
Capitolul 1 


Stopurile roşii ale mașinii dinaintea ei străluceau în 
întunericul nopţii de iarnă, dându-i un sentiment de 
siguranţă. Jessica era atentă la drum. Ce rost mai avea 
acum să se gândească la faptul că n-ar fi trebuit să se afle 
pe coclaurile alea? N-ar fi ajutat-o cu absolut nimic, dim- 
potrivă, n-ar fi făcut decât să-i confirme, o dată în plus, 
gravitatea situaţiei. Întreaga zi fusese un lung șir de 
„măcar dacă”... Măcar dacă s-ar fi trezit la timp; măcar 
dacă nu ar fi avut probleme cu mașina; măcar dacă... dar 
cel mai grav „măcar dacă” era că măcar dacă mătușa ei 
nu s-ar fi îmbolnăvit, n-ar fi fost nevoită să facă drumul 
acela pe o vreme mizerabilă. Dacă măcar în vară s-ar fi 
dus s-o vadă pe mătușa ei, așa cum îi promisese... Ce 
sens avea să mai enumere? Acum se afla pe drum, iar vis- 
colul se întețea. N-avea decât o singură soluţie; să-și 
continue drumul. 

Farurile mașinii străpungeau întunericul din ce în ce 
mai greu, iar acolo unde reușeau, îi perindau prin fața 
ochilor doar zăpada viscolită. Jessica își fixă privirea pe 
luminile mașinii dinaintea ei. Cel puţin acestea îi dădeau 
sentimentul că nu e complet singură în pustietatea 
aceea, punându-i, însă, la încercare și lipsa de fantezie 
care, în mod obişnuit, era debordantă. Dar nu se putea 
să se înșele văzând acele fantasme ieșind din nămeţii de 
zăpadă, care era puţin probabil să semene cu muntii 
Scoției. Pe undeva, pe acolo, era un sat şi se ruga să 
găsească cât mai repede un adăpost. Dar fără luminile 
salvatoare ale mașinii din faţă nu era convinsă că ar fi 
reușit, ele ghidând-o să nu se rătăcească aiurea, printre 
dealuri. 

Dar ce se-ntâmpla? Era doar în imaginaţia ei sau 
luminițele roșii păreau mult mai departe? La fiecare 
curbă a serpentinei dispăreau pentru câteva momente, 
dar reapăreau de fiecare dată. Acum, ah, nu... 
luminițele aproape că nu se mai zăreau. Nu era o iluzie 
provocată de stratul de zăpadă tot mai gros. Dacă le 
pierdea din ochi... Pentru o clipă fu cuprinsă de panică 
și, fără să se gândească, apăsă pedala acceleratorului. 
Maşinuţa se dezechilibră și, mai departe, Jessica nu mai 
știu ce se-ntâmplă decât că se trezi în șanțul de pe mar- 
ginea şoselei, cu botul mașinii îngropat într-un nămete. 
O bufnitură îngrozitoare îi semnală faptul că sub mor- 
manul de zăpadă se afla ceva foarte tare, fapt confirmat 

și de motorul care mai întâi pârâi, apoi tăcu definitiv. 
Farurile se stinseră și Jessica se cufundă într-o beznă 
adâncă. 

Sub impulsul momentului se uită în direcţia celeilalte 
mașini, încercând să zărească prin zăpada spulberată de 
viscol luminiţele roșii, dar mașina se îndepărtase prea 
mult și nu le mai văzu. Înăbuşindu-și un țipăt, reuși să-și 
stăpânească panica și se răsuci spre bancheta din spate să 
caute lanterna. Conul de lumină ce risipi întunericul din 
mașină o mai linişti puţin. 

Când deschise portiera să constate stricăciunile, 
zăpada viscolită și frigul o convinseră că nu merită efortul. 
Chiar dacă ar fi ştiut cât de avariată este mașina, tot n-ar fi 
putut face nimic, din moment ce cunoștințele ei despre 
mașini şi cum se repară ele erau cu puțin mai vaste decât 
cele despre legea a doua a termodinamicii. Trântind 
repede portiera ca să nu se împrăștie căldura dinăuntru, 
Jessica se felicită că își luase măsuri de prevedere pentru 
situaţii de urgenţă. Toţi prietenii ei o luau peste picior 
văzând-o cum se pregătește pentru orice eventualitate, 
dar ea ştia foarte bine că în regiunea muntoasă a Scoției, 
în anotimpul iernii, orice era posibil. 

Luase cu ea un termos cu ceai fierbinte, mâncare şi, cel 
mai important, un sac de dormit. În el, confortabil n-avea 
cum să fie dar, cel puţin, nu va muri prin hipotermie, iar 
ca să părăsească mașina ar fi fost sinucidere curată. 
Problema era, însă, că peste noapte, zăpada putea creşte 

îngropând-o de vie, dar nici nu voia să se gândească la 
această posibilitate, așa că, fire practică, se întoarse să-și ia 
sacul de dormit de pe bancheta din spate, ca să se bage în 
el înainte să-i intre frigul în oase. În acel moment rămase 
cu gura căscată zărind farurile unei mașini care se apropia 
pe şosea. 

Deci nu era singură în acea pustietate! Ceva, totuși, i se 
păru suspect la farurile mașinii, dar nu asta conta în 
clipele acelea, ci faptul că cineva avea s-o salveze, pentru 
CĂ, nu-i așa, cine s-ar fi îndurat s-o lase acolo, îngropată în 
nămeţi, pe o asemenea vreme? Apoi realiză ce i se păruse 
ciudat, anume că mașina avea două rânduri de faruri, albe 
și roșii. Până să-și dea seama ce se-ntâmplă, mașina întoarse 
brusc spre ea și străpunse troienele. Abia avu timp să vadă 
că oprise lângă ea, că portiera se deschide, că și auzi o voce 
groasă de bărbat spunând pe un ton sarcastic: 

— Mda... o femeie! Era de așteptat! 

Apoi, simţi o palmă puternică prinzând-o de înche- 
ietură și trăgând-o afară, aproape târând-o pe șoseaua 
îngheţată ca s-o împingă într-o altă mașină. Imediat 
bărbatul se urcă la volan și cu coada ochiului Jessica 
observă cum îi aruncă în spate sacul de dormit. 

— Hei, ce faci? Probabil că nu era cea mai inteligentă 
întrebare, dar în clipa aceea era singura care-i veni în 
minte. 

— Te salvez, nu vezi? bombăni el. Acum taci din gură ca 
să mă concentrez cum ieşim de-aici. 

Preţ de un minut Jessica îi urmă sfatul, lăsându-se pe 
mâinile dibace ale ditamai matahalei de bărbat care, până 
şi într-un Range Rover, stătea înghesuit. În cele din urmă, 
roțile care patinau pe şoseaua îngheţată mușcară pămân- 
tul și mașina o porni încet. Jessica oftă ușurată și, după ce 
șocul trecu de tot, i se trezi interesul faţă de salvatorul 
său, însă, tot ce putea vedea în momentul acela erau două 
palme mari, dar frumoase, ţinând volanul mașinii. 
Furișându-și privirea în sus descoperi că gulerul scurtei 
de piele era ridicat acoperindu-i aproape fața, totuși, îi 
observă părul blond și nasul drept. 

— Unde mergem? Pentru a-i afla intenţiile în ceea ce o 
privea, merita să riște un bobârnac. 

— Mergem, replică el, este un plural ce implică cel 
puțin două persoane. 

— Tu te-ai întors după mine. Cum de m-ai găsit? 
Tocmai când se gândea că bărbatul nu-i luase în seamă 
întrebarea, îi auzi vocea sonoră, potrivită staturii lui. 

— N-am mai văzut farurile. Practic, n-aveai unde să dis- 
pari şi mi-am zis că ai păţit ceva. Deja observasem că 
mergi din ce în ce mai încet. 

— Vrei să spui că îţi adaptai viteza după a mașinii mele? 

Bărbatul nu-i răspunse. 

— De ce te-ai întors? 

Linişte. 

— De ce? Tonul răstit nu e cel mai potrivit, își spuse 
observându-l cum își îndreaptă umerii nervos. Probabil că 

nu i-ar mai fi trebuit mult s-o dea jos din mașină. Te rog, 
spune-mi, insistă ea, de această dată pe un ton obosit și 
aproape plângând. 

Se pare că asta îl impresionă fiindcă se îndură să-i 
răspundă, deși nu în cuvinte prea amabile. 

— Fiindcă pe o asemenea vreme n-ai lăsa un câine 
afară, darmite un om. N-o lua ca pe ceva personal. 

— Pentru tine n-o fi ceva personal, dar pentru mine e. 
În fond, m-ai salvat și vreau să-ți multumesc. 

De data aceasta Jessica se enervă văzând că el iar 
tace. O fi salvat-o el dintr-o situaţie neplăcută, dar asta 
nu înseamnă că trebuie să se poarte ca un bădăran. În 
fond, nu ea îl rugase s-o salveze, nu-i aşa? Cu ce își 
luase cu ea în caz de urgență, putea petrece foarte 
bine o noapte în mașină! Dar o voce lăuntrică îi șopti 
că tot atât de bine putea să păţească ceva și că ar tre- 
bui să-i fie recunoscătoare că se întorsese după ea, și 
să nu aibă alte pretenţii de la el. Totuși, ceva în com- 
portamentul bărbatului o îndemnă să-i demonstreze 
că este o femeie independentă şi încrezătoare în pro- 
priile forțe. 

— A fost amabil din partea ta, dar nu era nevoie. M-aș fi 
descurcat şi singură. 

— Aiurea, ai fi îngheţat bocnă. 

— Aveam Sacul de dormit! Bărbatul mormăi ceva la 
adresa sacilor de dormit, dar nici atunci Jessica nu se 
putu abtine să tacă. Presupun că povestea asta îți va 

îmbunătăţi imaginea de salvator, ca un cavaler medieval 
care, în locul Range Rover-ului, pe un cal alb salvează 
fetele aflate în primejdie. 

Spre surprinderea ei bărbatul surâse de parcă ceva din 
vorbele ei l-ar fi amuzat. Cu toate acestea, răspunsul lui 
veni la fel de ironic. 

— Precum spui, aș face orice ca să-mi păstrez imaginea 
de cavaler modern. 

— Ti-ai făcut un obicei din a salva fetele aflate la 
ananghie? 

— E lucru știut, rostit de el pe un ton sec nu era ceea 
ce se aștepta Jessica să audă, de vreme ce nu știa absolut 
nimic despre el, dar cum bărbatul nu mai adăugă nimic, 
rămase şi ea tăcută. 

Înaintau cu viteza melcului, iar ștergătoarele abia 
făceau faţă stratului de zăpadă ce se depunea pe parbriz 
când, în depărtare, se văzu ceva sclipind. 

— Uite niște lumini! exclamă Jessica bucuroasă dar, 
imediat, îi pieri tot entuziasmul auzindu-l spunând: 

— Le-am văzut deja. Și părea să ştie și unde se aflau 
pentru că, depășind câteva case, opri mașina în faţa unui 
hotel. Fără să se uite la ea îi dădu instrucțiuni: Rămâi aici, 
mă duc să prospectez terenul. Și cobori din mașină 
înainte ca Jessica să mai spună ceva, lăsând-o singură. O 
fi fost el echivalentul cavalerului în armură, dar o enervă 
la culme. Vino înăuntru, nu sta acolo! îi strigă el întor- 
cându-se prin nămeți. 

În timp ce-și croia drum spre intrarea în hotel, Jessica 
plăsmuia în minte povești romantice și nu prea despre 
străinul cu care, probabil, trebuia să împartă camera. În holul 
de la intrare îi întâmpină o femeie plinuță între două vârste. 

— Vai, sărăcuţa de tine... te-a prins ninsoarea asta 
îngrozitoare. Stai lângă foc până ce soțul meu face for- 
malităţile de cazare. 

Jessica o privi chiorâș, dar femeia deja îi întorsese 
spatele. Fără un cuvânt se luă după ea și în câteva clipe 
stătea lângă șemineul în care ardea un foc vesel, cu un 
ceai fierbinte în faţă şi un pahar de whisky în mână. După 
spusele doamnei Gordon așa se prezentase femeia nimic 
nu era mai indicat decât o băutură tare pentru a-ţi alunga 
frigul din oase şi a-ţi ridica moralul. 

După ce îi promise că îi va aduce și câte o supă 
fierbinte, femeia ieși în grabă lăsând-o singură. 

Dar nu pentru multă vreme. Un zgomot la ușă îi atrase 
atenţia și, când întoarse capul, îşi văzu salvatorul intrând. 
Pentru prima oară îl vedea bine și, deşi nu voia să 
recunoască, bărbatul o impresionă mai mult decât s-ar fi 
aşteptat. Era atât de înalt încât aproape atingea pragul de 
sus, iar în privinţa vârstei să fi avut în jur de treizeci şi 
cinci de ani, socoti ea. Nasul drept, pe care deja i-l văzuse, 
se potrivea perfect cu maxilarele proeminente, pomeții 
ridicaţi, cu fața prelungă și cu cei mai albaștri ochi pe 
care-i văzuse vreodată, ochi ce o priveau fără să clipească. 
Dar cel mai mult o impresionară sprâncenele lui, de 

forme diferite: una arcuită, cealaltă dreaptă, care-i dădeau 
un aer demonic. La lumina becurilor părul lui blond 
deschis părea argintiu și, în ansamblu, era tipul bărbatu- 
lui viril, plin de forță, impresie întărită şi de umerii laţi, pe 
care Jessica îi vedea acum așa cum erau în realitate, 
nedublaţi de perniţele scurtei de piele. 

— Am dus bagajele sus, o informă el, așezându-se picior 
peste picior pe fotoliul din faţa ei. Imediat Jessica îi 
observă pantalonii din stofă de lână cu o croială impeca- 
bilă, putin umezi la manşete. 

— Nu mai spune! se răţoi ea, conștientă de aerul lui 
seducător, dar hotărâtă să-i dea clar de înţeles că, indife- 
rent de confuzia creată şi chiar dacă nu mai existau 
camere libere, ea nu va împărți una cu el. Decât așa, mai 
bine se culca acolo, în faţa șemineului. 

— Ai pățit ceva? Şi fiindcă Jessica neglijase, își turnă sin- 
gur ceai în ceașcă, fără să pară deranjat de asta. Calmul lui 
imperturbabil o făcu să izbucnească: 

— De ce i-ai lăsat să creadă că suntem căsătoriţi? Să-ţi fie 
clar, nu dorm în aceeași cameră cu tine. 

Bărbatul o fulgeră cu privirea. 

— A fost o greșeală firească pe care tu n-ai corectat-o la 
timp. Se înșela ea, sau individul o privea într-un mod ciu- 
dat? O greşeală pe care tot eu am corectat-o explicându-le 
situaţia, așa că virtutea ta nu va avea de suferit. Cel puţin 
în noaptea asta, adăugă el ridicând ironic din sprânceana 
arcuită. 

— Scuză-mă... bâigui ea simțind că intră în pământ de rușine. 

Dar el continuă, de parcă n-ar fi auzit-o: 

— Domnul Gordon te-așteaptă să te-nregistrezi. Aș fi 
făcut-o eu, dar habar n-am cum te cheamă. 

— Da... bine. Mai stânjenită decât o şcolăriță, Jessica își 
înălță capul să-l privească pe acel străin arogant, între- 
bându-se ce-o fi crezând despre ea. Dar nu avea de ce-și 
face probleme, pentru că el își concentrase întreaga 
atenţie asupra ceaiului din ceașcă, abordând o mutră plic- 
tisită. Lipsa lui totală de interes în ce o privea o făcu să-și 
recapete controlul și să facă primul pas ca să afle de la el 
măcar cum îl cheamă. Poate ar trebui să ne prezentăm. 
Sunt Jessica Balfour. Și întinzând mâna surprinse o 
sclipire în privirea lui. 

— Knight, zise el, scuturându-i mâna. Jessica rămase cu 
gura căscată. Cum adică, noapte? Despre ce naiba vorbea? 
Își bătea joc de ea, sau chiar îi ura noapte bună? Şi, 
amintindu-și comparaţia pe care o făcuse în mașină, își 
spuse că poate se referea la cavalerul în armură. În cele 
din urmă îi căzu fisa, dar tot atunci o lămuri și el: Michael 
Knight. 

Coincidenţa cu numele lui o făcu să tresară și simți cum 
roșește amintindu-și din nou remarcile pe care le făcuse 
despre cavalerii care salvau domnițele aflate în primejdie. 
Dacă i-ar fi ştiut knight= cavaler și night= noapte se pro- 
nunță la fel, de aici confuzia (n.t.) numele de la început, 
n-ar mai fi pus-o într-o situaţie atât de jenantă. 

— Domnule Knight, vreau să-ți mulțumesc din nou, 
spuse, încercând să depășească momentul. Sunt... 

Dar se părea că nu-i era dat să-i spună cât îi era de 
recunoscătoare, fiindcă doamna Gordon găsi tocmai acel 
moment să intre cu tava cu supă fierbinte. 

— Domnule doctor, sper că nu vă deranjează că 
mâncaţi aici. Nu ne aşteptam la clienţi, iar în sufragerie e 
cam frig. Aici vă veţi simţi mult mai bine. 

Deci, era medic! Jessica se miră de ce nu-i spusese asta 
mai devreme, întrebându-se unde o fi lucrând şi ce spe- 
cialitate avea. 

— E foarte bine aici, doamnă Gordon, mulţumim. Și îi 
zâmbi femeii atât de seducător, încât aceasta se topi de 
plăcere. V-o prezint pe domnişoara Balfour. 

Jessica râse în sinea ei, dar nu spuse nimic. Jocul 
păcălelilor putea fi jucat și în doi! Dacă el nu găsise de 
cuviinţă s-o corecteze, nici ea nu vedea de ce ar fi făcut-o, 
aşa că nu interveni. 

Până atunci nu simţise că îi e foame însă mirosul îmbi- 
etor al supei o tentă să guste și nici nu-şi dădu seama 
când goli castronul. În graba de a pleca mai repede sărise 
peste prânz, potolindu-și foamea pe drum cu o bucată de 
ciocolată, dar acum stomacul îi aminti de asta, mai ales 
după ce în faţă li se puse o gustoasă plăcintă cu carne. 

Cu câtăva vreme în urmă, conform unei scheme de ali- 
mentatie sănătoasă, Jessica renunțase să mai mănânce 
preparate din carne roșie, dar acum ar fi fost o jignire la 

adresa ospitalităţii doamnei Gordon dacă ar fi refuzat-o. 
Michael Knight nu părea să aibă astfel de retineri în pri- 
vința mâncării şi aştepta nerăbdător ca ea să înceapă, ca să 
se-apuce și el. 

Probabil că, la calibrul lui, se hrănește zdravăn pentru 
a se menţine în formă, se gândea Jessica pregătindu-se să 
mănânce. 

Și asta nu fiindcă ar fi fost gras și fleșcăit, dimpotrivă, 
avea mușchi puternici, distribuiţi proporţional pe un trup 
de un metru optzeci și cinci înălțime, presupuse Jessica. 

În orice caz, nu se așteptase să fie doctor, mai degrabă 
explorator... oricum, se gândise la o meserie dură, o 
muncă desfășurată în mijlocul naturii, acolo unde părea 
că se simte în elementul lui. Cu toate acestea, se gândea 
Jessica, urmărind umbrele aruncate de flăcările din 
șemineu pe faţa lui, ceva în felul lui de a fi inspira calm și 
siguranţă, ceea ce, la urma urmei, în profesia lui era un 
lucru foarte important. 

Acum, când se simţea sătulă, tăcerea care se lăsase 
între ei cât timp mâncaseră i se părea stânjenitoare. Sau 
numai pe ea o deranja? Spunându-și că, de fapt, nu 
curiozitatea, ci buna cuviinţă o îndemnă să vorbească, 
deschise gura să-l întrebe pe doctorul Knight de unde 
venea și încotro se îndrepta. 

Parcă așteptând momentul, Michael Knight începu să 
vorbească şi cât mai rămaseră acolo să-și bea cafeaua, 
îndreptă discuţia spre subiecte banale, iar imediat ce 

masa se termină, își ceru scuze și ieși. Jessica îl urmări 
plecând, dezamăgită: unu, fiindcă nu aflase nimic despre 
salvatorul său și doi, că nu-și dăduse interesul să-l reţină 
pe acel bărbat seducător mai mult decât i-o cerea buna- 
cuviință. 

A doua zi dimineaţă la şapte, când se trezi, el deja ple- 
case și Jessica se simți trădată, deși află că, în prealabil, el 
aranjase să-i fie adusă mașina, iar ea să poată închiria o 
alta, dacă avea nevoie. Asta îi confirmă o dată în plus că, 
într-adevăr, el chiar vorbise serios... că făcea exact ce tre- 
buia făcut, fără vreun motiv personal. 

Aruncând o privire în oglinda de la recepţie își spuse, 
fără urmă de îngâmfare, că era mai mult decât drăguță. 
Părul negru, ondulat, îi încadra fața puţin rotundă și 
pometii ridicaţi, ce îi scoteau și mai mult în evidență ochii 
mari, căprui, iar dacă ea credea că are gura un pic cam 
mare, ceilalți erau de altă părere. Obișnuită ca lumea să 
întoarcă ochii după ea, de această dată regreta că fizicul ei 
nu reușise să impresioneze. Ridicând din umeri își zise că, 
de fapt, nici nu conta, că bărbatul acela era o simplă 
cunoștință și că nu era nici o pagubă dacă nu toţi bărbaţii 
pe care-i cunoștea se lăsau cuceriti de aspectul ei. Chiar 
nu conta! Dar o voce lăuntrică îi șoptea că minte. 

— Mi-a venit o idee bună. 

Vorbele Jessicăi fură urmate de un cor de mormăieli, 
bombăneli și exclamaţii. 

— Nu vreau să aud! se răsti Naomi Reid. 

— Nu, ai promis, protestă Stuart James. 

Două asistente-practicante se îndreptară spre ușă. 

— Ce s-a-ntâmplat? Jessica era total nedumerită. Eu 
doar... 

— Stim bine ce-ai spus și nu vrem să auzim urmarea, O 
întrerupse Naomi. 

— De ce? Chiar habar n-avea ce-i deranjase. Eu cre- 
deam... 

Se auzi telefonul, iar Naomi și Stuart se întinseră în 
același timp să răspundă; când ieșiră asistentele, Jessica 
realiză că nu mai avea cui vorbi. Ştia că ideea era bună... 

Stuart încă vorbea la telefon și Naomi pregătea cafeaua, 
când ușa se deschise din nou și doctoriţa Val Forrester 
intră, îndreptându-se direct spre unul din fotolii, în care 
se trânti obosită. La patruzeci și unu de ani rămăsese, în 
sfârșit, însărcinată, iar acum, la cinci luni, arăta de parcă 
avea gemeni. În timp ce ceilalţi o priveau mai mult sau 
mai puţin îngrijoraţi, se chinuia să se așeze în capul 
oaselor. 

— De ce vă uitaţi aşa la mine? S-a-ntâmplat ceva? întrebă 
ea puţin neliniștită, însă Naomi o lămuri imediat. 

— Sper că amândoi sunteţi bine fiindcă n-aș vrea ca 
șocul să-ți declanșeze o naștere prematură, zise râzând și 
Val aprecie grija și atenţia cu care era înconjurată. 

— Ei? 

Naomi și Stuart se uitară unul la altul, apoi îşi îndrep- 
tară privirile spre Jessica. 

— Spune-i lui Val ce ne-ai spus şi nouă. 

— N-am apucat să vă zic nimic, se plânse ea, intrigată pe 
drept cuvânt. 

— Ne-ai spus esentialul... ce e mai rău, adăugă Naomi și 
Jessica făcu o mutră jignită. 

— Îmi explică şi mie cineva ce se petrece aici? întrebă 
Val Forrester și cei doi ridicară din sprâncene batjocori- 
tor. 

— Spune-i! îi ordonă Stuart. 

— N-am apucat să spun decât că mi-a venit o idee bună, 
îi zise Jessica șefei sale. 

Dar înainte să mai adauge ceva, femeia mai în vârstă 
izbucni în râs, apoi nici ceilalți doi nu se mai putură 
abtine, lăsând-o pe Jessica cu gura căscată. 

Un „Hei, nu văd ce-i atât de amuzant” îi făcu pe toţi trei 
să râdă în hohote. 

— Gata, încetaţi, dacă mai râd puţin chiar o să nasc aici, 
spuse Val ţinându-se cu mâinile de burtă. 

Pe măsură ce în cabinet începură să-și facă apariţia şi 
celelalte cadre sanitare, râsul încetă, dar îndată ce se duse 
vestea că Jessica avea „o idee bună” se auziră din nou 
hohote de râs. 

La sfârşitul şedinţei de lunea dimineaţa, Val i se adresă: 

— Cred că e mai bine să auzim ce ai de spus înainte să 
murim de curiozitate. 

Acum veni rândul ei să facă pe supărata. 

— După cum m-aţi tratat, nu cred că mai vreau să vă 
mai spun ceva. N-am zis decât că... 

— Oh, nu începe iar, nu cred că mai rezistăm să-ți 
vedem mutra asta, o întrerupse Val. 

— Ce-i atât de amuzant? întrebă din nou Jessica, 
neputându-și imagina că figura ei nedumerită putea stârni 
hohote de râs. 

Lui Naomi i se făcu milă de ea și începu să-i 
explice. 

— E vorba de cum voiai să ne prezinți ultima ta „idee”... 
știi că proiectul de cercetare, care ne ocupă tot timpul 
liber, ca să nu mai vorbesc de lipsa spaţiului de depo- 

zitare a formularelor, ne transformă visele în coşmar 
numai când ne gândim la codificarea datelor, inter- 
pretarea lor și... 

— Da, e mai vast decât credeam, recunoscu Jessica, dar 
trebuie să admiteţi că de-aici va ieşi o grămadă de bani... 

— Da, o grămadă! o ironiză Stuart. 

— Ce idee ţi-a venit? îi reaminti Val Jessicăi, băgându-se 
între ei să facă pace. 

— Păi... şi trase adânc aer în piept pregătindu-se să-și 
lanseze ideea care, după ea, era una excelentă. Păi, mă 
gândeam să organizăm o expoziţie de artă. 

Se lăsă o liniște mormântală. 

— Despre asta e vorba? întrebă Stuart dezamăgit. O 
expoziţie de artă? 

— Asta-i tot? zise şi Sally, una dintre asistentele practi- 
cante, și ea total decepţionată. Până și Val părea dezumflată. 

Jessica își plimbă privirea de la unul la altul. Cum 
puteau fi atât de orbi? Atât de indiferenți? Chiar nu 
vedeau perspectivele? 

— Nu. Voi chiar nu înţelegeţi? spuse ea plină de entuzi- 
asm, obligându-i pe ceilalţi să-i acorde mai multă atentie. 
Mă refeream la o expoziţie adevărată, cu opere de artă 
adunate din întreaga Scoţie... nu doar de la pacienţi, ci și 
de la rudele lor, chiar și de la personalul medical. Toate 
pe tema bolilor psihice. Ce înseamnă ele pentru oameni, 
cum îi afectează, cum le-a schimbat viaţa. Rudele și per- 
sonalul medical au multe de spus, ca și pacienţii. E vorba 

de impactul bolii asupra lor... asupra noastră, un lucru, 
de asemenea, important. Cu ocazia asta putem încerca să 
explicăm publicului ce este boala psihică, așa, ca mijloc 
de educare. Să-i facem să se simtă mai puţin ameninţaţi, 
mai puţin speriaţi. 

— Posibil, fu de acord Graham, asistentul medical al 
echipei de medici, începând să înțeleagă intenţiile 
Jessicăi. 

— S-ar putea, rosti Stuart, încă sceptic. 

— Şi unde te-ai gândit s-o organizăm? o întrebă Val, 
încruntată, în timp ce prin minte îi treceau câteva posibile 
variante. Într-una din galeriile orașului? 

— Nu, nu. Aici. Jessica părea nerăbdătoare, în vreme ce 
colegii săi încă se străduiau să se obișnuiască cu ideea. 
Nu înțelegeţi? Este modul ideal de a face lumea să vină la 
spitalul de zi, să-l viziteze şi să constate că nu se întâm- 
plă nimic neobișnuit. Știţi și voi cât de mulți oameni oco- 
lesc spitalele, în special clinicile de psihiatrie. Vor veni 
aici... 

Val o întrerupse cu un gest din mână. 

— Observ că te-ai gândit la toate amănuntele, dar acum 
n-avem timp de discuţii, îi spuse zâmbind. Ce-ar fi să 
facem miercuri o ședință și să vorbim pe-ndelete? Până 
atunci avem și timp să ne gândim, să cerem părerea 
pacienţilor ca să întocmim un plan. 

Jessica era nemulțumită că nu fusese lăsată să con- 
tinue, dar n-avea rost să comenteze. Cel puţin, în două 

zile avea timp să convingă câţiva dintre colegi, 
începând cu Graham, fiindcă el deja îşi manifestase 
interesul. 


Shona Whyte intră în cabinetul Jessicăi zâmbindu-i 
larg, lucru ce o îngrijoră pe aceasta, care își spuse că ceva 
ieşit din comun i se întâmplase Shonei. 

— Bună idee cu expoziţia asta, fură primele cuvinte ale 
ei, apoi se prăbuşi pe un scaun. Am să-l aduc pe Barry să 
facă fotografii. 

— Cine ţi-a spus? o întrebă Jessica, surprinsă că zvonul 
se răspândise atât de repede printre pacienţi. 

— Ah, toată lumea a aflat. 

— Nu știam că Barry e fotograf. Barry era soțul Shonei 
și aceasta îi confirmă dând din cap, începând să-i laude 
talentele. 

Jessica o urmărea atent, căutând în exaltarea ei un 
semn al bolii, dar totul părea normal. Cu atât mai bine! 

Îşi aminti ziua, în urmă cu șase luni, când Shona o 
anunţase vestea, emoţionată, dar şi îngrijorată: 

— Sunt însărcinată! îi spusese dintr-o suflare, fixându-și 
privirea pe faţa Jessicăi și, imediat, izbucnind în plâns. 

Jessica sărise de pe scaun şi o îmbrăţișase, legănând-o 
să se liniștească. 

— Şi de ce plângi? Credeam că-ţi doreşti un copil! 
Amândoi vreţi acest copil, nu? 

— Da, îl vrem, suspinase femeia, încercând să se calmeze. 

— Atunci? 

— Mi-e frică. Sunt... 

— Lasă că ne descurcăm noi. Totul va fi bine, o între- 
rupse Jessica. În câte luni ești? 

— Am aproape o lună și jumătate. 

— Trebuie să schimbăm tratamentul. 

Shona o privise îngrozită. 

— Asta mă sperie. Îmi cunoşti boala și ştii cât sunt de 
agresivă când intru în criză. Mi-e teamă să nu mă apuce iar 
în timpul sarcinii. Fiindcă îmi doresc mai mult decât orice 
acest copil, nu știu dacă aș mai putea trece prin așa ceva. 
Dacă după naștere intru în depresie și nu mă pot ocupa 
de copil? Dacă, fără voia mea, îi fac vreun rău? Dacă... 

— Încetează! Avem la dispoziţie șapte luni și jumătate 
să ne ocupăm de tine ca să nu devii maniacă sau depre- 
sivă. Nimic nu va putea întuneca bucuria așteptării aces- 
tui copil pe care de atâta vreme vi-l doriți. 

— Eşti sigură? 

— Absolut! Dar, în sinea ei, Jessica nu fusese pe deplin 
convinsă. 

Pe vremea aceea, Shona Whyte făcea tratament cu litiu 
și nardil pentru sindromul bipolar de care suferea, dar pe 
timpul sarcinii nardilul trebuia neapărat suprimat din 
medicatie. 

Cu sprijinul moral al întregii echipe formate din Barty, 
Jessica și Archie Duff, obstetricianul, un bărbat de un 

calm imperturbabil până și în situaţiile cele mai critice, 
până atunci sarcina decursese normal. Shona își înfrân- 
sese temerile și era extrem de fericită. 

Când Jessica își intrerupse șirul gândurilor întorcân- 
du-se în prezent, își dădu seama că Shona aștepta un 
răspuns. 

— Scuză-mă, Shona. Mi-am amintit cum ai venit să mă 
anunti că ești însărcinată. 

— Şi, uite, mi-au mai rămas doar șapte săptămâni. Sunt 
atât de nerăbdătoare... 

— Ai emoţii? 

— Şi încă cum! Abia aştept să scap de burta asta mare. 
După cum lovește, precis se va face fotbalist. 

— Poate e o ea şi se va face balerină. 

— Sau viceversa, râse Shona, apoi oftă. Sănătos să fie! Și 
continuă după câteva clipe, timp în care amândouă se 
rugară în gând pentru sănătatea copilului şi o naștere 
ușoară: Vezi cum e soarta? Am treizeci și opt de ani și sunt 
la primul copil. Nu mi-e frică... sau nu încă, de naștere. 
Dacă mă gândesc la doctorita Forrester, situaţia mea e 
chiar mai bună! Poate așa a fost să fie! De-abia acum s-a 
prins! 

— Se vede! râse Jessica. 

— Ai grijă... data viitoare poate se prinde și la tine, zise 
Shona, privind-o lung. 

— Ah, slabe speranţe, râse din nou Jessica, de această 
dată putin forţat şi imbujorându-se ușor. 

— Păi, nu aștepta să treacă timpul, veni sfatul pe care 
n-ar fi vrut să-l primească. Nu putea spune unei gravide, 
cu atât mai puţin uneia care-i era și pacientă, că în 
momentul acela, pentru ea, cariera însemna mai mult 
chiar și decât ideea de a avea un copil. Și asta chiar dacă 
în viaţa ei ar fi existat bărbatul potrivit să-i fie tată, dar 
cum nu exista și nici perspective nu erau... Scuturând din 
cap, lăsă deoparte problemele personale şi-şi concentră 
întreaga atenţie asupra femeii din faţa ei. 


În noaptea aceea, discuţia pe care o avusese cu doam- 
na Whyte îi tulbură somnul și așa destul de agitat. În 
momentul de faţă era fericită și nu-și dorea să se mărite 
și să-şi întemeieze o familie. Nu că ar fi avut ceva 
împotrivă, dar meseria îi ocupa prea mult timp și avea 
prietene care renunțaseră la carieră pentru cea a soţilor 
și pentru creșterea copiilor, ceea ce nu era uşor atunci 
când trebuie să studiezi permanent și să te mentii în 
frunte. Ştia că este bună în meserie, că putea impresiona 
pe cine trebuie şi că putea spera la un post de medic pri- 
mar cât încă mai era tânără. De aceea nu voia să renunţe 
la o carieră strălucită pentru un bărbat. Ceea ce o intriga 
și nu putea să-și explice de ce, totuși, în noaptea aceea, 
în visele ei apăruse ba imaginea unui blond vânjos cu 
maxilare puternice, ba cea a câtorva copii... toţi blonzi cu 
ochi albaștri. 

Amintirea acestor vise o obsedă în dimineaţa 
următoare și, oricât se strădui, nu reuși să și-o scoată 
complet din minte. Trecuseră deja două săptămâni de 
când fusese salvată de „cavalerul” ei și o îngrijora faptul 
că figura lui i se întipărise adânc în minte. Era drept că 
tipul arăta foarte bine, dar ea una nu se dădea în vânt 
după masculi vânjoşi şi aroganti... de aceea nu înțelegea 
atracţia ce o simţea pentru el. Poate știind că nu-l va mai 
revedea îi dădea un sentiment de siguranță, făcându-l o 
țintă confortabilă pentru visele ei. Şi se mai întreba de ce 
nu povestise nimănui despre el cu lux de amănunte. De 
obicei își relata escapadele, ce-i drept puţine la număr, 
oricui era dispus să asculte, iar dacă mai înflorea pe ici 
pe colo o făcea ca să dea o notă mai amuzantă, ori mai 
dramatică istorisirii sale. De această dată nu spusese 
decât că avusese probleme cu mașina pe care o aban- 
donase și că fusese luată de pe drum de „un tip”. Atât. 
Nimeni n-o mai întrebase amănunte, știindu-se că dacă 
s-ar fi petrecut ceva interesant sau ieşit din comun, ea 
singură le-ar fi spus. Nici nu voia să se gândească de ce 
preferase să tacă în legătură cu acea întâmplare, cu totul 
și cu totul deosebită, și asta pentru că ar fi fost în 
defavoarea ei. 


— Bine, mi se pare rezonabil. Val își găsise o poziţie 
comodă pe scaun și-și frecţiona mijlocul în timp ce-și 

dădea acordul la planurile Jessicăi de reorganizare a 
câtorva dintre grupurile ce vizitau spitalul de zi. În timp 
ce-și aduna lucrurile, aceasta îi aruncă șefei sale o privire 
îngrijorată; nu arăta deloc bine, era trasă la față și avea o 
paloare bolnăvicioasă. Încercă să-i atragă atenţia, dar Val 
îi făcu semn să tacă și Jessica se conformă. Şi mai e ceva 
despre care pe ceilalți am să-i anunţ mâine dimineaţă. 
Lizbeth Morgan, care trebuia să-mi ţină locul cât timp aș 
fi fost în concediu de maternitate, nu mai poate veni 
acum. Soţul ei a fost tansferat în străinătate și a plecat cu 
el. Val pufni și Jessica nu știu dacă din dispreţ față de 
soțul lui Liz, care avea o slujbă ce îl obliga să plece pe 
nepusă-masă în cine știe ce ţară de pe glob, sau faţă de Liz 
care se grăbise să-l urmeze. Oricum, nu e sfârșitul lumii, 
continuă ea. Un vechi prieten tocmai s-a întors după un 
an petrecut în State și e bucuros să-mi ţină locul până 
obţine postul la universitate. Mike va... Se opri brusc și 
gemând de durere se aplecă, prinzându-se de marginea 
biroului. 

Jessica sări în ajutorul prietenei sale, dar Val își reveni 
repede, insistând că se simte bine, totuși acceptând să o 
conducă acasă. 


In cabinetul medicilor era zarvă mai mare ca de obicei. 
Cu o zi în urmă, atât pacienţii cât și personalul medical, 
în unanimitate, acceptaseră planul Jessicăi de organizare 

a expoziţiei de artă. Acum, entuziasmul era cu atât mai 
mare, deși existau păreri contradictorii în privința 
următorului pas care trebuia făcut. Când sună telefonul 
aproape nimeni nu-l auzi. În cele din urmă Naomi 
răspunse și trecură câteva minute până când cei adunaţi 
acolo au realizat că aceasta avea ochii în lacrimi și vor- 
bea cu vocea înecată de plâns. Știind-o o fire calmă și, de 
obicei, neexteriorizându-şi emoţiile, de această dată 
văzând-o plângând colegii tăcură imediat, încremenind 
în aşteptarea veștilor proaste. Ca Naomi să reacționeze în 
felul acela însemna că, într-adevăr, era vorba de ceva 
grav. 

— Val! ghici Jessica, punând toate temerile lor într-un 
singur cuvânt. 

Naomi confirmă din cap. 

— A fost dusă de urgență la maternitate, cu hemorgie. 
Starea ei nu e prea bună. Și, făcând semn spre telefon, 
rosti numele soțului lui Val: John era. 

— Şi copilul? 

Naomi ridică din umeri ștergându-și lacrimile. 

— Încă nu s-a născut. Să sperăm... 

— Şi să ne rugăm, adăugă Sally, asistenta practicantă, și 
toţi încuviințară. 

— Ce le spunem pacienţilor? veni din partea lui 
Graham întrebarea care le mută gândul de la vestea care, 
cel puţin în momentul acela, era prematur să-i îngrijoreze 
mai mult decât era nevoie. 

— Presupun că Liz Morgan va apărea cât mai curând, 
nu? zise Stuart și se uită la Jessica așteptând să-i confirme. 

Dându-și seama că restul personalului nu aflase de 
schimbarea planului, Jessica oftă adânc și se apucă să le 
explice situaţia, aducându-le astfel o veste și mai rea. 

— Şi cine-i persoana? întrebă Naomi arțăgoasă, ca să-și 
mascheze tulburarea pe care încă nu reușise să şi-o 
reprime. 

Frământându.-și creierii Jessica încercă să-și amintească 
ce-i spusese Val. 

— E un bărbat, asta-i tot ce știu, dar Val zicea că sunt 
prieteni și asta înseamnă că dracul nu-i atât de negru. 
Vorbele ei îi mai liniștiră și ieşiră cu toţii din cabinet gata 
să înfrunte o nouă zi cât mai optimist cu putință. 


— Săptămâna viitoare cineva va prelua conducerea 
secţiei, le spuse Jessica colegilor în pauza de prânz. Aproape 
toată dimineaţa fusese ocupată să telefoneze ba la adminis- 
traţia spitalului, ba managerului secţiilor clinice, încercând 
să rezolve o parte din probleme. Pentru următoarele câte- 
va zile trebuie să contramandăm consultaţiile lui Val. De 
urgențe mă ocup eu până vedem ce se-ntâmplă, iar dacă am 
nevoie de vreun sfat îi pot telefona. 

— Nu te duci mâine la conferinţă? o întrebă Graham 
făcând-o să se încrunte uşor. De la o vreme prea îl intere- 
sa când vine şi unde se duce. 

— Ba da, însă plec de-abia seara. Conferinţa începe 
vineri. Mâine ar fi trebuit să-mi iau liber, dar am să 
renunţ, zise cu părere de rău. Abia așteptase să-și revadă 
vechea prietenă, pe Jo, și să afle ultimele noutăţi, dar 
putea trece pe la ea și mai spre seară. 


Când se întoarse la hotelul unde avea să se țină con- 
ferinţa se făcuse cu mult mai târziu decât intenţionase 
să-și prelungească vizita. Cinase la Jo, apoi stătuseră la 
taclale și la bârfe, ca întotdeauna când se vedeau, în 
timp ce soțul lui Jo strânsese masa și spălase vasele. 
Jessica o invidia că avea un asemenea soț, pe Bob, care 
niciodată nu pregeta să dea o mână de ajutor în tre- 
burile gospodărești și la îngrijirea celor doi copii. Toţi 
ceilalți bărbaţi pe care-i cunoștea erau prea orgolioși și 
dedicați meseriei lor pentru a-și mai asuma şi un aseme- 
nea rol, dar Bob se descurca foarte bine deși avea o 
slujbă de răspundere la o firmă de brokeraj din centrul 
financiar. 

Când observase cât se făcuse ceasul, Jessica scosese un 
țipăt scurt și sărise în picioare să-şi caute pantofii de care 
se descălțase ceva mai devreme. Bob apăruse din 
bucătărie. 

— S-a făcut târziu? o întrebase el cu un aer nevinovat. 

— Nu mai prind ultimul metrou, se văicărise Jessica în 
timp ce-și căuta și al doilea pantof. 

— Asta-i problema cu voi, fetele... când vă apucaţi de 
bârfe uitaţi de timp, de tot... 

— De ce n-ai spus nimic? bombănise Jessica băgându-și 
piciorul în pantoful lui Jo, cu două numere mai mic. 

— Păi mai puteam să zic ceva? replicase el abţinân- 
du-se să nu pufnească în râs. Nici măcar n-am 
îndrăznit... 

— Poţi rămâne aici peste noapte... spusese Jo, dar 
Jessica o întrerupsese imediat. 

— Mulţumesc, dar trebuie să plec neapărat. Dacă mă 
grăbesc prind metroul... 

— N-ai să-l prinzi, intervenise Bob. 

— Uf! Jessica se aşezase dezumflată. Oricât i-ar fi 
plăcut să rămână, trebuia să se întoarcă la hotel pentru 
că la nouă dimineaţa începea conferința și voia să se mai 
uite o dată peste lucrarea pe care urma s-o prezinte. 
Astfel ar fi fost nevoită să se trezească și să plece cu 
noaptea-n cap. 

Vâzând-o nervoasă și îngrijorată, Bob se 
înmuiase. 

— O.X; te conduc cu mașina. 

Jessica scuturase din cap zâmbindu-i. 

— Eşti foarte drăguţ, dar nu vreau să te deranjez. 

— Nu-i nici un deranj. La ora asta nu-i aglomeraţie 
și ajungem repede. Poate-i mai bine să dormi la 
hotel fiindcă dimineaţa, la noi, e un circ întreg cu 
gemenii. 

— Dar... începuse Jo, însă Bob o întrerupsese râzând. 

— Dacă vrei să spui că am băut, atunci ţin să te-anunţ 
că nu am băut decât un singur pahar la cină. Și oftând 
teatral: Am presimţit că așa o să se-ntâmple și că cineva 
trebuie să aibă mintea limpede. 

Jessica se repezise să-l îmbrăţișeze și-l sărutase pe 
obraz. 

— Bob, ești nemaipomenit! 

— Nu-i așa? replicase el, ferm convins de superioritatea 
sexului bărbătesc. 

Jo își strecurase braţul sub al lui și-l sărutase pe celălalt 
obraz. 

— Mda, nemaipomenit, bombănise ea. Încă putin și ai 
să devii insuportabil de perfect. 

— Dar nu şi în seara asta nu? întrebase el cu același aer 
infatuat. 

— Nu, în seara asta, nu, se răsfăţase ea, apoi pe un ton 
serios: Acum, dacă tot te crezi perfecțiunea întruchipată, 
du-te şi fă-ne nişte cafea și lasă-ne să ne terminăm 
discuţia. 

— Am înțeles, să trăiţi! Și trăgându-le câte o pălmuță 
peste fund, ieșise repede, înainte ca cele două să-și revină 
din surpriză. 

Era aproape două noaptea când Jessica ajunse în faţa 
camerei de hotel. Când întoarse cheia în broască, ușa 
refuză să se deschidă deşi, la sosire, cu aceeași cheie o 
descuiase, fără greutate, băiatul de serviciu. Mai făcu o 

încercare. În liniştea de pe coridor fiecare sunet era 
amplificat, cu toate că se străduia să nu facă zgomot. Dar 
și de această dată cheia rămase înțepenită şi mânerul ușii 
scârţâi când îl forță să se răsucească. Poate că nu era cheia 
potrivită. Verifică numărul... Ba da, cheia era bună. La a 
treia încercare o scăpă din mână, și cheia căzu pe covorul 
gros cu un sunet înfundat. Încă o dată şi gata, se 
ambiționă, neputând ceda uşor la gândul ce impresie ar fi 
făcut celor de la recepție dacă ar fi coborât să le spună că 
nu e în stare să descuie ușa. Strecură din nou cheia în 
broască, o întoarse uşor, dar nici de această dată broasca 
nu cedă. Tocmai renunțase să mai încerce când în spate 
auzi un zgmot. Întorcându-se, pe jumătate aplecată, văzu 
corpul unui bărbat într-un halat de baie, alb, strâns în 
talie, dar desfăcut peste pieptul lat și bronzat acoperit cu 
păr blond. Simţind că i se usucă gura, Jessica se îndreptă 
de spate și atunci îi văzu bărbia fermă, nasul drept și ochii 
de un albastru intens, care exprimau o tristă resemnare. 
Când privirile li se întâlniră expresia lui se schimbă nu 
într-una supărată ci, mai degrabă, iritată. Sau 
dispreţuitoare? își zise Jessica într-o fracțiune de secundă. 

Fără o vorbă, Michael îi luă cheia din mână și făcu un 
pas spre ușa ei. Încremenită de uimire, Jessica nu putu 
decât să-l urmărească cum potrivește cheia în broască 
pentru ca apoi, răsucind-o încet, să o deschidă, fără efort. 
După ce împinse ușa, scoase cheia, i-o puse în palmă și, 
fulgerând-o cu privirea, trecu pe lângă ea și intră în 

camera lui. Uitându-se după el, Jessica îi văzu picioarele 
lungi, goale și asta îi dădu de înţeles că dormea dezbrăcat, 
ceea ce o făcu să-și revină atât de brusc încât scăpă geanta 
din mână, care se deschise şi toate lucrurile dinăuntru se 
rostogoliră pe covor. Că o fi fost zgomotul făcut de geanta 
trântită pe jos, sau ţipătul ei ascuţit, Jessica nu știa, dar îl 
văzu întorcându-se, fixându-și privirea mai întâi asupra ei, 
apoi asupra lucrurilor împrăștiate pe jos: farduri, bigudiuri, 
blocnotesul, pixuri, parfumul, cheile, pieptenele și alte 
câteva mărunțișuri indispensabile unei femei, după care se 
răsuci şi intră în camera lui, închizând ușa încet. 

Neputând adormi, jumătate de oră mai târziu Jessica 
stătea pe întuneric, cu ochii deschişi. Ce căuta el acolo? 
Știind deja că e medic își spuse că, probabil, e un psihia- 
tru venit tot la conferinţă, dar asta era mai mult decât o 
simplă coincidenţă, prea complicată să se gândească la ea. 
Totuși, o întrebare îi stăruia în minte, anume dacă o 
recunoscuse. Dacă da, de ce nu-i spusese nimic? Fusese 
atât de îngrozit văzând-o? Cât despre ea, ce să mai zică de 
felul cum reacţionase în faţa acelui bărbat, trebuia s-o 
recunoască, extraordinar de atrăgător? 

Încă vedea în fața ochilor pieptul și picioarele lui goale, 
imaginația ei insistând asupra acelor părți ale corpului lui 
rămase acoperite. Pufnind se răsuci în pat, străduindu-se să se 
concentreze asupra întrebării dacă o recunoscuse ori nu. Faptul 
că nu reacţionase în nici un fel nu era cel mai corect răspuns? 
Adormi încercând să-l găsească pe cel mai puţin deprimant. 


36 KAREN WHIDDON 


A doua zi, în sala de conferințe, statura lui impunătoare 
domina întreaga asistenţă. Privirile li se întâlniră din nou 
sau cel puţin asta fu impresia Jessicăi, dar fiindcă el nu avu 
nici o reacţie, până la urmă conchise că fusese doar o 
iluzie. 

Îi ascultă comunicarea asupra noului medicament 
numit Clozapine și află că lucrase la una dintre cele mai 
prestigioase universităţi de medicină americane dar, 
oricât de interesantă și la obiect era expunerea lui, Jessica 
își dădu seama că mai multă atenţie acordă vocii lui calde, 
baritonale. La un moment dat, sala izbucni în râs, trezind-o 
din visare. Era surprinsă auzindu-l făcând glume, fiindcă 
nimic din comportamentul lui de până atunci nu-i dăduse 
de înțeles că putea fi altcumva decât un tip ursuz și 
antipatic. Jovialitatea cu care răspundea întrebărilor era o 
nouă bombă pentru Jessica. Buna dispoziţie și farmecul 
aparte erau calităţi pe care niciodată nu i le-ar fi intuit. 
Imediat îşi aminti cum reușise el s-o vrăjească pe doamna 
Gordon de la hotel şi-şi spuse că poate ea fusese de vină 
că-și pierduse umorul. 

Ceea ce nu era deloc imbucurător. 


Capitolul 3 


Ca un făcut, tocmai în dimineaţa aceea, când se 
prezenta la lucru și medicul care urma să ţină locul șefei, 
se trezi mai târziu și asta nu prevestea nimic bun. Își 
aminti cum ultima oară, fiindcă dormise mai mult, fusese 
prinsă de viscol. Peste noapte avusese un coșmar și, 
cuprinsă de panică, nu mai reușise să adoarmă decât 
foarte greu, motiv pentru care se și trezise târziu. 

Acum, cu o felie de pâine prăjită într-o mână și cu 
cealaltă încercând să se îmbrace în taiorul bleumarin, cel 
mai sobru pe care-l avea, aruncă o privire în oglindă. 
Părul negru, ondulat natural, pe care de mult trebuia să-l 
fi tuns, i se revărsa pe umeri ca o cascadă, dându-i un aer 
prea feminin și vulnerabil, ceea ce nu era de dorit, în 
locul unuia distant, profesional. 

Lăsându-și mașina în parcarea pe tăbliţa căreia scria 
clar „numai pentru ambulante”, urcă în fugă cele câte- 
va trepte, intră în clădirea spitalului și se repezi pe 
scări, urcându-le câte două o dată, ţinându-și fusta ridi- 
cată să nu se împiedice în ea. La un moment dat, când 
în faţă îi apăru un perete ce n-ar fi trebuit să se afle 
acolo, realiză că o luase într-o direcţie greșită și fu atât 
de surprinsă, încât se lăsă pe spate, gata să se rosto- 
golească. Dar, ca din perete, se ivi o mână care o prinse 
strâns de braţ trăgând-o într-o parte. Știind ce avea să 
vadă, deşi n-ar fi vrut să fie așa, n-avu încotro și-și 
înălță capul. 

— Tu! Chiar nu se așteptase? De fapt ceea ce îi dăduse 
coşmaruri peste noapte fusese gândul că, adunate cap la 
cap, toate indiciile lui Val în legătură cu persoana care 
urma Să-i ţină locul... numele lui Mike și faptul că venise 
din State, indicau o singură persoană... pe doctorul 
Michael Knight. 

— Da. O sclipire se aprinse în ochii lui și răspunsul 
laconic îi dădu Jessicăi de înţeles că o recunoscuse. 
După ce se asigură că își recăpătase echilibrul, Michael 
Knight îi dădu drumul la braţ și făcu un pas înapoi, 
măsurând-o din cap până-n picioare, trecându-și 
privirea peste sânii ce i se ridicau și coborau în ritmul 
iute al respirației și oprindu-se asupra picioarelor pe 
care poalele fustei încă ridicate le descopereau mai mult 
decât admitea buna-cuviință. 

După ce el îi dădu drumul la braţ și ea începu să 
respire normal, parcă nu i se mai părea atât de înalt. Pe 
tocuri, îşi depășea în înălțime prietenii, colegii și 
pacienţii, dar pe bărbatul acela nu l-ar fi ajuns oricât de 
înalte ar fi fost tocurile pe care s-ar fi cocoţat. 

Amintindu-și că întâlnirile precedente fuseseră un fias- 
CO, Jessica hotări să încerce să fie mai veselă, în ideea că 
poate îi va descreţi fruntea cu zâmbetul care, de obicei, 
înmuia și cele mai impietrite inimi. 

— Îmi pare rău că am întârziat puţin, dar nu m-am 
putut trezi la timp. Nu-mi stă în fire, dar... Vocea începu 
să-i tremure și zâmbetul de o sută de wati îi pieri de pe 
buze, văzând că Michael Knight nu reacționează la șarmul 
ei îndelung exersat. Se imbujoră ușor în timp ce el con- 
tinuă s-o fixeze cu privirea câteva secunde înainte să și-o 
mute într-o parte. 

— Sedinţa începe în câteva clipe, o anunţă el pe un ton 
rece, oficial, deja îndreptându-se spre cabinetul 
medicilor. 

— Ah, Jessie! Stuart o zărise şi acum se grăbea să 
urmeze instrucţiunile. Domnule doctor, aţi cunoscut-o 
pe Jessica Balfour, medicul nostru specialist? Vocea lui 
puternică o irită la culme dar, cum toţi ochii se îndrep- 
tară asupra ei, nu avu încotro şi-i întinse mâna noului 
șef de secţie. Michael Knight i-o strânse în palma lui 
enormă, îi zâmbi scurt, apoi şi celorlalți, dar mult mai 
larg. 

— Ne-am cunoscut, îl informă el şi Jessica își simţi 
inima tresărindu-i în piept. Ce naiba avea de gând să le 
spună? Ne-am cunoscut... la conferință, adăugă el și, în 
afară de Stuart, care se încruntă, toţi ceilalți încuviinţară 
din cap zâmbind. 

— V-a vorbit Jessie despre organizarea secţiei? îl întrebă 
Stuart luând o ceașcă cu cafea din mâna lui Naomi și 
întinzând-o șefului. 

— Mulţumesc. Mike zâmbi și Jessica se bucură că 
mulţumirile îi erau adresate mai mult lui Naomi decât lui 
Stuart care, în dimineaţa aceea, se comporta destul de 
ciudat. Întâlnirea noastră a fost prea... scurtă și n-am apu- 
cat să facem schimb de informaţii. 

Asta fiindcă mi-ai întors spatele, își spuse Jessica ner- 
voasă, apoi îi reveniră în minte împrejurările și roși din 
nou, dar nu fiindcă se purtase stângaci, ci amintindu-și 
cum era îmbrăcat doctorul Knight... mai bine zis cât era 
de dezbrăcat... cu pieptul musculos acoperit de păr blond 
cârlionţat. Nu era ceva obișnuit să începi o relaţie profe- 
sională cu o persoană cunoscând amănute intime despre 
ea, așa că Jessica făcu un efort să-şi alunge acea imagine 
din minte. Întorcând capul ca să-și ascundă tulburarea, 
observă pe figura lui Stuart o expresie ciudată. Ce naiba 
era cu el? 

Toate foile de observaţie ale pacienţilor erau la zi și 
nu-i luă mult timp să-l pună pe Mike la curent cu treburile 
secției. 

Pe moment, tot ce putea el face era să cunoască grupul 
de pacienţi, urmând ca în câteva zile să-i examineze pe 
fiecare în parte. În ziua aceea, trebuiau rezolvate doar 
eventualele probleme ce se puteau ivi. Şedinţa tocmai se 
terminase când Stuart îi opri din drum. 

— Domnule doctor, mai e un singur lucru despre care 
nimeni nu s-a gândit să vă spună, zise el oftând, de parcă, 
deși nu-i făcea plăcere, conştiinţa îi dicta să-și facă dato- 
ria. Nu știu ce părere veţi avea despre asta, continuă pe 
un ton ce dădea de înţeles ca spera că lui Michael Knight 
să nu-i placă deloc ceea ce avea să afle. 

Michael se așeză din nou pe scaun, lăsând din mână 
foile de observaţie care se împrăștiară pe măsuţa pentru 
cafea. 

— Ascult, zise el iritat văzând că Stuart își prelungește 
pauza mai mult decât era nevoie. 

Toţi se opriră în loc privindu-l pe Stuart surprinși, sau 
nerăbdători să audă ce avea să spună. Dându-și seama 
imediat despre ce e vorba, Jessica presimţi dezastrul. 

Tânărul se uită la ea aproape cu dușmănie, apoi se 
întoarse și-i spuse șefului: 

— Domnule doctor, asta a fost ideea lui Jessie a 
noastră. Deși se străduise s-o spună de parcă toţi se 
amuzau pe seama ei, Jessica răsuflă ușurată când, la un 
moment dat, nemaisuportând tonul infatuat a lui 
Stuart, Naomi se băgă în vorbă, pledându-și punctul de 
vedere, susţinut cu îndârjire atât de Graham, cât și de 

asistenții practicanți. Stuart încercă să nu se lase 
intimidat, însă Michael replică uitându-se la ceas cu 
subinţeles: 

— Cred că am înţeles ideea, amănuntele le discutăm 
mai târziu. 

— Miercuri, la prânz, se întrunește comitetul de orga- 
nizare a expoziţiei, îl informă Naomi, strâmbându-se la 
Stuart pe furiș. 

Jessica o văzu și cu un zâmbet îi mulțumi pentru sprti- 
jin, apoi observă că Michael Knight zărise schimbul de 
priviri și că nu părea deloc încântat. 

Stuart făcu o ultimă încercare disperată. 

— Domnule doctor, dacă doriţi încă nu e târziu s-o con- 
tramandăm. 

— Cuum? Toţi din cabinet, în afară de doctorul Knight 
și Stuart, rostiră cuvântul pe diferite tonuri, de indignare, 
groază și uimire. 

Michael Stuart ridică din sprâncene și pe buze îi apăru 
un zâmbet trist. 

— Se pare că dacă nu-mi dau acordul, risc să-mi ridic în 
cap tot personalul. Trebuie să recunoști că mișcarea ta 
nu-i prea înțeleaptă. 

De furie, Stuart se roşi ca un rac fiert. 

— Păi... 

Dar nu fu lăsat să termine. 

— Mie ideea mi se pare excelentă și Jessica merită să fie 
felicitată pentru această iniţiativă. Pentru prima oară 

Jessica simţi ce înseamnă să-i fie adresat unul din zâm- 
petele lui, un zâmbet care nu îi descoperea numai dinţii 
albi ci şi licărul din adâncul ochilor albaștri ce o capti- 
vară pe deplin. De-abia acum înţelegea ea adevărata 
semnificaţie a cuvântului „vrajă”. Cred că e timpul să 
dau o raită pe-aici, zise luând din nou în mână foile de 
observaţie, apoi întorcându-se spre ea: Jessica, vrei să 
mă însoţești? 

— Da... sigur... ăăă... Cum să-l numească? În spital se 
adresau unii altora pe numele mic și Val se zbătuse mult 
să creeze acel climat de colegialitate neprotocolară. Stuart 
se obișnuise greu cu asta atunci când venise în secţie și 
era de-ajuns să se afle în faţa unui șef-bărbat, că nu mai 
contenea să i se adreseze cu „domnule”. 

Doctorul Knight, parcă ghicindu-i gândurile, o scoase 
din încurcătură: 

— Spune-mi Michael sau Mike. Doar mama îmi zice 
Micky. Nu te formaliza. Hohote de râs îi însoţiră remar- 
ca şi atmosfera se destinse. Asta și intenţionează, se 
gândi Jessica, privindu-l cu atenţie și realizând brusc 
că, deşi avea un aer relaxat, nimic nu-i scăpa din 
vedere. Ne vedem peste cinci minute în biroul meu, 
mai spuse și ieşi din cabinet, lăsându-i pe toţi cu gura 
căscată. 

— Dacă n-aş fi măritată... râse Naomi. 

— Şi cu zece ani mai tânără... adăugă Graham. 

— Asta o crezi tu, fiindcă încă mai ai caș la gură... 


44 KAREN WHIDDON 


Jessica îi lăsă să se tachineze în continuare și se duse în 
biroul ei. Dacă niciodată până atunci, înainte de o întâl- 
nire cu Val Forrester, nu considerase necesar, acum voia 
să-şi verifice machiajul. 

Spitalul de zi funcţiona într-o clădire micuță, cu 
parter și etaj, fiecare nivel fiind străbătut de la un cap la 
altul de câte un hol lung din care porneau toate 
încăperile. În timp ce vizitau parterul, Jessica observă că 
pacienţii îi priveau cu o curiozitatea nedisimulată, unul 
dintre ei, Maggie, chiar le tăie calea și fură nevoiţi să se 
oprească. 

— Bună, o salută Michael Knight înainte ca Jessica să 
poată spune ceva. 

— Eşti doctorul cel nou? îl întrebă femeia scundă, 
privindu-l cu suspiciune. 

— Exact. Sunt Michael Knight. Tu ești... 

— Maggie. 

— Mă bucur să te cunosc, Maggie, zise el strângându-i 
mâna, gest ce o făcu să roșească de plăcere. 

— Ce mare ești, spuse ea, dându-și capul pe spate ca să-l 
vadă mai bine. Cred că ești mai înalt decât doctorul Price, 
adăugă pe un ton acuzator. 

— Ăăă... cu vreo doi centimetri. 

— Eşti foarte chipeș, observă ea, făcându-i cu ochiul. 
Mă rog, pentru cine preferă blonzii. 

— Mulţumesc, îi acceptă el complimentul, văzând că 
Maggie aștepta să mai zică ceva. 

Femeia dădu din cap şi se îndepărtă la fel de brusc 
cum îi abordase, dar o putură auzi mormăind ceva despre 
bărbaţii bruneți cu ochii negri. 

— Doctorul Price e febleţea lui Maggie, îi explică 
Jessica. 

— Mi-am închipuit... e genul înalt, brunet, frumos, dar 
sper ca cineva, cândva, să ne aprecieze și pe noi, blonzii! 
Jessica nu îndrăzni să-i spună că nu avea motive să-și facă 
griji şi că ea una era sigură că nu ducea lipsă de admira- 
toare. Nu-l cunoștea îndeajuns de bine ca să-l tachineze şi 
nu ştia cum ar fi reacţionat. Cum crezi că pot cunoaște cât 
mai mulți oameni în același timp? 

— Ori așteptăm până la masa de prânz, ori mergem 
acum la bufet, îi propuse ea. 

Surprinzător, dar bufetul era aproape gol și Jessica îi 
prezentă cei câțiva pacienţi aflaţi acolo. 

Hughie îi scutură mâna cu putere, aruncându-i o privire 
fioroasă. Gras și la vreo patruzeci de ani, Hughie era și mult 
mai scund decât Mike, dar părea un om periculos sau, cel 
putin, asta voia să dea de înţeles. Sau se purta așa când 
intra în criză. Toţii știau că Hughie n-ar fi omorât nici măcar 
O muscă și că atitudinea sa agresivă era tipică celor din 
cartierul în care copilărise. Mike nu-l zgândări și Hughie 
îi dădu drumul la mână, după care se întinse peste masă 
să-și ia ţigara lăsată să ardă în scrumieră. 

— Aici nu le e interzis pacienţilor să fumeze? o întrebă 
Mike. 

Jessica se uită la el să vadă dacă vorbește serios și 
dacă aşteaptă un răspuns, apoi îi spuse că în spitalul de 
zi nu se mai aplica acest regulament de când se con- 
statase că mulți pacienţi fumau, că era imposibil să-i 
convingi să renunţe și că era mai bine ca ei să vină la spi- 
tal chiar dacă fumau, decât să nu vină deloc. Bineînţeles 
că personalului îi era interzis să fumeze, dar gândindu-se 
la plămânii ei, probabil imbâcsiţi de nicotină, își spuse 
că nici nu mai era nevoie s-o facă. Fumatul pasiv era la 
fel de dăunător. 

La etaj era biroul lui Val... acum al lui Mike, alături de 
birourile medicilor şi cel al personalului mediu, sala de 
mese şi cabinete pentru alte specialități. La parter se aflau 
cabinetele psihologului și asistentului social, apartamen- 
tul pentru terapie ocupaţională format din bucătărie, 
atelier de creaţie și camera pentru relaxare, depozite și 
camere de baie pentru personal şi pacienţi. Michael 
Knight părea impresionat. 

După vizită, încurajată de atitudinea lui binevoitoare, 
Jessica îl urmă optimistă în biroul lui, spunându-și 
mulțumită că, în cele din urmă, lucrurile vor merge 
bine, că între ea şi Michael toate problemele se vor 
rezolva. 

— Ce-ai făcut de l-ai supărat pe Stuart? Vorbele lui o 
luară pe nepregătite. Negăsind repede un răspuns, Jessica 
se fâstâci, sângele îi năvăli în obraji și ştia că are o mutră 
vinovată deși, în realitate, nu făcuse absolut nimic. La ce 

naiba se referea? N-ai nimic de zis? o întrebă el încrun- 
tându-se și pe același ton răstit ca atunci când o târâse din 
mașină. 

Știind că atacul este cea mai eficace formă de apărare, 
Jessica își lansă prima salvă. 

— Ce te face să crezi că i-am făcut ceva? îl întrebă, 
felicitându-se în gând când văzu că atacul îl luase prin 
surprindere. Era limpede că nu se așteptase la o ast- 
fel de atitudine din partea ei. Nu i-am făcut nimic lui 
Stuart, în afară de ajutorul pe care i l-am oferit atunci 
când a avut nevoie. Dacă tragi concluzii luându-te 
după scena pe care a făcut-o de dimineaţă atunci, la 
fel ca mine, n-ai priceput nimic. Este pentru prima 
oară când se comportă în felul acesta și credeam că 
reacţia colegilor ţi-a dat de înţeles că și ei au fost sur- 
prinşi. 

— Hmm, mormăi el. Totuși, ceva se-ntâmplă. Eşti 
sigură că nu știi ce? 

— Sunt sigură, spuse ea cu convingere. Dar... poate 
chiar tu ești cauza, zise prevăzătoare, gândindu-se la con- 
secinţele curajului de a-l înfrunta. 

— Insinuezi că ar avea ceva împotriva mea? întrebă el 
de-a dreptul consternat. 

— Nu, deloc. Dimpotrivă. Cred că încearcă să te impre- 
sioneze. Tăcerea lui o îmboldi să continue: Eşti noul lui 
șef și e o dorinţă firească. Poate a crezut că ideea cu 
expoziţia n-o să-ţi placă. 

— Şi înainte se împotrivea acestei acțiuni? 

— Nu. La început toţi au fost puţin surprinși, apoi s-au 
entuziasmat. Cred că la întrunirea de miercuri vei afla... 

— Crezi că numai despre asta e vorba? 

— S-ar putea să fie ceva. În spitalul de zi personalul este 
în majoritate feminin. Am crezut că asta nu-l deranjeză pe 
Stuart, dar se pare că m-am înșelat. Pe lângă faptul că vrea 
să te impresioneze ca șef, cred că, fiind bărbat, vrea să se 
coalizeze cu tine. 

Jessica nu știa sigur la ce reacţie se aștepta din partea 
ei, însă Mike nu părea deloc impresionat de părerea ei. 

— E o pură speculație. Doar nu te gândești la discri- 
minare sau hărțuire? 

— Nu, nicidecum. Jessica observă că el chiar nu 
înțelege ce-i sugerează. E mai mult o chestiune de soli- 
daritate între bărbaţi. 

— Hmm, mormăi el fără convingere. Poate s-a gândit că în 
privința expoziţiei te-ai angajat într-o treabă care te depășește 
și încearcă să salveze situația până nu e prea târziu. 

— Poate, dar toată lumea... 

— Se pare că te bizui foarte mult pe „toată lumea”, o 
întrerupse Mike, neincercând să-și ascundă sarcasmul. 
Judecând după cum te-ai descurcat în alte situaţii, n-aș 
spune că m-aş putea încrede în talentele tale organiza- 
torice. Mereu te sprijini pe ajutorul celorlalţi să-ți rezolve 
treburile grele și să te scoată din încurcătură? Întrebarea 
lui părea îndreptăţită, dar Jessica izbucni nervoasă: 

— Nu e drept! Doar fiindcă... Nu putea nega că o întâl- 
nise de două ori și tot de atâtea ori o salvase! Dar nici nu-i 
ceruse ajutorul. Nu m-ai cunoscut la justa mea valoare, 
continuă însoţindu-și cuvintele cu un zâmbet cuceritor 
care, însă, asupra doctorului Knight nu avu efectul dorit, 
ci îl făcu să se încrunte și mai tare. 

— Am mai cunoscut femei ca tine... Ah, nu-ţi contest 
calitățile profesionale. Probabil că eşti inteligentă și com- 
petentă, dar în viaţa de zi cu zi aștepți tot timpul să fie 
cineva lângă tine... un bărbat... care să te scoată din 
încurcătură. Asta-i problema cu Stuart? De-asta s-a purtat 
aşa de dimineaţă? 

— E o acuzaţie gravă! Jessica sări de pe scaun, roșie la față 
și gâfâind de indignare. Cum îndrăznea să-i spună aseme- 
nea inepţii? N-ai nici un drept, absolut nici un drept... 

— Poate că da, poate că nu, replică el. Timpul își va 
spune cuvântul... Da, ai dreptate... nu trebuia să te acuz. 
Acum sper că ești de acord că și acuzaţiile tale împotriva 
lui Stuart sunt nefondate. 

O prinsese în cursă! 

— Ai dreptate, trebuia să-mi fi ţinut gura. 

— Exact, şi voi avea o discuţie și cu Stuart. Singurul 
lucru pe care nu-l accept sunt bârfele. Atmosfera încor- 
dată ar avea efecte nedorite asupra pacienţilor și nu duce 
la nimic bun. 

Și cu asta scurta lor discuţie se încheie. În timp ce se 
îndrepta spre biroul ei, Jessica se întrebă cum reușise 

Michael Knight doar cu câteva cuvinte s-o facă să spună 
un lucru atât de indiscret. Chiar dacă ştia că ea are drep- 
tate, nu trebuia să spună așa ceva, iar faptul că o intuise 
nu-i plăcea deloc. Pur și simplu o învârtise pe degete; ca 
s-o facă să înțeleagă faptul că o acuzaţie nefondată poate 
fi periculoasă, sau fiindcă voise să-i demonstreze că o 
putea face? În acest caz viitorul relaţiilor lor profesionale 
părea destul de sumbru. Oftând adânc își ridică părul de 
pe faţă. 

Trebuie să mă tund neapărat, își spuse, jurându-se că 
atâta timp cât doctorul Michael Knight va lucra acolo, ea 
va fi exemplul eficienţei organizate. Îi va dovedi că nu este 
o idioată cum o fi crezut-o, și că nu seamănă cu femeile 
pe care le cunoscuse până atunci... bineînţeles, dacă ele 
nu erau, cumva, doar rodul imaginaţiei lui. O bătaie în 
ușă îi întrerupse șirul gândurilor. Intră! strigă, ceva mai 
ușurată. 

Jeannie MacPherson apăru în prag, mai agitată decât 
de obicei. 

— Jeannie! Vino înăuntru. Cu ce te pot ajuta? Jessica 
îşi alungă din minte pe Michael Knight și femeile lui și-și 
concentră atenţia asupra femeii micuţe, între două vârste, 
care rămăsese în prag. 

— E vorba despre expoziţie, spuse ea făcând un pas 
înăuntru. Mi-a venit o idee. 


Capitolul 4 


— Apropie-te, Jeannie. Despre ce e vorba? Jessica îi 
zâmbi făcându-i semn să se așeze pe scaun. 

— Eu știu?... Poate nu trebuia... Jeannie rămăsese lângă 
ușă ezitând să înainteze. 

— Tocmai voiam să beau o cafea. Vrei şi tu una? o 
întrebă Jessica ducând-o să se așeze, apoi se duse să 
toarne cafeaua gata pregătită care nu lipsea niciodată din 
filtrul cumpărat din banii ei, dar care merita toată cheltu- 
iala. 

Cu cafeaua în faţă, Jeannie tot nu îndrăznea să vor- 
bească, dar Jessica era impresionată că venise, totuși, 
până acolo, dar mai ales că „avea o idee”. Femeia suferea 
de depresie, boală caracterizată prin obsesii, și avea o 
mamă bătrână care-i dirija viaţa făcând-o să-și piardă 
încrederea în sine. Deşi urmase o vreme tratamentul 
medicamentos, făcea progrese prin psihoterapie. 

— Pe toţi ne interesează această expoziţie, spuse 
Jeannie, apoi sorbi din cafea evitându-i privirea. 

— Asta-i bine. Trebuie să recunosc că, la început, când 
am propus organizarea ei, m-am întrebat dacă nu cumva 
lumea o să creadă că sunt absurdă. 

Jeannie rămase șocată. 

— Cum adică absurdă? Doar sunteţi medic! 

— Până și medicii pot avea idei absurde. Mai ales ei, își 
spuse Jessica, cu gândul la o anumită persoană. Mă bucur 
Că totul s-a sfârşit cu bine. 

— Da, încuviinţă Jeannie și fiindcă nu mai adăugă 
nimic, Jessica o îndemnă să vorbească: 

— Spuneai că ţi-a venit o idee. Ai de gând să faci ceva în 
sensul ăsta? 

— Ah, nu, în nici un caz, doamnă doctor, zise femeia, 
încremenind la gândul că așa ceva s-ar putea întâmpla. 
Totuşi, vreau să dau o mână de ajutor. Toţi suntem atât 
de entuziasmați! Nu sunt deloc talentată... nu ştiu nici să 
pictez, nu mă pricep nici la olărit, dar mă-ntreb... 

— Da, spune! 

— N-aveţi cumva nevoie de cineva care să ţină lucrurile 
în ordine și să scrie scrisori? Asta pot s-o fac. Înainte să-mi 
dau demisia ca să mă ocup de mama, am făcut muncă de 
birou şi... Se opri când Jessica se aplecă peste masă 
bătând din palme bucuroasă. 

— Ar fi grozav! Sigur că avem nevoie de cineva care să se ocupe 
de treburile administrative. Eşti o adevărată mană cerească! 

Surprinsă de o asemenea comparaţie, Jeannie nu putu 
să nu se bucure puţin. 

— Sunteţi sigură... dacă fac vreo greșeală... 

Jessica îi alungă temerile. 

— Toţi facem greșeli, dar sunt convinsă că ai să te des- 
curci. Când vrei să-ncepi treaba? 

— Mama are o vorbă: nu lăsa pe mâine ce poți face azi. 

— Măcar în privinţa asta are dreptate. Poţi lucra aici în 
birou cât sunt plecată. Deja am trimis scrisori celor care 
pot  mediatiza organizarea expoziţiei în rândul 
pacienților și al rudelor lor şi am trimis reclame în revis- 
tele de specialitate. Am primit deja răspunsuri, așa că am 
să te las pe tine să le clasezi și să te ocupi de asta cum știi 
mai bine. 

Jeannie se uită cu îndoială la teancul de hârtii 
împrăștiate pe un scaun și pe jos, într-un colț al încăperii. 
— N-ar fi bine să le iau de-aici și să mă uit prin ele? 

— E foarte bine. Jessica era bucuroasă că femeia își 
înfrânsese timiditatea și-și făcuse curaj să-i facă 
propunerea aceea. Mai târziu vom stabili programul care 
îți convine, dar să-mi spui dacă crezi că e un volum de 
muncă prea mare pentru tine. 

— Dacă sunt lăsată în pace şi nu mă mai bate nimeni la 
cap, probabil că am să mă descurc. Și schiță un zâmbet, 
primul pe care Jessica i-l vedea pe buze. În momentul 
acela știu că avusese o idee grozavă cu organizarea 
expoziţiei, indiferent de părerea celorlalți. 

— Dacă ești sigură... Mike Knight nu părea prea convins 
când Jessica îi explică despre ce e vorba. 

— Ar putea fi exact ceea ce are nevoie. Din cauza mamei 
ei şi-a pierdut încrederea în sine și asta poate fi șansa ei 
să şi-o recapete. Această preocupare o va face să se simtă 
utilă... 

— Atâta vreme cât nu va face greșeli. 

De ce era atât de pesimist? Jessica simţi că se 
enervează, dar se strădui să-şi păstreze calmul. 

— Am s-o supraveghez îndeaproape, dar cred că sub 
masca timidităţii se ascunde un om competent. 

— Atâta vreme cât nu se suprasolicită şi nu devine agi- 
tată. 

— Sunt sigură că se cunoaște destul de bine ca să ştie 
când să se oprească. 

— Bine, m-ai convins. Vom vedea ce-o să mai fie, încu- 
viință el zâmbind, dar asta mai mult o enervă. 

Nu era obișnuită să i se verifice deciziile. Îi povestise 
lui Mike, așa cum avea să-i anunţe și pe ceilalți, că Jeannie 
se va ocupa de această treabă și nu se așteptase ca el s-o 
trateze de parcă acordul lui trebuia obținut în mod spe- 
cial. Era o profesionistă și ştia ce era cel mai bine pentru 
Jeannie. Oricât de entuziasmată ar fi fost în ce privea 
organizarea expoziţiei, n-ar fi pus vreodată în pericol 
sănătatea vreunui pacient. 

— Cu expoziția merge bine, nu? o întrebă el și Jessica 
avu impresia că încearcă să lungească discuţia, dar nu că 
l-ar fi interesat răspunsul. 

— Da. Și se lansă în detalii, dar Mike o întrerupse brusc. 

— Voi afla amănuntele la întrunire. Atunci de ce m-ai 
mai întrebat? se gândi ea abținându-se s-o spună cu voce 
tare. Participi cu vreo lucrare? 

Întrebarea o luă prin surprindere. 

— Eu? Nu, nu ştiu să pictez. De ce mă-ntrebi? 

— Credeam că de-asta te agiti atât de mult. 

— Nu, mi-am zis doar că e o idee bună. 

— Şi ce câştigi din afacerea asta? 

— Trebuie neapărat să câştig ceva? De ce să n-o iau doar 
ca pe un lucru util? 

— Dar e o muncă titanică. 

— Nu e nevoie să te implici. 

Mike rămase surprins şi părea ofensat. 

— Nu asta am vrut să dau de înțeles. Mă gândeam 
doar... Dar Jessica nu mai află la ce se gândește pentru că 
sună telefonul și ea ieși imediat din biroul lui. 


La capătul coridorului îl zări pe Hughie care stătea 
aproape lipit de perete şi se legăna pe călcâie. O clipă, 
Jessica avu impresia că se dădea cu capul de perete, apoi 
își dădu seama că nu-l atingea și că nu era rănit. Se 
apropie încet şi-l auzi îngânând o melodie ale cărei 

cuvinte nu le înțelese, dar Hughie părea nervos și nu 
dădea nici un semn că ar fi recunoscut-o. Jessica se gândi 
că în după-amiaza aceea trebuia să-l consulte neapărat, să 
stabilească dacă i se întâmplase ceva deosebit care-i 
putuse declanșa criza. Ştia că persoanele cu schizofrenie 
fac mai greu faţă stresului și că o stare tensionată puter- 
nică poate duce la recidivă sau la exacerbarea simp- 
tomelor. Va încerca să facă ceva înainte ca starea lui să se 
agraveze, în primul rând schimbarea medicatiei. Graham, 
care apăruse între timp, nu găsi nimic neobişnuit în com- 
portamentul lui Hughie și, după ce-i şopti câteva cuvinte, 
îl conduse în cabinetul de terapie în grup. Notându-și în 
minte să discute mai târziu cu Graham, Jessica intră în 
biroul ei. 


Întrunirea de miercuri din pauza de prânz îi aduse lui 
Mike o altă surpriză când în sala de mese intră unul din- 
tre șefii contabili. 

— Harry! Ce cauţi...? Dar nu-și sfârși întrebarea că 
bărbatul în vârstă își trase un scaun și se alătură celor- 
lalti. 

— Am grijă de bani, îi răspunse el lui Mike, deși lucrul 
era evident. Jessica, pe bună dreptate, nu vrea să-și asume 
responsabilitatea tinerii contabilităţii, așa că m-am oferit 
să mă ocup de contul deschis pentru organizarea 
expoziţiei. 

— Nu e cam nepotrivit cu funcţia pe care o ai? zise Mike 
fără să se gândească și, alături, Naomi pufni dispreţuitor 
spre el. Harry Smith doar zâmbi. 

— S-ar putea; dar e ceva ce-mi place, în plus, am ocazia 
să mai ies și eu din birou. 

— Cum merge cu pictatul? îl întrebă Jessica, întinzându-i 
o ceașcă cu cafea. 

— Cam greu. Îmi trebuie timp ca să mă obișnuiesc, dar 
mă bucur că după atâţia ani am luat din nou pensula în 
mână. 

— Pictezi un tablou pentru expoziţie? Mike părea sincer 
surprins și Harry râse văzându-i expresia. 

— Cred că am să-l numesc „Un șef epuizat” fiindcă 
exprimă frustrarea celui care trebuie să se descurce con- 
ducând un serviciu cu bani puțini... 

Mike rămase ca trăsnit, în timp ce ceilalţi începură 
să-și mănânce sandvișurile şi să-și bea cafeaua, 
întrunirea fiind pe punctul de a se sfârși înainte să 
lămurească toate problemele. Jessica tocmai se 
pregătea să le strige să facă linişte, când observă că Mike 
nu avea nimic de mâncare și-i întinse unul din sand- 
vişurile ei. 

— Ia unul de la mine. 

— Putin mai târziu. 

— Ia-l acum, până nu-l mănânc, insistă ea, spunându-și 
că poate era unica ocazie în care putea face şi ea ceva 
pentru el. 

Mike luă sandvişul mulțumindu-i cu un zâmbet, iar 
Jessica simţi că se prăbușește tavanul peste ea, văzându-i 
privirea caldă și buzele senzuale descoperindu-i dinţii 
albi. Inima începu să-i bată cu putere și-și spuse că ar fi 
dat orice să-l mai vadă o dată zâmbind în felul acela. 
Zâmbindu-i ei. Amuţise și nu-și mai putea lua ochii de la 
el. Harry rupse vraja. 

— Jessie, ar trebui să continuăm. Nu mai pot rămâne 
prea mult. 

La sfârșitul întrunirii se vedea clar că Mike rămăsese 
impresionat de ceea ce se realizase până atunci și de 
suma de bani adunată în acest scop. 

— Proiectul e mult mai amplu decât am crezut, îi spuse 
el la sfârșitul întrunirii, în timp ce mergeau pe hol. 

— Totul e sub control, se apără ea. Nu cred că... 

— Nu te critic, făceam doar o constatare. Ca să-nțeleg 
tot ce se-ntâmplă ar trebui să-mi explici pe-ndelete. Și se 
uită la ceas. 

— Acum? îl întrebă mirată. 

— Nu, nu acum, spuse el iritat. De parcă s-ar fi așteptat 
să-i ghicesc gândurile, își zise Jessica, la fel de nervoasă. 
Dacă tu ai şi activităţi extraprofesionale, eu nu am timp 
să discut despre ele în timpul programului. Mai bine 
ne-ntâlnim într-o seară la un pahar, să vorbim detaliat. 

— Bine, dacă asta dorești. Surprinsă de replica lui sarcastică, 
nici măcar n-o putea lua ca pe o invitaţie. De fapt, ultimul 
lucru la care se aștepta din partea lui era să-i dea întâlnire. 

— Mâine e bine? Jessica încuviinţă din cap, ştiind că ar 
fi fost de acord cu orice i-ar fi propus, dar Mike se 
încruntă din nou. Nu, nu e bine. Mâine am o întâlnire. 
Ce zici de... Era clar că încerca să-şi aducă aminte când 
are o seară liberă, dar asta n-o surprinse. După cum 
arăta, era de la sine înţeles că femeile roiau în jurul lui 
și că abia prididea să le facă faţă. Ea ce șansă să mai fi 
avut? Oh, Doamne, ce idee! Bineînţeles că Mike Knight 
nu o interesa. E drept că era atât de sexy încât un singur 
zâmbet o făcea să i se înmoaie picioarele, dar... nu o 
interesa. Nu avea timp s-o intereseze! Oricum, unul ca 
Mike aștepta de la o femeie să-i acorde mai mult timp 
decât avea ea să petreacă cu un bărbat, cel puţin în 
următorii ani. Şi nu credea că e bine să amestece 
relaţiile intime cu cele profesionale. Întotdeauna se 
sfârșea prost. Întotdeauna apăreau probleme, mai ales 
când el îţi este şef. Ar fi fost un dezastru. Nu, bărbatul 
acela chiar n-o interesa. În timp ce încerca să găsească 
argumente care s-o convingă că n-o interesează, își dădu 
seama că Mike aștepta răspunsul la o întrebare pe care 
ea n-o auzise. 

— Luni e bine? repetă el. 

— Ăăă... da... e bine... perfect. Taci din gură, Jessica, 
vorbeşti ca o toantă, se gândi ea şi probabil că Mike gân- 
dea același lucru, fiindcă înainte să intre în birou îi aruncă o 
privire ciudată. Din ușă, el se întoarse, parcă amintindu-și 
ceva. Apropo, joi şi vineri sunt plecat la Edinburgh, la o 


60 KAREN WHIDDON 


conferință. Ajunsă în biroul ei, trânti pe masă teancul de 
hârtii şi se prăbuși pe un scaun, ridicându-și părul de pe 
fața îmbujorată de rușine. Probabil că el se întreba ce e cu 
ea, dar şi ea se întreba același lucru. Până luni avea tot 
timpul să-și pună în ordine gândurile legate de doctorul 
Michael Knight. 

În timp ce-și aranja foile de observație, pregătindu-se 
pentru consultaţiile de după-amiază, părul îi căzu din nou 
pe faţă. Trebuie să mă tund neapărat, își spuse pentru a 
nu știu câta oară. 


Avusese noroc. Când o sunase vineri pe Geena, coafeza, 
aceasta o programase pentru a doua zi. Acum, la prima oră 
a dimineţii, stătea în faţa oglinzii, cu părul ud căzându-i în 
ochi și sorbind cu poftă din ceașca cu cafea, întrebându-se 
dacă intenţionat își montase coafeza acele oglinzi care te 
făceau să arăţi cu cinci ani mai în vârstă. Ba chiar cu zece. 
Când plecase de acasă nu mai apucase să se fardeze fiindcă 
primise o scrisoare lungă de la Jo și stătuse s-o citească. Dar 
n-avea importanţă, pentru că imediat ce termina cu tunsul 
se va urca în mașină și era puţin probabil ca tocmai atunci 
să întâlnească vreo cunoștință. Își ascunse din nou nasul în 
ceașcă, întrebându-se unde a dispărut Genna. 

— Bună, Jessica. Ce surpriză să te-ntâlnesc aici! 

Jessica clipi nevenindu-i să creadă. Nu era posibil! 
Viaţa era nedreaptă cu ea. Bărbatul se trânti pe un 

scaun, gata să-l dărâme. Pe umerii lui prosopul nu arăta 
mai mare decât o batistă și părea foarte încântat s-o vadă. 

— Bună, Mike, chiar că e o surpriză, îi răspunse ea, 
înăbuşindu-și un geamăt și încercând, fără succes, să-i 
întoarcă zâmbetul. Fata care o ajuta pe Genna trecu 
repede pe lângă el, grăbindu-se să-i aducă o cafea, în timp 
ce Jessica se uita posacă în oglindă cum un strop de apă i 
se prelinge pe nas. Cum naiba nu-l văzuse când intrase? 
Ud, părul lui blond părea doar mai închis la culoare iar 
faptul că mantaua din plastic și prosopul abia dacă-i aco- 
pereau umerii nu-l urâțea și nici nu-i știrbea din 
prestanță. În schimb, ea arăta ca o mâță ploată. 

Mike luă ceașca din mâna fetei mulţumindu-i cu un 
zâmbet care o făcu să roşească până la rădăcina părului 
proaspăt coafat, moment care pentru Jessica însemnă 
picătura ce umple paharul. Niciodată nu se simţise atât de 
prost în faţa lui. 

În clipa aceea Geena se aplecă spre ea cu foarfeca în 
mână, dar trăgând cu ochiul la Mike, aproape că îi zgârie 
urechea. 

— Bună, sunt Genna. Eşti nou pe-aici, nu? 

Jessica strânse din dinţi văzându-i acel zâmbet 
seducător îndreptat asupra blondei în fustă lycra mulată 
pe fese. Scuză-mă, Jessica, voiam să fac cunoștință cu noul 
client. 

— ÎI vei pierde pe cel vechi dacă mă mai lași mult cu 
apa şiroindu-mi pe faţă, mormăi Jessica și înțelese că Mike 

o auzise, văzându-l că zâmbește în continuare. Am să mor 
de pneumonie, se justifică, dar știa că el îi citise gân- 
durile. 

— Ocupă-te mai întâi de părul ei, se oferi el cu mări- 
nimie. În dimineaţa asta nu prea e în apele ei, nu-i așa? 

Ceea ce poate fi interpretat în diverse feluri, îşi spuse 
Jessica atunci când Geena îi aruncă o privire scormoni- 
toare. 

— Cine e? îi șopti aceasta la ureche când se aplecă să-i 
scoată o agrafă, dar Jessica scutură din cap. Nu voia să dis- 
cute cu Genna despre Mike Knight, mai ales cu el de faţă 
dar, chiar și după plecarea lui nu-i spuse decât că este un 
coleg. 


Luni dimineaţa se întâlniseră întâmplător și Jessica nu 
știuse cum să reacționeze când, râzând, el îi spusese: 
„Drăguţă tunsoare” şi-şi înfășurase pe deget o buclă din 
părul ei. De atunci nu-l mai văzuse, iar acum citind 
primele cuvinte din bileţelul lăsat de el, simţi că i se 
opreşte inima în piept. Mike o anunţa că nu se puteau 
întâlni în seara aceea la un pahar, apoi inima îi veni la loc 
citind în continuare că îi propunea să se vadă mai târziu, 
să mănânce ceva. Nu era chiar o invitaţie la cină, totuși 
însemna că el dorea să... Nu, nu pe ea voia s-o vadă în 
mod special, ci să afle amănunte despre expoziţie și cât 
timp va continua debandada din spital. Ăsta era scopul 

„invitaţiei” lui. Îi propusese să se întâlnească la un restau- 
rant care, după câte își amintea, era select și cu prețuri 
destul de piperate. Treaba lui, își spuse Jessica ridicând 
din umeri. 


— Ce-ai de gând în privinţa lui Hughie? Graham stătea 
în prag privind-o îngrijorat. A intrat în criză. 

— Da, ştiu. Hughie nu reacţionase la doza crescută de 
medicamente și avea un comportament din ce în ce mai 
bizar. Jessica îl invită pe Graham să intre și să ia loc pe un 
scaun. Povestește-mi. 

Hughie prezenta semnele de agravare a schizofre- 
niei. Auzea voci, purta lungi discuţii cu ele și devenea 
din ce în ce mai suspicios și paranoic, evitând contactul 
cu oamenii fiindcă, așa credea el, voiau să-i controleze 
viaţa. 

— Am să-l văd mâine dimineaţă și o să-i schimb din nou 
doza, îi promise ea. 

— Crezi că trebuie internat? o întrebă Graham. 

— Nu, dacă-l putem ajuta altfel. Ştii că nu-i place să stea 
internat. 

— Da, dar iar are scandaluri cu vecinii. Spune că îi aude 
prin perete complotând împotriva lui. 

— Vorbesc eu mâine cu el, spuse Jessica amintindu-și 
de câte ori aceştia îl reclamaseră. Altceva? 

— Nu, nimic. Acum plec. Vii şi tu? 

— Mai rămân puţin. Trebuie să fac ordine aici. Şi făcu 
semn cu mâna spre teancul de hârtii de pe birou. 

— Bine, noapte bună. 

Rămasă singură, Jessica își trecu degetele prin păr, 
apoi se întinse și îşi scutură braţele. Rămăsese peste pro- 
gram profitând de liniște să prelucreze la computer niște 
date ale studiului proiectului de estimare a costurilor 
serviciilor din spitalul de zi raportate la criterii extraspi- 
talicești. Nu era nevoie decât de o corectă evaluare a 
necesităților existente, pentru care, însă, nu existau 
resurse. Tocmai se pregătea să strângă ca să plece la 
întâlnirea cu Mike când auzi un zgomot. Încremeni 
ținându-și respiraţia. După ce toţi plecaseră se asigurase 
că ușile erau încuiate. Cum putuse intra cineva? Să fi 
rămas ascuns după program și acum ieșea din 
ascunzătoare? Dar de ce să facă asta? O fi fost vreun 
nebun periculos! Imediat realiză că mersese prea departe 
cu supoziţiile şi încetă să se gândească la nenorociri. Ştia 
prea bine că persoanele cu afecţiuni psihice, în marea lor 
majoritate, nu erau periculoase. Cel mai probabil, 
intrusul era un puști teribilist ce-și căuta locul pentru a 
comite un act de vandalism. 

Singurul lucru pe care-l putea face era să meargă să se 
convingă. Indiferent cine ar fi urcat până acolo, probabil 
își luase măsuri de precauţie că în clădire nu se află 
nimeni, pentru că nu se ferea să facă zgomot. Sau era mai 

bine să rămână pe loc, deși i se părea o lașitate din partea 
ei? La un momet dat pașii nu se mai auziră şi se întrebă dacă 
bărbatul... precis era un bărbat... plecase. Furișându-se 
până în capul scărilor, se uită în jur cu prudență. 

— Aaah! scoase un țipăt văzând mutra surprinsă a 
bărbatului. 

— Aaah! strigă şi el împiedicându-se de treaptă înainte 
să cadă pe spate. 

— Ohh! gemu Jessica realizând cine este şi ce se-ntâmplă 
cu el. 

— Ohh! gemu și Mike, frecându-se la cap după ce, în 
cădere, se lovise de peretele care-l oprise să se rostogo- 
lescă şi mai jos. 

— Te simți bine? Jessica se repezi pe scări, de data 
aceasta speriată ca el să nu fi păţit ceva. Privirea lui Mike 
vorbea de la sine. Unde te doare? Și de această dată el îi 
răspunse doar din priviri, apoi se ridică, clătinându-se pe 
picioare și ținându-se cu mâna de ceafă, ceea ce o îngri- 
joră și mai mult. Lasă-mă să te-ajut. Și se apropie de el cu 
palma întinsă, dar se opri în loc când Mike se dădu un pas 
înapoi. 

— Nu, nu te-apropia. Mi-ai adus deja destule necazuri. 
Eşti o adevărată pacoste. Pe unde treci faci prăpăd. 

Jessica se trase într-o parte, făcându-i loc să treacă, 
apoi îi ridică de jos geanta diplomat şi-l urmă în sus pe 
scări. Mai rău de-atât nici că putea fi și inima îi spuse că 
acum chiar n-o s-o mai ierte. Ce rost avea să-i amintească 

faptul că și el o speriase la fel de mult? Când ajunseră sus, 
constată cu ușurare că el deja mergea puţin mai bine și că, 
de fapt, nu se lovise prea tare. 

Ajunşi în biroul lui, Jessica lăsă geanta din mână, iar 
Mike se trânti pe un scaun scuturând din cap cu putere, 
parcă vrând să se dezmeticească. 

— Cum te mai simti? îl întrebă precaută, nevrând să-l 
înfurie din nou. Crezi că e nevoie de o radiografie? 

Mormăitul lui Mike exprima exact ce crede despre 
ideea ei și, în general, despre radiografii, dar ca să se 
asigure că se făcuse clar înţeles, adăugă: 

— Nu, nu cred că am nevoie de radiografie și da, în 
clipa asta mă simt groaznic. Am senzaţia că îmi plesnește 
capul. Asta voiai să afli, sau vrei să știi și altceva? De fapt, 
mai e ceva. Mi-am scrântit glezna. 

— Îmi pare rău. Nu ştiam... De fapt, ce căutai aici? 

— Voiam să las și să iau ceva, înainte să ne-ntâlnim. 
Acum, te rog să pleci și să mă lași în pace, înainte să mai 
faci vreo prostie. 

Jessica se strecură afară din birou. Singurul lucru pe 
care-l dorea în clipa aceea era să se așeze undeva și să 
plângă. În loc de asta, se duse în biroul ei şi-i pregăti o 
cană cu ceai pe care i-o duse împreună cu două tablete de 
paracetamol. ÎI găsi în aceeași poziţie în care-l lăsase. 
După ce puse cana pe birou, se întoarse să plece când îl 
auzi mulțumindu-i. Era mai mult decât se așteptase. Cu 
un Singur cuvânt îi redase speranţa. 

— E chiar atât de rău? 

Mike ridică din umeri, oftând. 

— Voi supraviețui, dacă la asta te gândești. Şi n-am să te 
dau în judecată! 

— Să mă dai în judecată? Pentru ce să mă dai în jude- 
cată? îi strigă intrigată. 

— Pentru vătămare corporală, sau cum s-o fi zicând. 
Eşti un adevărat pericol public. Așa cum te-ai furișat pe 
după colţ... 

Rănit sau nu, nu-i va permite să-i profereze asemenea 
inepţii. 

— Cine, eu? Tu te-ai furișat înăuntru speriindu-mă 
de moarte și dacă cineva trebuie să fie dat în jude- 
cată... 

— Jessica, ţine-ţi gura, zise el la capătul răbdării, 
ridicându-se ameninţător, ceea ce nu făcu decât s-o înfu- 
rie. Cine se credea și cu ce drept îi vorbea așa? 

— Nu, tu ești cel... 

Dar nu mai apucă să continue fiindcă Mike o trase 
spre el și-i acoperi gura cu a lui. Se părea că era singurul 
mijloc prin care un bărbat aflat în suferință, nervos și 
frustrat, o putea face să tacă dar, cum sărutul se pre- 
lungea, în câteva secunde se transformă în cu totul altce- 
va. Uşor la început, deveni din ce în ce mai tandru și 
pătimaș și, fără să vrea, Jessica își puse palmele pe umerii 
lui, apoi îi încolăci gâtul, în timp ce el o prinse de mijloc 
trăgând-o la pieptul lui. În braţele lui Mike se simţea 

mică, pierdută, dar și protejată. Când limba lui îi desfăcu 
buzele, Jessica îl mângâie pe ceafă și dădu peste un cucui 
mare cât un ou. 

— Au! Mike o lăsă imediat din braţe și se dădu un pas 
înapoi. 

— Ai un cucui acolo. Eşti sigur că nu vrei să te consulte 
un medic? 

— Da, sunt sigur, gemu el, iar Jessica roși amintindu-și 
ce făceau când îi descoperise umflătura. Apoi observă că 
și el era putin roșu la față. Scuză-mă, mormăi Mike. Pune 
gestul meu pe seama loviturii și a șocului. 

— Ăăă... da, se bâlbâi ea, conștientă că n-ar fi vrut să se 
termine totul într-un mod atât de prozaic. 

Mike interpretă altfel răspunsul ei. 

— N-am nici o scuză. Nu pot decât să repet că-mi pare 
rău și să te asigur că de obicei nu agresez femeile. 

— Nu-i nevoie să te scuzi. Cred că amândoi am fost 
șocați. Ce-ar fi să uităm de asta, bine? El încuviinţă, 
gemând de durere. 

— Cred că ar trebui să mergi acasă. Dă-mi voie să te 
conduc. Dar panica din privirea lui o făcu să se răzgân- 
dească. Cred că ar fi mai bine să chem un taxi. Nu cred că 
ești în stare să te urci la volan. 


Capitolul 5 


YO SA 


Taxiul îi lăsă în fața unei clădiri din piatră roşie, situată 
în partea de vest a Glasgow-ului. Când coborâră din 
mașină Jessica observă că Mike încă se clătina pe picioare, 
dar asta nu-l împiedică să-i pună șoferului după ce plăti 
cursa: 

— Nu pleca... doamna nu rămâne. 

Jessica se aplecă la geam și-i spuse și ea șoferului, care 
nu ştiu ce să mai creadă: 

— Poţi pleca, îl conduc până în casă. 

— Ti-am zis că mă descurc și singur. Şi-i deschise 
portiera. 

Zâmbindu-i mieros, Jessica se prefăcu că vrea să intre în 
taxi dar, când Mike făcu un pas înapoi, trânti portiera la loc. 

— Cred că ai nevoie de un consult. Vin cu tine. 

Şoferul îi urmărea curios și amuzat. 

— Nu, du-te cu taxiul acasă. 

— Vreau să mă asigur că te simţi bine, îl înfruntă ea cu 
atâta vehemență, încât în ciuda înălțimii lui, părea să-l 
domine. 

Şoferul, care se distrase destul pe seama lor, își spuse 
că timpul costă bani și încercă, timid, să intervină: 

— Amice, în locul tău aș ceda. E la mintea cocoșului. 
Și, făcându-i cu ochiul, porni mașina lăsându-i faţă în 
faţă în mijlocul străzii. O clipă amândoi rămaseră 
amuţiţi. 

Apoi, pufnind, Mike se îndreptă spre clădire și Jessica 
se luă repede după el. În faţa ușii îi luă cheile din mână 
văzându-l că nu nimerește yala. Să fie un semn rău? se 
întrebă ea dar, de îndată ce uşa se deschise și intră în 
apartament, Mike parcă se mai învioră. Trecând pe lângă 
ea, intră în salon, aprinse câteva lămpi și se duse să tragă 
draperiile la ferestre apoi, întorcându-se spre Jessica, 
rămasă nemișcată în prag, o întrebă, ridicând din 
sprâncene: 

— Şi acum? 

Îngrozită, Jessica simţi un val de căldură inundându-i 
fața, dar se încurajă spunându-și că totul e în ordine și 
privi în jur camera decorată în tonuri de bej și maro, cu o 
puternică notă masculină. 

Acest răgaz o calmă pe deplin, sau așa crezu ea, fiindcă 
vocea nu reuși să și-o controleze când îi spuse pe un ton 
ușor ridicat: 

— Cum adică „și acum”? Nu înţeleg la ce te referi. Oare 
Mike credea că vrea s-o mai sărute? Deși trupul îi fremăta 
de dorinţă, mintea îi spunea că n-ar fi fost bine deloc. 

— Haide, intră, parcă făceai gălăgie să ajungi aici... 
Acum ce mai urmează? Vrei ceva de băut? 

Ca să-și recapete controlul Jessica își luă un aer profe- 
sional. 

— Nu cred că băutura e o idee bună, îi spuse pe un ton 
rece. Ar trebui... 

— Nu voiam să beau. Până şi eu știu că nu e o idee 
bună. Credeam că tu ai avea nevoie de așa ceva. Pari 
foarte... și făcu o pauză căutând cuvântul potrivit... 
frământată de ceva. 

— Nu mă frământă absolut nimic, zise ea, străduindu-se 
să-şi păstreze calmul. Normal că sunt îngrijorată... 

— Da, normal, o îngână el, dar Jessica nu-l luă în seamă. 

— ... pentru sănătatea ta. Nu vreau nimic de băut. 

— Eşti sigură? 

— Da, sunt. 

Mike oftă trecându-și degetele prin păr și făcu o gri- 
masă de durere când își atinse, din greșeală, cucuiul. 

— Jessica, ce se petrece cu tine? o întrebă, intrigat de 
comportamentul ei ciudat. 

— Poftim? Nu înţeleg... 

— Mereu dai impresia că intri în încurcături și că ai 
nevoie de cineva care să te salveze când, de fapt, nu ești 
atât de neajutorată precum pari. Nu-i așa? 

— Nu, nu sunt. Jessica își păstră tonul scăzut, deși ar 
fi vrut să-i strige în faţă cuvintele. Nu mă privi ca pe 
cineva faţă de care e nevoie să-ți asumi vreo respon- 
sabilitate. 

— Cu un nume parcă predestinat, vreau să-ţi spun că 
am cunoscut multe femei neajutorate. Tot timpul eram 
ironizat spunându-mi-se „cavalerul salvator” şi altele de 
genul ăsta. Până la urmă m-am săturat de aceste apelative 
și de femeile slabe care-și căutau „un erou” să le prote- 
jeze. Am fost implicat chiar și în câteva scandaluri care 
s-au lăsat cu bătaie. Majoritatea aveau probleme cu 
băutura și-și căutau câte unul de calibrul meu care să le 
apere, iar eu eram nevoit să ies din situaţii dificile fără să 
rănesc pe nimeni. Apoi a urmat episodul cu soţia lui 
Nathan Price. 

— Poftim? îl întrebă surprinsă. Pe Rowan Stewart o 
întâlnise în diverse ocazii și femeia îi plăcuse. Oare ce 
fusese între ea şi Mike? Probabil că pe figura ei se citea ce 
gândește, fiindcă Mike se grăbi s-o lămurească. 

— Nu, nu e vorba de asta. Pe vremea aceea nu era 
măritată şi avea probleme cu niște băieți care într-o zi au 
dat buzna în cabinetul ei. Eu și Nathan am intervenit și 
i-am scăpat, pe ea și pe un pacient. De fapt, Nathan s-a 
bătut cu ei, eu doar am telefonat la poliţie dar, 
bineînţeles, povestea a fost înflorită și am ajuns din nou 
„cavalerul salvator”. Fata cu care mă-ntâlneam pe atunci a 
devenit geloasă şi, intenţionat, a făcut o scenă într-un bar. 

Firește că am sărit s-o scap și m-am ales cu un ochi 
învinețit. De-atunci m-am jurat să nu mai am de-a face cu 
femei care nu știu să-și poarte singure de grijă. 

— Aha! De-abia acum totul îi devenea limpede. Mike o 
compara cu una dintre acele femei nedescurcăreţe, motiv 
pentru care se și purta atât de distant. Dar ea se descurca 
foarte bine și singură, doar era profesionistă în meseria ei. 
Și nu trebuia decât să-l convingă de asta. Dar nu atunci. 

Între ei se lăsă o tăcere stânjenitoare și Mike fu cel care 
vorbi primul. 

— Poate n-ar fi trebuit să-ţi spun toate astea. 

— Ah, nu, te-nțeleg, spuse Jessica puţin tristă și imediat 
se gândi să schimbe subiectul. Ar fi trebuit să vorbim 
despre expoziţie, dar nu cred că acum e momentul 
potrivit. Cel mai bine ar fi să te sui în pat. Şi chiar îl vedea 
în pat, odihnindu-se, dar tonul cu care rostise cuvintele 
läsa loc de interpretări. Roșind pentru a treia oară în 
decurs de câteva minute întoarse capul, așteptându-i 
replica, dar cum aceasta nu sosi, se uită la el pe furiș, și-l 
văzu privind-o îngândurat şi oarecum mirat. 

— Probabil că ai dreptate, fură singurele lui cuvinte. 

— Atunci... dacă totul e în ordine... Brusc, simţi că abia 
aşteaptă să iasă din casa lui, ca să nu-i mai vadă expresia 
ciudată din priviri, prea plină de înţeles, prea... De-aș 
ajunge odată afară, se gândea îndreptându-se spre ușă și, 
înainte ca el să apuce să mai spună ceva, fugi din aparta- 
ment, cât mai departe de casa lui și de el... 

Din fericire, în partea aceea a orașului circulau întot- 
deauna taxiuri libere, așa că, un minut mai târziu, 
cuibărită într-un colț al banchetei, se îndrepta spre casă, 
unde spera să-și schiţeze în minte toate evenimentele din 
seara aceea. Era păcat că Mike o socotea şi sigur își va 
menţine părerea o adevărată pacoste. Nu că ar fi vrut să... 
Habar n-avea ce voia sau nu. În orice caz Mike o atrăgea, 
asta era clar, dar nu era nevoie să meargă mai departe. Era 
un bărbat seducător şi-atâta tot. Așa ar fi gândit orice 
femeie normală. Ei și, mare scofală. 

Ceea ce dorea... adică ţinea neapărat, era să-i 
dovedească faptul că era o persoană competentă, care 
merita susținută pe plan profesional. Ghinionul era doar 
că de cele mai multe ori intra în bucluc. În general, ăsta 
era motiv de amuzament pentru cunoscuţi, nu de 
supărare, cel puţin asta credea ea, dar după cele spuse de 
Mike în seara aceea începuse să se îndoiască. Oare asta îi 
făcea pe oameni să-și piardă încrederea în ea? 

Până atunci atitudinea lor nu o deranjase. Nu făcuse 
nimic grav, nimic care să pună în pericol viaţa pacienților. 
Atunci, de ce acum își făcea probleme? Mike se enerva, 
ceilalți se amuzau. De fapt ce-o deranja? Faptul că cineva 
se enerva, sau că acea persoană era tocmai Mike? Sinceră 
să fie... şi de ce n-ar fi fost? Trebuia să recunoască faptul 
că reacţia lui Mike o deranja și asta se-ntâmpla chiar de 
când se cunoscuseră. Fără să se laude, putea spune că 
este drăguță drăguță, nu frumoasă dar spontaneitatea o 

făcea să-și atragă simpatia, nu numai a bărbaţilor, dar și a 
femeilor și a copiilor. Totuși, cel mai mult atrăgea 
bărbaţii, însă Mike nu reușise să-i cadă în mreje. 

Acum înţelegea de ce nu o place. Nu din vina ei. Și 
înţelesese și mesajul lui: prietenoasă, dar nu exagerat. În 
momentul de faţă nici nu avea timp de o relaţie cu un 
bărbat, care i-ar fi putut afecta cariera. În plus, un bărbat 
care-i era și șef pe deasupra, ar fi complicat lucrurile mai 
mult decât îndrăznea să se gândească. Nu era decât o 
atracţie trecătoare care, curând, va lua sfârşit. Până atunci 
nu avea decât să-l evite. 

Situaţia astfel rezolvată spre satisfacția ei, Jessica se 
urcă în pat și aşteptă s-o ia somnul, fără să-și mai facă 
probleme. De unde să fi știut că va petrece o noapte agi- 
tată, cu vise presărate de imaginea unui Mike înfuriat la 
culme? 


Hughie stătea în faţa ei, dar numai ca prezenţă fizică, 
pentru că mintea îi umbla aiurea. 

— Hughie, ce-ai zice să te internezi pentru câteva zile? 
îl întrebă Jessica, deşi nu se aștepta la vreun răspuns. 

— N-am nimic, scânci el. 

— Ba da, nu te simţi bine și trebuie să facem ceva până 
nu se agravează boala. Se pregătise pentru o confruntare 
verbală cu Hughie care, de obicei, refuza orice propunere 
de internare. Acum era la fel dar, în loc să insiste, Jessica 

își notă să-i schimbe tratamentul și să atenţioneze per- 
sonalul să-l ţină sub strictă supraveghere. Atâta vreme cât 
el accepta să vină zilnic la spital, va fi ajutat să se menţină 
pe linia de plutire. 


Domnișoară doctor Balfour! Vocea imperativă o făcu 
să se oprească și, în același timp, să se întrebe cine-i putea 
vorbi pe un astfel de ton. Când se întoarse, vocea femi- 
nină continuă: Trebuie să discutăm ca să punem la punct 
câteva probleme. 

Jeannie! Dacă n-ar fi auzit-o cu urechile ei nu i-ar fi 
venit să creadă. În timp ce se apropia, Jessica observă că 
femeia avea un mers mult mai sigur, că se dăduse cu ruj 
pe buze și era proaspăt coafată. Era uimitor cum senti- 
mentul responsabilitaţii și o slujbă adevărată puteau reda 
cuiva încrederea în sine. Jeannie arăta mai bine ca 
oricând, iar acum îi flutura prin faţa ochilor miraţi un 
teanc de hârtii, evident foarte preocupată de treaba pe 
care o avea. 

— Domnișoară doctor, trebuie neapărat să triem astea. 
Pe toţi ne-aţi pus pe jar. 

Din spate se auzi un hohot de râs. 

— Așa, Jeannie, pune-o la muncă. Cineva trebuie s-o-mpingă 
de la spate. Deși vocea lui Mike era veselă, fiindcă nu-l 
auzise apropiindu-se, Jessica se întoarse să riposteze, dar 
când îi văzu zâmbetul larg și ochii care sfredeleau, simți 

că i se înmoaie picioarele. Pentru că ea îi susținu privirea, 
Mike încetă să zâmbească și expresia lui deveni serioasă, 
chiar circumspectă. Ce o fi citit în ochii ei de-l făcuse să 
reacționeze în felul acela, Jessica nici nu voia să se gân- 
dească. 

Se părea că nu numai Jessica observase brusca schim- 
bare de pe figura lui, ci și Jeannie care imediat o atribui 
comportamentului său. 

— Scuzaţi-mă, domnişoară doctor... Știu cât sunteţi de 
ocupată... Nu trebuia să... 

Mike interveni: 

— Nu te mai scuza atât. Ai primit o sarcină impor- 
tantă și până acum te-ai descurcat foarte bine. 
Recunosc din proprie experienţă că e greu s-o impul- 
sionezi pe domnișoara doctor Balfour. Dacă tu 
reușeşti, toţi ceilalți îţi vom rămâne veșnic 
recunoscători. Și, zâmbindu-i seducător femeii care se 
imbujoră până în vârful urechilor, se întoarse şi plecă, 
lăsându-le pe amândouă uitându-se după el cum se 
îndepărtează pe coridor. 

— Nu-i așa că e un bărbat superb? zise Jeannie sufocată 
de emotie și cucerită de farmecul incontestabil al lui 
Mike. 

— Oh, da, superb, încuviinţă Jessica pe un ton sarcastic 
evident, încât Jeannie o privi suspicioasă. Jessica îi 
răspunse cu un surâs amabil, conștientă că trebuie să-și 
controleze reacţiile în ce-l privea pe Mike atunci când dis- 

cuta cu pacienţii. Nu numai că nu-și permitea să dea 
naștere la diverse speculaţii, dar era și neprofesional și, în 
primul rând, neloial faţă de Mike. Nu că ar fi fost ceva 
între ei. Poate tocmai asta era problema. Trecuseră câteva 
săptămâni de când hotărâse să-l evite pe cât posibil. Se 
ținuse de promisiune și constatase cu surprindere cât de 
puțin simțeau nevoia să se vadă. Deși lucrau ușă în ușă, 
rareori se întâlneau pe culoar. Bineînţeles că se vedeau să 
vorbească despre pacienţi, despre problemele spitalului 
și se întâlneau în grupul de colegi și la ședințe, dar atât. 
Când, totuși, se vedeau între patru ochi, schimbau câteva 
cuvinte, dar nimic de ordin personal. 

La început Jessica se simţise extrem de ușurată, dar 
după ce trecuseră două, trei, aproape patru săptămâni, 
începuse să suspecteze că și Mike încerca s-o evite. Dar nu 
chiar asta voia şi ea? 

Lângă ea, Jeannie MacPherson tuși ușor. 

— Acum aveţi puţin timp? Jeannie depășise toate 
aşteptările în munca pentru organizarea expoziţiei, chiar 
îl convinsese pe Mike că Jessica avusese „o idee bună”. 
Am răspuns la cele mai serioase scrisori trimițând formu- 
larele de participare, o informă Jeannie, întinzându-i o 
cutiuţă cu cărţi de vizită. Aici sunt numele care au trimis 
obiecte și evidenţa achitării taxei de participare. Banii îi 
adună domnul Smith. Și uitându-se pe listă, adăugă: Până 
acum s-au strâns o sută cincizeci de obiecte şi continuă să 
sosească din toată ţara. 

— Câte? Jessicăi nu-i venea să creadă. Primind răspun- 
sul pe care-l sperase, Jeannie zâmbi satisfăcută. 

— O sută cincizeci și tot mai sosesc în fiecare zi, repetă 
ea. 

— Unde naiba o să le expunem pe toate? Pentru prima 
dată de când se angajase să-şi pună în practică „ideea” 
realiza la ce muncă titanică se înhămase. La început, când 
își propusese să expună doar câteva tablouri, habar 
n-avusese cât volum de muncă și câte persoane va impli- 
ca această acţiune. 

— Se va găsi loc pentru toate, acum astea sunt 
urgentele. Și, încă o dată, îi flutură prin fața ochilor tean- 
cul de scrisori. 

— Despre ce e vorba? o întrebă Jessica, oftând, ştiind că 
acelea erau scrisorile cărora trebuia să le răspundă per- 
sonal. 

— Păi, e o propunere de la doi asistenţi sociali care 
vor să-și interpreteze propriile melodii, și una de la un 
grup de asistente care au pregătit un număr de 
mimică. Mai e o femeie care doreşte să știe dacă ar 
avea loc să-şi expună sculpturile cinetice și un bărbat 
care se interesează de sistemul de pază contra incen- 
diilor şi de reţeaua de electricitate, fiindcă prin lucrările 
lui și acum îl citez „vreau să-mi exprim dezaprobarea 
pentru modul în care societatea îi marginalizează pe cei 
cu afecțiuni psihice, printr-o operă de artă în care ele- 
mentul dinamic este focul”. 

— Tu ai inventat asta! 

— Nu-i adevărat! ripostă Jeannie aproape indignată. 
Sunt o mulțime de ciudaţi pe lumea asta. Mie, personal, 
îmi place ideea cu numărul de mimică, dar bănuiesc... 

— Bănuiești corect. Nu avem loc pentru toţi, îi explică 
Jessica simţindu-i dezamăgirea. 

— Atunci poate scrieţi răspunsurile azi, ca să am timp 
să le dactilografiez și să le trimit mâine. 

— Bine, lasă-mi scrisorile. 

— Sper că totul e în regulă. Rose îmi dă și ea o mână de 
ajutor. 

— Cine e Rose? 

— Noua pacientă a doctorului James, cea care a luat o 
supradoză. 

Acum Jessica își amintea de femeia care venea la spital 
de câteva ori pe săptămână, cea care nu putea privi 
oamenii în faţă. Poate compania lui Jeannie o va face să 
vadă lumea cu alți ochi, își spuse după ce se despărți de 
aceasta. 

Imediat își făcu apariţia Shona Whyte a cărei sarcină se 
dezvolta normal în vreme ce ea lupta și cu ajutorul celor- 
lalți, să-și depășească stările depresive, ceea ce, considera 
Jessica, era un lucru demn de admirat. Acum nu mai avea 
decât o săptămână până la naștere. 

— Arăţi foarte bine. Jessica se prăbuși pe unul din 
fotoliile confortabile din salonul lui Val și-și scoase 
picioarele din pantofi, bucuroasă că de această dată o 
spunea fără să mintă. Val, în luna a şaptea de sarcină, 
părea că înflorește. După accident înţelesese că trebuia 
s-o ia mai uşor și să se îngrijească. 

— Nu același lucru îl pot spune eu. Ce-i cu tine? Arăţi 
obosită. Munceşti mult, sau e vorba de altceva? 

Jessica scutură din cap, căutând un răspuns care s-o 
mulțumească pe Val, dar care să nu-i dea de gol zbuciu- 
mul sufletesc. Era îngrozită că Val descoperise această 
schimbare pe chipul ei și se întrebă dacă și ceilalți o 
observaseră. Până atunci crezuse că poate arăta lumii o 
fată obișnuită. 

— Sunt puţin obosită, atâta tot. Expoziţia îmi ia mai 
mult timp decât crezusem. 

— Povestește-mi despre ea. Mike zice că... 

— Mike? zise ea pe un ton mai ridicat decât normal, 
ceea ce, era sigură, lui Val i se va părea ciudat. 

— A reacţionat exact ca tine. Mi s-a părut cam încordat când 
i-am pomenit numele tău, replică Val, zâmbind cu subințeles. 

— Ce vrei să spui cu asta? o întrebă Jessica puţin 
tâfnoasă. Între mine și Michael Knight nu e absolut nimic. 

— Asta zicea și el, dar eu nu cred. 

În clipa aceea, cu o repeziciune care o luă și pe ea prin 
surprindere, Jessica cedă luptei care se dădea în sufletul 
ei și ochii i se umplură de lacrimi. 

— Jessie...! Ce-i cu tine...? Val părea chiar mai şocată 
decât ea. Cred că ar fi mai bine să-mi spui ce se-ntâm- 
plă. Deşi era pregătită să nege orice, Jessica simţea 
nevoia să-și povesteacă cuiva gândurile şi sentimentele 
contradictorii. Nu absolut totul, firește, dar ar fi vrut să 
afle și o altă părere despre felul în care se purtase Mike cu 
ea. Și restul, adăuga Val întrerupându-i șirul gândurilor. 

— Poftim? 

— Absolut tot ce te-a adus în halul ăsta. 

Cu obrajii în flăcări, Jessica îi povesti cum o sărutase 
Mike, care acum o evita. Când sfârși rămase total 
nedumerită văzând-o pe Val că izbucnește în râs. 

— Bietul Mike, nu-i de mirare că era atât de încordat. 

— Cum adică „bietul Mike”? Cu mine cum rămâne? Eu 
sunt cea care nu știe încotro s-o ia. 

— Asta am observat și eu. Un pas înainte, doi înapoi, 
zise Val. 

— Mai degrabă un pas înainte şi un șut în fund, replică 
Jessica, gândindu-se la comportamentul lui Mike. Acum 
de ce mai râzi? o întrebă văzând-o din nou cu gura până 
la urechi. 

— De ce mi-ai povestit despre Mike. 

— Dar eu am nevoie de un sfat. 

— Nu cred că-ţi pot da. Lui Mike nu-i plac femeile care 
nu Ştiu să se descurce în viaţă și ştii că asta-ţi reproșează. 
În fond, de când v-ati cunoscut, numai de belele ai dat și 
el te-a scos din toate. De-ar fi spus-o pe un ton compăti- 

mitor mai era cum mai era, dar Val părea chiar că se 
bucură. Dacă asta te consolează, continuă ea, tot ce pot 
să-ţi spun e că nici lui nu-i este prea ușor. Instinctul îmi 
spune că nu-i eşti indiferentă şi că încearcă să-şi învingă 
sentimentele. 

Jessica nu era pe deplin convinsă, dar Val își susţinu 
punctul de vedere, iar când plecă se simțea mult mai bine 
și cu o mulțime de gânduri în minte la care trebuia să 
mediteze. 


Graham o prinse din urmă pe culoar și o apucă de braț 
împingând-o în cabinetul asistentelor. 

— Ce naiba...? protestă Jessica atât de indignată și 
trăgându-și braţul din strânsoarea lui, încât nu-i observă 
expresia îngrijorată. 

— E vorba de Hughie... Tocmai a sunat poliţia și... 

— Poliţia...? Jessica se calmă imediat. 

— S-au dus acasă la Hughie. De dimineaţă s-a luat la 
ceartă cu vecinii şi apoi s-a baricadat în apartament. 

— Ar trebui lăsat în pace fiindcă până la urmă iese el 
afară. S-a mai întâmplat. 

— Ştiu, dar unul dintre vecini a chemat poliţia şi, 
probabil, vor acționa în vreun fel. Parcă spuneau ceva de 
spargerea ușii. 

— Dumnezeule! Am face bine să mergem acolo. Şi 
oftând se uită pe fereastră la vremea mohorâtă de afară. 


84 KAREN WHIDDON 


Oare de ce toate astea se-ntâmplau numai când ploua? 
Luându-și impermeabilul observă că Graham era deja 
îmbrăcat. 


Graham îi vorbea lui Hughie prin crăpătura cutiei de 
scrisori și reușise să lege o conversaţie cu el, dar Hughie 
era hotărât; nu voia nici în ruptul capului să iasă, sau să 
lase pe cineva înăuntru. 

Vecinii plecaseră când rafalele de ploaie stropiseră 
palierele, deși acoperite, udându-i și acum, în afară de ei 
nu se mai aflau acolo decât cei doi poliţişti care, cu mutre 
plictisite, încă mai sperau să spargă ușa. 

— Lasă-mă și pe mine să încerc. Jessica îi luă locul lui 
Graham și îngenunche în fața ușii. Hughie, sunt eu, 
doctorita Balfour. Mă lași să intru? Doar pe mine. 
Vreau să discutăm. „Pleacă” rostit de Hughie fu însoţit 
de câteva înjurături, dar nu se dădu bătută. Te rog, 
Hughie. Trebuie să vorbim ca să înceteze tot balamucul 
ăsta. 

— Vorbeşte cu vecinii. Ei vor să mă omoare. Și continuă 
cu ce-ar fi păţit aceștia dacă ar ieși afară. 

Jessica se ridică și se întoarse spre cei trei bărbaţi exact 
când o rafală de ploaie o stropi în faţă. Îngheţată, obosită 
și udă leoarcă, Jessica își pierdu răbdarea. Răsucindu-se 
spre ușă se împinse în ea cu atâta forță încât cei trei se 
dădură un pas înapoi. 

— Hughie, deschide blestemata asta de ușă şi lasă-mă să 
intru. Mi-e frig și sunt udă până la piele, așa că... Nu mai 
avu timp să sfârșească ce avea de spus, că uşa se deschise 
și Hughie se ivi în prag. 

— De ce n-ai spus așa? mormăi el dându-se la o parte 
să-i facă loc să treacă. Numai ea! se răsti la cei doi polițiști 
care se grăbiră să intre și ei. 

— Totul e în regulă, îi asigură Jessica. Aşteptaţi afară. 

— Eu intru, o înfruntă Graham. Deși ploaia nu-l udase 
prea tare, probabil că mutra lui copilăroasă îi plăcu lui 
Hughie, fiindcă, doar mormăind ceva, îl lăsă să treacă, 
după care trânti ușa repede și o încuie în nasul 
polițiștilor. 

Acum, când se aflau cu toții înăuntru, Hughie se calmă 
brusc de parcă prezenţa lor acolo îl ajuta să se controleze. 

Jessica privi în jur prin cameră şi totul i se păru la locul 
lui în afară de două scaune trase din dreptul ușii. Ce mai 
„baricadă”! 

— Se pare că ai cam întrecut măsura, ce zici? îl întrebă 
pe Hughie pe un ton familiar și se bucură când el îi con- 
firmă dând din cap. 

— Mda... Acum Chiar că vreţi să mă internaţi. 

— E spre binele tău, nu-i așa? Și încercă să zâmbească, 
dar văzând disperarea din ochii lui știu că asta nu era o 
încurajare ci mai degrabă o ofensă. Nu vei rămâne mult 
acolo, doar până când îţi stabilim tratamentul și-i lăsăm 
pe vecini să se calmeze. 

— Mda... 

Jessica simțea că îl convinsese, și asta era singura 
soluţie. 

— Graham o să te ajute să-ţi faci bagajul, apoi te con- 
ducem acolo. Nu e nevoie de ambulanță. 

— Mulţumesc, domnişoară doctor. Hughie încercă să 
zâmbească, dar nu reuși decât o grimasă. 

Cei doi bărbaţi intrară în dormitor, iar Jessica ieşi să le 
spună poliţiştilor care răsuflară ușuraţi că totul se sfârşise 
dar care, totuși, insistară s-o conducă pe Jessica cu 
pacientul la spitalul St. Mungo. 


În dimineaţa următoare Graham le povestea colegilor 
incidentul în pauza pentru cafea, dramatizând, totuși, 
putin lucrurile. Jessica simţea privirea scormonitoare a lui 
Mike asupra ei, dar evită să se uite în direcţia lui. Peste 
noapte hotărâse o nouă schemă de tratament pentru 
Hughie, dar trebuia s-o discute şi cu Mike. Îl va anunţa 
printr-un bileţel. 


Capitolul 6 


Aţi putea folosi spaţiul ăsta pentru sculpturile care 
urmează să sosească. Femeia micuță și brunetă se plimba 
prin sala de mese cu o expresie concentrată. Alison 
McNaughton avea o galerie de artă și Jessica îi ceruse aju- 
torul pentru amenajarea expoziţiei. Domnișoara 
McNaughton nu-i dăduse decât câteva sugestii, pentru că 
nu avea timp „Să ajute”, dar deja Jessica nu mai era sigură 
că făcuse alegerea potrivită. Spaţiul era impropiu, existau 
probleme cu dimensiunea culoarelor, lumina era slabă... 
și lista domnișoarei McNaughton era interminabilă. Acum 
Jessica nu știa ce regretă mai mult, ideea organizării 
expoziţiei sau că o invitase pe Alison McNaughton să-i dea 
câteva sfaturi. 

Ba știa, cea de-a doua variantă. Cu coada ochiului îl 
zări pe Mike apropiindu-se și sclipirea din ochii lui 
albaștri când o văzu pe miniona Alison îmbrăcată toată în 

roșu. Pe lângă ea Jessica era ca o prăjină, dar nici când 
Mike se opri să se prezinte nu se simţi mai bine. Lângă el 
Alison arăta ca o păpușă, iar Mike părea că abia așteaptă 
s-o înșface și să fugă cu ea. De ce bărbaţii înalți erau întot- 
deauna atrași de femeile scunde? Nu era cinstit. 
Bineînţeles că nici unul din aceste gânduri nu reuși să-i 
ridice moralul. 

— Fruntea sus, domnişoară doctor. Nu poate fi atât de 
rău. N-o auzise pe Maggie venind și tresări puţin speriată. 
Nu-i așa? vru femeia să se asigure. 

Jessica se grăbi s-o liniştească. 

— Sigur, sigur. Mă gândeam la expoziţie... cum o vom 
scoate la capăt... 

— N-aveţi de ce să vă faceţi griji. Va arăta grozav. Staţi 
să vedeți... 

— Jessica, poţi veni să discuţi cu domnul Morris? De 
data aceasta Graham apăruse fără să-l audă. Nu l-am con- 
vins să-mi spună mie ce s-a-ntâmplat cu soţia lui. E la tele- 
fon şi insistă să vorbească cu un medic. 

Când ieși din sala de mese îi zări pe Mike și pe Alison 
discutând aprins lângă peretele unde se stabilise să fie 
expuse cele mai reuşite picturi. Alison îi venea până la 
jumătatea pieptului și nici Jessica nu știa de ce văzând 
imaginea aceea simţi că îi dau lacrimile. 

— Jessica, vreau să-ţi spun două vorbe. Cuvintele și 
tonul pe care fuseseră rostite sunau ca o ameninţare pen- 
tru Jessica, dar n-avu încotro și-l urmă în biroul lui. 

De la discuţia cu Val, oscila între a crede, sau nu, 
dacă îl atrăgea pe Mike și fiindcă de atunci nici să 
judece logic nu mai putea, prefera să-l evite mai mult ca 
oricând, lăsându-i bileţele în loc să-i vorbească direct. 
Mike nu spusese nimic câteva zile și Jessica se gândise 
că scăpase ieftin și că el era la fel de fericit că redu- 
seseră la minimum orice contact. lar acum o chema să 
stea de vorbă. 

— Ia loc, o invită Mike, așezându-se la birou în faţa ei, 
apoi o studie atent, dar în privirea lui nu era nimic sen- 
zual ci, mai degrabă, se uită la ea ca la un specimen ciu- 
dat. Tocmai când Jessica se întreba dacă acesta era un fel 
de test, s-o vadă cât se poate abtine să nu vorbească, Mike 
rupse tăcerea. 

— Aşa nu mai poate continua. Vocea lui era calmă, fără 
inflexiuni, dar Jessica simţi că face eforturi să nu izbuc- 
nească. Imediat se gândi că el se referă la bilețelele pe 
care i le lăsa, însă nu era foarte sigură. Dându-și seama că 
Jessica n-are de gând să vorbească, îşi schimbă expresia, 
de la cea indiferentă de până atunci, la una mai degrabă 
furioasă şi-i împinse în față câteva bucăţi de hârtie cu 
scrisul ei. Înţeleg că nu întotdeauna putem comunica ver- 
bal, dar nu crezi că ai întrecut măsura? Trebuie să vor- 
bim... să discutăm despre pacienţi și despre problemele 


90 KAREN WHIDDON 


spitalului, și asta nu e suficient. Jessica ridică din umeri și 
rămase cu ochii aţintiţi la mâinile impreunate în poală. 
Ştia că gestul ei putea părea insolent dar, pur și simplu, 
nu știa ce să zică. Mike avea dreptate, iar ea nu știa ce 
explicaţie să-i dea. ÎI auzi oftând adânc, apoi spunând: Cel 
puţin uită-te la mine când îţi vorbesc. Nemaiavând ce face 
își ridică privirea spre faţa lui, însă doar pentru o clipă, ca 
apoi să și-o fixeze pe nodul cravatei de mătase. Trebuie să 
găsim o cale de rezolvare. Am înţeles că nu mai vrei să 
lucrăm împreună, dar bănuiesc că nu intenţionezi să 
renunti la slujbă. 

Cum adică să renunţe la slujbă? Ce tot bătea câmpii? 
Jessica se îndreptă din umeri și deveni atentă. Nu mai 
înțelegea nimic. Adică să plece de-acolo? Nici gând de așa 
ceva! Asta ar fi pus cruce tuturor planurilor pe care și le 
făcuse în legătură cu cariera sa. Trebuia să acţioneze 
cumva ca să salveze situaţia. 

— Nu, bineînţeles că nu vreau să renunţ la slujbă. 

Acum, că în sfârșit vorbise, atmosfera părea mai puţin 
tensionată și Mike se rezemă de speteaza scaunului, ca în 
clipa următoare să se aplece din nou peste birou şi să-i 
spună: 

— Atunci ce ai de gând să faci? 

— Ăăă... trebuie să fac ceva...? Ziceam că am putea vorbi 
despre... despre lucrurile ce trebuie discutate... şi... ăăă... 

— Şi despre faptul că mă eviţi atât de fățiș încât până și 
pacienţii au observat și șuşotesc pe la colțuri? 

Jessica rămase sincer surprinsă. Şi îngrijorată. 
Indiferent de problemele pe care le avea în legătură cu 
Mike, niciodată nu dorise ca acestea să afecteze pe cine- 
va, mai ales pacienţii. 

— Eşti sigur? 

— Da. Tonul lui categoric o convinse. În fond, de ce nu 
i-ar fi spus adevărul? 

— Nu te evit intenţionat, minţi ea, dar se părea că 
Mike nu se mulțumea cu jumătăţi de măsură, fiindcă 
ridică mirat din sprâncene, abţinându-se, totuși, de la 
comentarii. Adică, nu mai mult decât mă eviti tu, decretă 
ea, acceptându-i provocarea şi lansându-şi-o pe a sa, ca 
imediat să vadă fascinată cum faţa lui se colorează încet 
într-un roşu stacojiu, dar admirând, totuși, faptul că în 
ciuda evidentei stânjeneli, el nu-și mutase privirea de la 
faţa ei. 

— Ai perfectă dreptate, recunoscu pe un ton ce o făcu 
să se înfioare, deși n-ar fi putut spune dacă tonul, sau 
vorbele lui îi provocaseră această reacţie. Ultimul lucru 
la care se așteptase din partea lui era să recunoască fap- 
tul că o evita. Am crezut că păstrând o oarecare distanță 
între noi te voi convinge că am vorbit serios, dar se pare 
că asta doar a înrăutățit lucrurile. Și am mai crezut că ai 
înțeles că a fost o greșeală din partea mea și că o putem 
uita. În timp ce vorbea Mike se ridicase de la birou și se 
dusese să privească pe fereastră. Jessica se simţea pre- 
cum Alice, cea din poveste, când trecuse prin oglinda 

fermecată. Îi înţelesese cuvintele, chiar frazele... nu şi 
sensul lor. Dar dacă nu poţi uita, poţi măcar accepta...? 

— Stai puţin, nu-nţeleg despre ce vorbești. 

Mike se răsuci cu fața spre ea, cu o expresie uluită. 

— Dar... credeam că... Se opri, trase adânc aer în piept 
și continuă: Poate ar fi mai bine s-o luăm pe-ndelete și 
să-mi explici de ce mă eviti. Își revenise iar asta n-o ajuta 
deloc pe Jessica, ştiind că nu are un răspuns care să-l 
mulțumească. 

— Mai întâi să clarificăm această neînțelegere, spuse ea 
și ştiu că câștigă teren, văzându-l că se duce din nou să se 
uite pe fereastră. 

— După ce te-am sărutat am crezut că vrei să-mi dai de 
înțeles că gestul meu ti s-a părut deplasat, poate chiar că 
te-am hărțuit, şi m-am întrebat dacă nu cumva în preajma 
mea te simţi vulnerabilă. Ti-am lăsat timp să te convingi că 
aşa este... adică ce spuneam mai înainte... că a fost o 
greșeală şi că nu așa obișnuiesc să mă port cu colegele 
mai tinere. 

Jessica trase adânc aer în piept, simțind că i se ia o 
piatră de pe inimă, mai întâi fiindcă îngrijorarea lui pen- 
tru felul în care se comportase îi dovedea că e un bărbat 
serios, la locul lui, și apoi pentru că această constatare îi 
dădea ei curaj să vorbească. 

— Cred că totul a pornit de la această mică încurcătură. 
E drept că după seara aceea te-am evitat, dar asta pentru 
că mă simţeam jenată. Din cauza mea ai căzut pe scări... 

— Acum recunoaște, bombăni Mike, dar Jessica nu-l luă în seamă. 

— ... iar în privinţa sărutului, ai dreptate... a fost o 
greşeală pe care trebuie s-o uităm. Dacă aș putea, îi trecu 
prin minte, apoi continuă: Văzând că mă eviţi mi-am zis că 
e mai bine să te evit și eu și... uite-așa situaţia a scăpat de 
sub control. 

— Hmm... mormăi el aruncându-i o privire care spunea 
că deși povestea ei pare plauzibilă, n-o credea în 
întregime, dar că nu mai dorea să comenteze. Bine, dacă 
spui tu... Şi ridicând din umeri se apropie de birou și-și 
puse câteva hârtii în geanta diplomat. Gestul lui îi dădu 
Jessicăi de înţeles că discuţia se terminase, așa că se ridică 
și se îndreptă repede spre uşă. Dar încă nu era în sigu- 
ranță. Chiar deloc. 

— Dacă totul a fost o neînțelegere, precum spui, ce-ar 
fi să bem ceva împreună și să punem lucrurile la punct o 
dată pentru totdeauna? 

— Păi... dacă crezi că e necesar... 

— Da, aşa cred. Vin să te iau la șapte și jumătate. Acum 
mă duc la St. Mungo și lipsesc toată ziua. St. Mungo era 
spitalul de psihiatrie unde erau arondaţi. 

De emotie Jessica începu să se bâlbâie. 

— Bine... ăăă... să-ţi dau... ăăă... adresa... 

— Nu-i nevoie. Și făcându-i cu ochiul ieși din birou. 

Bine măcar că avea să-l vadă dar, cine ştie, poate că 
întâlnirea va fi începutul unei noi relaţii între ei, se gân- 
dea Jessica ascultându-i pașii coborând în fugă scările. 

Când ieși pe culoar fu oprită imediat de Naomi care 
părea îngrijorată. 

— Aici erai? Vrei să vii să stai de vorbă cu Rose? Nu ştiu 
ce i-a spus Stuart de a supărat-o atât de tare și nu reușesc 
s-o calmez. 

Într-adevăr, Rose era supărată și agitată, dar încet, 
încet, Jessica află de la ea ce se întâmplase. Rose suferea 
de depresie și cu câteva săptămâni în urmă luase o 
supradoză de medicamente care i-ar fi putut fi fatală. 
Soțul ei o dusese repede la spital unde i se făcuseră 
spălături stomacale. Se pusese greu pe picioare, iar 
rușinea pentru ceea ce făcuse se adăugase celorlalte 
probleme pe care le avea. Acum, se pare că Stuart îi 
spusese că totul era din cauza menopauzei și că se com- 
porta ca o femeie isterică. 

Jessicăi nu-i venea să creadă că Stuart spusese un lucru 
atât de stupid și periculos, mai cu seamă că nimic nu era 
adevărat. 

În cele din urmă Rose se calmă și acceptă o cană cu 
ceai, iar Jessica se duse să-l caute pe Stuart pe care-l găsi 
în cabinetul asistentilor. La început negă toate învinuirile, 
apoi recunoscu. 

— Şi ce atâta tevatură? Toate femeile între două vârste 
sunt la fel. 

Aroganţa tânărului o scoase din sărite și incepu să urle 
la el, luându-se la ceartă. Naomi intră trântind ușa în 
urma ei. 

— Ce naiba se petrece aici? Se aude în tot spitalul! Cine 
știe ce-și imaginează pacienţii. Purtaţi-vă civilizat. 

Jessica tăcu imediat, dar Stuart continuă să bombăne. 

— Nu te mai purta ca un ţânc răzgâiat! ţipă Naomi la el. 

Roşu la faţă, Stuart ieși din cabinet continuând să 
bombăne. 

Jessica se trânti pe un fotoliu și începu să-și maseze 
tâmplele. 

— Crezi...? Nu sfârși restul întrebării, dar Naomi știa la 
ce se referă. 

— Am exagerat eu, dar se putea auzi pe coridor. Ce 
te-a apucat? 

— M-am săturat de obrăzniciile lui, de aroganţa cu 
care tratează femeile. Dacă i s-ar fi atras atenţia până 
acum, n-ar fi ajuns să vorbească așa cu pacienții. 

— Şi te-ai găsit tocmai tu să-l pui la punct? replică 
Naomi râzând. Hai să bem o cafea ca să ne calmăm. 

— Bună idee. Nu ştiu de ce li se permite bărbaţilor să 
lucreze în psihiatrie. Sunt total insensibili... Și uitându-se 
la Naomi care o privea mirată: Nu mă lua în seamă; am 
avut o zi îngrozitoare. 


După aceea nu mai avu loc nici un incident. Barry, 
soțul Shoney, o sună s-o anunţe că aceasta tocmai 
născuse un băiețel. Lăsând totul baltă, Jessica fugi la 
maternitate să-și viziteze pacienta. Epuizată, dar în cul- 

mea fericirii, Shona îi arătă copilul pe care-l legăna la 
piept. Shona trecuse prin perioada de sarcină fără 
schimbări majore în starea sa psihică, ceea ce era o 
realizare de care cu toţii se mândreau, iar acum ţinea în 
brațe o nouă viață, copleșită de sentimentul matern. În 
clipele acelea, Jessica își dorea să-și fi ţinut și ea în braţe 
copilul, copilul pe care nu-l avea. Cu lacrimi în ochi 
întinse copilul mamei sale, reprimându-și instinctul 
matern pe care atunci și-l descoperise. Ce altceva ar fi 
putut face? 


La șase și jumătate sună telefonul. 

— Ai mâncat? Fără un „bună”, sau măcar să se prezinte, 
deși i-ar fi recunoscut vocea dintr-o mie. 

— Nu, răspunse ea, gândindu-se la omleta care tocmai 
se ardea pe aragaz. 

— Nici să nu mănânci. O să ajung puţin mai târziu și 
infometat, așa că ieşim să mâncăm undeva. Vin să te iau la 
opt și jumătate. Şi închise, înainte ca ea să mai spună 
Ceva. 

În timp ce arunca omleta la gunoi își spuse că în două 
ore or să i se lungească urechile de foame și-și luă să 
ronțăie un măr ca să-i umple golul din stomac. 

Avea timp destul să se gândească cum ar fi mai 
bine să se comporte, cum să-i vorbească şi cu ce să 
se-mbrace. Deși nu era vorba nici pe departe de o întâl- 

nire romantică, nu voia, totuși, să se îmbrace ca de ser- 
viciu. După ce Mike o văzuse de atâtea ori arătând ca 
naiba, simţea nevoia să arate cât mai bine. Recunoaște 
că voiai să spui „seducătoare”, își spuse privindu-se în 
oglinda din dormitor. Poate că pantalonii nu erau o 
ținută tocmai potrivită, deși el nu-i specificase că vor 
merge la un restaurant select, așa că se schimbă într-o 
rochie de mătase. Nu, în asta arăta prea elegantă, iar 
fusta largă pe care o încercă după aceea o cam îngrăşa 
și şi-o dădu jos imediat, amintindu-și cum își plimbase 
Mike privirea asupra coafezei, îmbrăcată în fustă lycra 
mulată pe corp. 

La opt o cuprinse panica. Toate toaletele ei erau ori 
prea demodate, ori prea elegante, ori prea simple. Nimic 
nu se potrivea ocaziei. De ce mi-o fi păsând? O fi el cel 
mai sexy bărbat din câţi am cunoscut, totuși mi-e șef și ne 
întâlnim să discutăm probleme de serviciu... îşi spunea 
nervoasă. Până la urmă tot pantalonii merg cel mai bine. 
Și îşi puse din nou pantalonii negri, care i se mulau pe 
picioarele lungi, și o bluză roșie, vaporoasă, a cărei 
culoare dădea un plus de strălucire tenului și părului ei 
negru. Cerceii mari și brățara lată din aur ofereau o notă 
de eleganţă toaletei, fără însă a fi ostentativă, dar potrivită 
oricărui gen de restaurant în care ar fi intrat. Tocmai își 
refăcea machiajul când auzi soneria. 

Jessica era mândră de cum își redecorase apartamentul 
și, deși nu era totul gata, știa că roșul şi bejul se potriveau 

foarte bine în hol, de aceea fu puţin dezamăgită când, 
intrând în casă, Mike nici nu se uită în jur, grăbind-o doar 
să-şi pună haina pe ea. 

— Hai mai repede, sunt mort de foame. Era îmbrăcat 
tot în costumul în care-l văzuse de dimineaţă și, în timp 
ce se îndreptau spre mașină, Jessica se gândi că, probabil, 
nu apucase să mănânce nimic deși, la cât era de solid, ar 
fi trebuit să aibă mesele regulate ca să se menţină în 
formă, și că niciodată până atunci nu-l întrebase unde era 
Range Rover-ul pe care-l conducea când se cunoscuseră, 
dar nici nu era momentul potrivit să deschidă discuţia 
despre asta. 

Localul nu era cum se așteptase, zgomotos şi aglome- 
rat, ci unul mic și liniştit, cu un meniu foarte bun. În timp 
ce studia lista, Mike mușcă dintr-o felie de pâine, iar 
Jessica nu se putu abţine să nu zâmbească. Observând-o, 
lăsă rușinat bucata de pâine pe masă. 

— Scuză-mă, îi spuse, privind cu jind la coșul cu pâine 
și mutra lui îi sugeră Jessicăi figura unui copil pedepsit 
pentru vreo șotie. 

— Mănâncă, nu te jena de mine. 

— Mulţumesc, azi n-am apucat să mănânc decât un 
măr. 

— Nu e de mirare că ești mort de foame. 

— Mmm, acum mă Simt ceva mai bine, zise el, înghițind 
ultima îmbucătură. Simţeam că leșin dacă nu mănânc 
Ceva. 

— Şi ar fi fost o problemă să te culeg de pe jos. O clipă 
se întrebă dacă nu cumva fusese prea îndrăzneață, ţinând 
seama că şi aşa relaţia lor era destul de tensionată, dar se 
linişti când gluma ei îl făcu să râdă și riduri fine îi apărură 
în colțul ochilor. Își împreună mâinile în poală, abia 
abţinându-se să nu i le atingă cu degetele și să-i mângâie 
bărbia fermă. 

Crezuse că vor discuta despre probleme de serviciu, 
despre expoziție, despre orice avea legătură cu meseria 
lor, nicidecum despre piesa lui Shakeaspeare preferată, 
despre Pavarotti și Placido Domingo, despre poezie, sau 
să depene amintiri despre vremurile în care cântau în 
corul școlii. Jessica nici nu-și mai amintea de când nu mai 
avusese o conversaţie atât de interesantă cu un bărbat... 
un bărbat care avea gusturi asemănătoare cu ale ei. 

Vinul făcuse să-i dispară crisparea şi inhibiţia și-i ascul- 
ta vrăjită vocea gravă, cu ochii aţintiţi la buzele lui sen- 
zuale, urmărindu-le mișcarea. 

Ar fi vrut să le atingă, cum le mai atinsese când Mike o 
sărutase. Şi mai voia să-i atingă obrazul, iar el s-o sărute 
din nou, să-i mângâie ceafa și umerii, în timp ce gura... 

— Jessica, te simţi bine? Vocea lui Mike îi întrerupse 
șirul gândurilor. Cu obrajii în flăcări luă o gură de vin și 
aproape că se înecă din cauza nodului din gât. 

— Da, răspunse, sufocându-se și cu ochii în lacrimi, 
dar acum cel putin avea o justificare pentru roşeaţa din 
obraji. 

— Eşti sigură? Păreai cu gândul în altă parte, zise Mike 
privind-o cu atenţie. 

— Foarte sigură. Şi întoarse repede capul într-o parte, 
neputându-i susţine privirea fără să roșească din nou. 

— Acum, Că ai început să mă cunoști, nu-i așa că nu-ți 
mai par atât de rău? Vorbele lui o luară prin surprindere. 
Până să cazi pe gânduri am avut impresia că ne impăcăm 
foarte bine. Sper că n-am spus ceva să te supere. Din 
moment ce el n-avea cum să-i citească gândurile, de ce 
părea atât de sigur pe sine? Jessica simţi că pierde con- 
trolul asupra situaţiei și că Mike știa foarte bine încotro să 
îndrepte discuţia. Şi nici nu păru surprins că ea nu-i 
răspunse. Apoi continuă lăsând-o perplexă: Cred că acum 
ti-e clar că „neinţelegerile” — cum îţi place să le numeşti 
dintre noi, au apărut fiindcă ne simţim atrași unul de 
celălalt. Totuși, în situaţia de faţă e complicat să facem 
ceva şi cred că amândoi suntem destul de maturi și 
înţelepţi ca să nu dăm naștere la comentarii. Oricum, 
nu-ți voi mai fi șef multă vreme, așa că nu văd în asta o 
problemă. 

— O problemă? 

— Care să ne împiedice să avem o relaţie intimă. 


Capitolul 7 


— Domnişoară doctor, unde vreţi să pun asta? 

— Mai sunt două la parter, să le ducem sus? 

— Domnișoară doctor, trebuie să vă mutaţi biroul din 
drum. 

Jessicăi îi venea să urle. Nici în cele mai cumplite 
coşmaruri nu se imaginase aranjând în felul acela o 
expoziţie. Biroul ei era ticsit de tablouri, fotografii, sculp- 
turi, vase de lut și multe alte obiecte. Cu două săptămâni 
înainte de deschidere își regreta „ideea genială”. Acum i 
se părea cea mai proastă din câte avusese vreodată, iar 
faptul că toată lumea era încântată și entuziasmată o 
deprima și mai mult. Dar se părea că cei din jur nu obser- 
vau că devenise apatică, doar Naomi o întrebase o dată 
dacă se simte bine. 

Trecuseră trei luni de la cina cu Mike Knight și nu-și 
amintea să mai fi trecut vreodată printr-o perioadă atât 
de grea. După incredibila lui propunere, rămăsese mută 
de uimire, Mike luându-i tăcerea drept încuviințare că 
poate continua să vorbească. Până să realizeze că 
tăcerea ei nu era un semn de acceptare, ci oroare, se 
apucase să-i explice, cu sânge rece, că o relaţie fără 
obligaţii era ideală şi în avantajul amândurora, întrucât 
ea îi dăduse clar de înţeles că nu voia să se mărite și nici 
să aibă o legătură care să-i afecteze cariera și, fiindcă nici 
el nu intenţiona să se însoare, o astfel de relaţie se putea 
dovedi reciproc avantajoasă și din punct de vedere 
profesional. 

Cât de prost se simţise știind că dacă el n-ar fi fost 
atât de pragmatic și i-ar fi adresat un singur cuvânt tan- 
dru, i-ar fi acceptat propunerea cu ochii închiși. O duruse 
faptul că Mike se arătase surprins de refuzul ei, pentru ca 
apoi să devină sarcastic, acuzând-o că este o prefăcută, la 
fel ca toate celelalte femei. 

— Pretinzi că eşti devotată meseriei dar, în sinea ta, îţi 
dorești un bărbat care să te ia de nevastă și să te prote- 
jeze. Ei bine, eu n-am să-ți ofer asta... niciodată, îi spuse 
cu brutalitate. 

Amândoi rostiseră cuvinte care n-ar fi trebuit spuse, 
dar n-avuseseră timp să se acuze reciproc pentru că 
Jessica părăsise imediat restaurantul luând un taxi spre 

casă, iar el, intenţionat, plecase în direcţia opusă. De 
atunci, unul faţă de celălalt se purtau ca și cum nimic 
nu s-ar fi întâmplat. Cu o politeţe rece discutau despre 
probleme strict legate de spital și pacienţi. Cu o sin- 
gură excepţie. Atunci când Val născuse şi soţul ei 
venise la spital, după orele de program, cu o sticlă de 
șampanie, să serbeze evenimentul. Printre glume și 
bună dispoziţie, Jessica se trezise că se uită la el cu 
atenţie, în același timp observând că și el o urmăreşte 
cu o privire gravă. Fără un cuvânt închinase paharul în 
direcţia ei și Jessica îi răspunsese cu același gest. 
Sorbind din pahar în același timp se întrebase dacă 
acesta era momentul împăcării și avusese impresia că 
Mike se îndreaptă spre ea, dar imediat Graham o luase 
de braţ și o dusese în grupul celorlalţi și așa scăpase 
momentul. 


— N-o să mai dureze mult, o informă Jeannie, în timp 
ce căuta din priviri prin biroul ticsit un loc unde să despa- 
cheteze ultimele colete. Până la sfârșitul săptămânii tre- 
buie să sosească și restul. 

Rezervaseră o săptămână întreagă  aranjării 
exponatelor, dar se părea că va dura mai mult. Acum 
Jessica credea că nici într-o lună n-ar fi terminat. Cum se 
vor descurca până la capăt habar n-avea. 

— Jessie, poţi veni să-l vezi pe Hughie? Eu nu reușesc 
să-l calmez. Rugămintea lui Graham era ultima picătură ce 
umplea paharul, dar și „colacul de salvare” ca să nu 
înnebunească. 

Hughie stătuse internat câteva săptămâni până fusese 
repus pe linia de plutire și acum se întorsese în spitalul 
de zi. Deși starea lui era destul de stabilă, din nou înce- 
puse să audă voci și Jessica se gândi dacă n-ar fi fost mai 
bine să lase totul baltă, dar când îl văzu pe Hughie 
vorbind cu pereţii, își spuse că indiferent ce simţea, 
pacienţii erau pe primul loc. 

Zece minute mai târziu era convinsă că nu se 
putea ocupa în același timp și de pacienţi și de 
expoziţie. Până să se răzgândească, se și afla în biroul 
lui Mike. 

— Dacă nu ai nimic împotrivă... îi spuse uitându-i-se în 
creştet, pentru că el nu catadicsise să-și ridice ochii din 
hârtiile de pe birou... mi-aș lua o săptămână de con- 
cediu... La ultimele ei cuvinte capul îi zvâcni în sus de 
parcă l-ar fi plesnit cu biciul. 

— Ce să faci? 

— Săptămâna viitoare să stau în concediu. Vezi tu... 

— Văd foarte bine. Văd că în privința expoziţiei ti-ai 
asumat niște obligaţii care te depășesc. De la început ţi-am 
pus la îndoială aptitudinile organizatorice, dar n-am 
comentat fiindcă toată lumea era entuziasmată. Acum vii 

să-mi spui că vrei o săptămână de concediu. Se pare că 
atunci când nu faci faţă unei situaţii preferi să dai bir cu 
fugiţii, dar vreau să-ţi spun... 

Stai puţin, doctore Micheal Knight, că am să te fac eu 
să-ţi înghiţi fiecare vorbuliță pe care mi-ai spus-o, se gân- 
dea Jessica în timp ce el continua să vorbească, din ce în 
ce mai nervos. 

— Cred că m-ai înţeles greșit, îl întrerupse cu brutali- 
tate. Da, vreau să-mi iau o săptămână de concediu fiindcă 
mi-am dat seama că nu pot pregăti expoziţia și, în același 
timp, să mă ocup de pacienți. 

— Adică îţi iei concediu, dar vii să triezi lucrările şi să 
aranjezi exponatele? 

— Exact! Nici ea nu știa de ce, dintr-o dată se simţea 
mult mai bine, de parcă i se luase o piatră de pe inimă. 
Probabil fiindcă, își spuse, având mai mult timp la dis- 
poziţie, putea termina treaba mai repede, dar și fiindcă îl 
pusese cu botul pe labe pe mereu nemulțumitul doctor 
Knight. 

— Nu crezi că asta va produce încurcături? Fiind aici 
pacienţii vor dori să te vadă... 

— Nu şi dacă am să le explic situaţia. Oricum, voi sta 
mai mult în birou ca să sortez obiectele și când mă vor 
vedea în blugi vor uita repede că sunt aici. 

— Hmm, mormăi Mike. Părea destul de sceptic, dar 
Jessica își zise că nu prea avea de ales. Bănuiesc că știi ce 

faci, mai spuse și nu fu nevoie să adauge că nu era de 
acord cu ideea ei, fiindcă asta se simţea din tonul cu care 
rostise cuvintele. 


În dimineaţa aceea de sâmbătă, îmbrăcată într-o 
pereche de blugi decoloraţi și un tricou lălâu și jerpelit şi 
cu părul strâns într-un moț în creștet, Jessica se uita la 
tablourile rezemate de pereţii culoarului. Unele dintre ele 
erau mai mult decât reușite. Deși, așa cum era de aștep- 
tat, majoritatea aparțineau unor artiști profesioniști sau 
unor persoane cu simţ artistic, cele pictate cu stângăcie 
erau şi cele mai sugestive în exprimarea sentimentelor 
artistului față de lumea înconjurătoare și a impactului 
acesteia asupra sa. 

Spre dezamăgirea ei, sosiseră doar câteva tablouri exe- 
cutate de personalul din spitale, totuși Harry Smith se 
ținuse de promisiune și expunea tabloul „Un șef epuizat”, 
o pictură în ulei foarte sugestivă. 

— E foarte bun... cine l-a pictat? Vocea lui Mike o luă 
prin surprindere. Răsucindu-se brusc, scăpă tabloul din 
mână și, în încercarea de a-l prinde, Mike se zgârie la un 
deget într-o bucată de sârmă rămasă de la despachetat. 
Au! ţipă scurt și dădu drumul tabloului care îl lovi peste 
laba piciorului chiar când își ducea la gură degetul plin de 
sânge. 

Jessica i-ar fi putut trece cu vederea cele câteva 
înjurături, nu și privirea dușmănoasă pe care i-o arunca. 

— Jessica... ajută-mă... 

De data asta nu-l va mai lăsa s-o acuze pe nedrept. 

— Tu ai apărut în spatele meu și m-ai speriat, apoi ai 
vrut să-mi smulgi tabloul din mână. Ce naiba încercai 
să faci? Și făcu o grimasă văzând ditamai bărbatul cu 
degetul în gură, ca un copil, vrând parcă să stârnească 
milă. 

— Ce-i atât de caraghios? mormăi el scoțând degetul 
din gură să-și studieze zgârietura. 

— Lasă-mă să mă uit, zise Jessica făcând un pas spre el. 

— Nu te apropia de mine, îi strigă el sărind ca ars, apoi 
se îndreptă cu o mutră ofensată spre biroul lui, ca după 
câteva minute să apară, ostentativ, cu un plasture pe 
deget, mai mare decât era nevoie, și şchiopătând. Dar 
Jessica nu se arătă deloc impresionată. 

— Dacă vom continua să lucrăm împreună, va trebui 
să-mi iau măsuri de precauţie. 

Era clar că Jessica nu se lăsa uşor impresionată. 

— De fapt, ce cauţi aici? 

— Eu am venit să-mi pun ordine în hârtii. Tu? Credeam 
că-ţi începi vacanţa de săptămâna viitoare, nu de azi. 

— Speram că azi pot lucra în liniște... 

— Şi, când colo, ai dat de mine, o întrerupse el, dar 
Jessica nu-l luă în seamă. 

— ... să stabilesc locul fiecărui obiect în parte. Cu atâta 
lume în jurul meu mi-e greu s-o fac. 

— Ia uite ce-i aici! exclamă el arătând în jur. De data 
asta m-ai convins ce multe mai sunt de făcut. Hârtiile 
mele mai pot să aştepte... Ce vrei să fac? 

— Să faci? Jessica nu înţelegea la ce se referă, sau nu 
voia să înţeleagă. 

— Da, să fac. N-oi avea eu simţ artistic, dar te pot ajuta 
la cărat. Ai scos totul din biroul tău? 

— AXă... da... adică, nu tot... trebuie să-mi fac o idee... 
să vedem... 

— Am înţeles. Eu am să-ţi aduc totul, pe rând, iar tu-mi 
spui unde să le așez. 

O oră mai târziu două şiruri de tablouri stăteau reze- 
mate de pereţii lungi ai coridorului. Mike îi îndeplinise 
ordinele fără să crâcnească, mutând tablouri dintr-un loc 
în altul, în timp ce ea încerca să-și facă o idee de ansam- 
blu. 

Încercase să-şi amintească sugestiile date de Alison, 
cea cu galeria de artă, dar nici una nu i se părea reali- 
zabilă. Acum, din clipă în clipă se aștepta să-l audă pe 
Mike spunându-i: „Vezi, ţi-am spus eu” dar, 
surprinzător, era extrem de tăcut. De fapt, părea că 
uitase şi de prezenţa ei și de expoziţie şi că se gândea în 
cu totul în altă parte şi nu se dezmetici decât atunci 
când o auzi spunând: 

— Asta-i muncă în zadar. Nu mă pricep deloc la 
chestiile astea și habar n-am ce-o fi fost în mintea mea 
când am crezut că sunt în stare să organizez o expoziţie 
de artă. E o rușine... 

— N-arată chiar atât de rău, o întrerupse el, încercând 
s-o liniștească. E drept că multe dintre tablouri nu impre- 
sionează prin nimic... 

— Stiu, știu, dar asta e o parte a problemei. Unele sunt 
extraordinare, altele, să zicem... bunicele. Îţi spun eu... 
situația e dramatică. Cum să le expun împreună? Am 
anunțat că nu respingem nici o lucrare, așa că nu se poate 
renunţa la nimic. 

— Calmează-te. Mike se apropie și-i îmbrăţișşă umerii, 
gest care nu o calmă deloc, dimpotrivă, îi aprinse obrajii 
şi-i făcu inima să bată într-un ritm frenetic. 

— Am crezut că Naomi îţi va da o mână de ajutor să sta- 
bilești locul fiecăruia în parte. 

Numele colegei sale îi aminti Jessicăi vorbele acesteia: 
„Am să te-ajut, bineînţeles, dar organizarea expozițiilor 
nu e punctul meu forte. N-am mai făcut niciodată așa 
ceva. Tu eşti cea care decide”. Ceea ce nu i se păruse încu- 
rajator. 

— M...da. 

— Vrei să spui... Şi se depărtă un pas. Trebuia să-mi 
fi imaginat. Şi cine crezi că o să te scoată din 
încurcătură? 

Dacă între timp atmosfera se mai destinsese și crescuse 
cu câteva grade tensiunea emoţională, acum, deveni iar 
rece şi ostilă. 


— Bună dimineaţa, domnişoară doctor, vă priește 
vacanța? Maggie se uita la Jessica, legănându-se încet, 
înainte și înapoi, cu mâinile îndesate în buzunarele vestei 
lăbărţate. 

Ideea că Jessica se afla acolo dar că, de fapt, nu se afla, 
amuzase pe toţi pacienţii, dar se conformaseră destul de 
bine noii situaţii. Vorbeau cu ea, îi mai dădeau sugestii 
unde să fie pus un anumit tablou, dar nu scoteau o vorbă 
despre boala lor. Până şi Hughie, care ceruse să discute 
cu un medic, se prefăcuse că nu o vede. 

— Sunteţi doctor Balfour? 

Jessica își îndreptă spatele și se uită în ochii albaștri ai 
tânărului care, deși nu-l mai văzuse niciodată, i se păru 
cunoscut. 

— Da, eu sunt doctor Balfour. Dacă era ruda vreunui 
pacient, chiar nu avea timp de el. În plus, blugii decolo- 
rați și tricoul lălâu nu erau tocmai ţinuta potrivită pentru 
o astfel de întrevedere. 

— Acum înțeleg despre ce urgenţă e vorba, zise tânărul 
zâmbind larg. 

— Iar tu ești...? Jessica aşteptă să se prezinte și avu 
impresia că surprinde în ochii lui un licăr de surpriză. 

— Jake. 

— Jake? 

De această dată surpriza era evidentă. 

— Vrei să spui că nu mă așteptai? Expresia dezamăgită, 
puțin bosumflată, îl făcea să pară și mai tânăr, fără să-i 
urâţească trăsăturile. 

— Ar fi trebuit? O fi fost el tânăr și drăguţ, dar ea n-avea 
vreme de palavre. Singura soluţie ca să ducă la bun sfârșit 
ceea ce începuse era să muncească pe brânci şi asta şi 
făcea şi nu voia s-o deranjeze nimeni. 

— După ce m-ai luat de la treabă, aș fi crezut că... 
începu el atunci, parcă realizând că nu Jessica îl solicitase, 
zâmbi din nou şi-i întinse mâna. Jake Knight, nepotul doc- 
torului Michael Knight și am venit la rugămintea lui să te 
ajut. 

— Ah, ce bine! Ce altceva ar fi trebuit să-i spună? I-ar fi 
fost de mare folos s-o ajute la cărat, dar nu era sigură că 
voia pe cineva să-i stea în preajmă din moment ce nici ea 
nu prea știa ce are de făcut. 

— Văd că l-ai cunoscut pe Jake. Mike ieșise din biroul 
lui și se îndrepta spre ei, zâmbind. M-am gândit că ti-ar 
putea da o mână de ajutor... 

— Drăguţ din partea ta că te-ai gândit la asta... și a ta că 
ai acceptat, adăugă ea adresându-i-se lui Jake, dar nu cred... 

Jake deja nu mai era atent la ea, uitându-se în lungul 
culoarului spre scări. 

— Ce alt spaţiu mai e disponibil? Şi lui Mike: Parcă 
spuneai ceva de două încăperi mari și... Şi o porni pe 
culoar, așteptându-se, probabil, ca cei doi să-l 
urmeze. 

— Credeam că o să te bucuri... îi reproșă Mike când 
rămaseră singuri. 

— V-am mulțumit amândurora, dar nu cred că pot... 

— După cele povestite sâmbătă credeam că experiența 
lui îţi va fi de folos şi... 

— Care experienţă? 

— Cum, nu ţi-a explicat? o întrebă el făcând pe 
naivul. 

— Nu mi-a explicat și nici tu! Ce fel de experienţă? 

— Jake a absolvit anul trecut artele plastice. Mama lui e 
proprietara unei galerii de artă în centru, iar Jake o ajută 
de mic la treburi... 

Dar Jessica nu-l mai asculta. 

— Jake... Deja se repezise pe culoar să-l prindă din 
urmă. 


— Ce părere ti-ai făcut? îl întrebă Jessica. Jake o invitase 
la bodega din apropiere să ia prânzul şi să „stabilească 
strategia”. 

— Pe bune? 

— Pe bune. 

— Sincer să fiu, situaţia nu e atât de dezastruoasă pe cât 
credeam. Ai făcut treabă bună până acum și există spaţiu 
suficient. Lumina e cam slabă, dar trebuie să ne des- 
curcăm cu ce avem. Culoarele și casa scării le vom exploa- 
ta la maximum, așa că va trebui să dăm jos tot ce-ai pus 
până acum. 

— Bine, cum zici tu, spuse ea cu o umbră de regret în 
voce pentru toată munca ei dusă pe apa sâmbetei. 

— Bine? Jake parcă nu se așteptase să capituleze atât de 
uşor. 

— Tu știi mai bine ce e de făcut și voi fi de acord cu tot 
ce spui. 

— Chiar cu tot? glumi el. 

— Cu aproape tot, se corectă ea, zâmbind. 

— Nu-nţeleg de ce unchiul Mike crede că ești o per- 
soană dificilă, spuse el, exact în clipa în care acesta își făcu 
apariţia. 

— Deranjez, sau pot să iau şi eu parte la discuţia voas- 
tră? întrebă Mike şi, înainte să primească vreun răspuns, 
se așeză la masa lor. 


Capitolul 8 


Următoarele două zile Jessica munci pe brânci, încât 
seara cădea în pat prea obosită ca să mai gândească, cu 
atât mai puţin să analizeze schimbarea de comportament 
pe care o observase la Mike. În timpul acelui prânz, cel 
puțin așa i se păruse ei, făcuse tot ce-i stătuse în putință 
ca să nu-l lase pe Jake să vorbească. Dacă acesta realizase 
acest lucru nu lăsase să se vadă, dar îi plătise unchiului cu 
aceeaşi monedă, continuând să discute cu Jessica despre 
expoziţie, despre artă în general, până Mike îi lăsase în 
pace, mormăind la plecare ceva despre unii care mai au și 
treabă. 

Jake îl expediase cu un „pa, unchiule Mike”, care-l făcu 
pe acesta să se încrunte şi mai tare. Și tot încruntat era și 
când se întorseseră în spital, și cu aceeași mutră asistase 
și la scena dintre Maggie și Jake, când aceasta își rostise 
una din bine cunoscutele-i „aprecieri”, după ce-l 

măsurase din cap până-n picioare. Mike trecea „întâm- 
plător” pe culoar și se oprise să-i asculte verdictul, care 
păru să-l amuze, dar numai pentru o clipă. 

— Eşti frumusel, băiete, dar când vei fi bărbat în toată 
firea o să-l eclipsezi pe unchi-tu. 

Jessica se abţinuse să nu pufnească în râs, Jake, care 
nu avea decât douăzeci și doi de ani, era încântat de 
ideea că ar putea arăta, cândva, mai bine decât unchiul 
Mike, dar și dezamăgit că fusese tratat ca un copil, iar 
Mike rămăsese pur și simplu perplex. Văzând-o pe 
Jessica abia abţinându-se să nu râdă, se înfuriase și 
plecase ofuscat. Privind în urma lui, Jessica se între- 
base de ce îl deranjaseră atât de mult vorbele lui 
Maggie. 

Că Jake știa cum să aranjeze o expoziţie i se confirmase 
de îndată ce se întorseseră în spital. După ce, la sfatul lui, 
Jessica și câțiva pacienţi adunaseră totul de pe pereți, Jake 
se agitase o bună bucată de timp între parter și etaj, 
mutând tablouri şi, în cele din urmă, îi pusese să facă o 
rocadă. 

După câteva zile Jessica începuse să creadă că Jake va 
reuși un miracol și că ceea ce se numea o expoziție înce- 
pea să prindă formă. Holul larg de la capătul culoarului 
se transformase în galerie de sculptură, iar pe pereţii aces- 
tuia erau expuse tablourile de dimensiuni mari. Cu câte- 
va zile înainte de deschidere, Jessica, în sfârșit, răsufla 
ușurată. 

— Hai să ieşim să mâncăm ceva, o merităm din plin. În 
ultimele zile Jake nu-și permisese decât scurte pauze 
pentru câte un sandviș, iar Jessica abia aștepta să lase jos 
uneltele și, măcar pentru o oră, să iasă din spital. Ea 
primise sarcina să măsoare tablourile și pereţii, să bată 
cuie și să vadă dacă alinierea este perfectă. 

Vremea era din ce în ce mai caldă şi Jessica era 
transpirată și plină de praf din cap până-n picioare, dar 
gândul la un pahar de vin rece fu de-ajuns s-o trimită 
imediat să se spele și să se aranjeze înainte să meargă la 
bodegă. 

În timp ce străbăteau parcarea Jessica avu senzaţia că 
este urmărită cu privirea și se uită peste umăr, dar nu 
văzu pe nimeni. Ceva o făcu, totuși, să-și ridice ochii și-l 
văzu pe Mike la fereastra biroului lui și, deși era prea 
departe ca să-i distingă expresia, din poziţia capului şi a 
umerilor își dădu seama că era încordat. 

— Ce bine că mama ta s-a putut dispensa de tine, spuse 
Jessica după ce luă o gură de vin din pahar. 

— E o perioadă când la galerie nu e prea mult de lucru. 
Jessicăi încă i se părea ciudat că atunci când discutaseră 
despre expoziţie Mike nu-i pomenise că are o soră. Dacă 
voia să păstreze secretul despre familia sa, de ce, până la 
urmă îl adusese acolo pe Jake? Ar fi vrut să-l întrebe pe 
acesta, dar nu ştia cum să abordeze subiectul. Nu știu de 

ce Mike nu ne-a solicitat ajutorul până acum, mie sau 
mamei, îl auzi spunând, parcă ghicindu-i gândurile. Se 
părea că Jake nu se ferea să comenteze ciudățeniile 
unchiului său și Jessica observase că evita să-i spună 
„unchi” când vorbea despre el. 

— Poate credea că până la urmă o să mă descurc sin- 
gură. Nu era nevoie ca Jake să se înece cu berea și nici să 
facă ochii mari cât cepele ca să-şi dea seama că asta era 
puțin probabil. Bine, bine, nu e cazul să faci mutra asta, 
zise puţin iritată. Ce era cu bărbaţii din familia Knight că 
amândoi o credeau incompetentă? 

— Atunci, de ce crezi că m-a mai chemat să vin aici? 

— Pentru imagine, nu crezi? Marele doctor Michael 
King a salvat din nou situaţia scoțând din încurcătură o 
femeie care se credea atât de deșteaptă încât să se poată 
descurca de una singură. 

Jake îi luă din mână paharul cu vin și-l puse pe 
masă. 

— Jessica, uită-te la mine, îi spuse pe un ton la fel de 
serios ca și expresia feței. Cred că ar trebui să ştii ceva 
despre Mike... Sau, poate nu. Dacă nu ti-a spus nimic o fi 
avut vreun motiv. Tot ce-ţi pot spune eu e că, în afară de 
mama, toate femeile din familie au fost... cum să le zic... 
cam nepricepute, iar bărbaţii și-au format păreri precon- 
cepute despre femei în general. Îmi amintesc că eram 
puști când Mike mi-a spus să n-am încredere în astfel de 
femei. 

— Se pare că nu i-ai urmat sfatul, replică ea pe un ton 
ironic, amintindu-și cum o pusese la treabă întreaga 
săptămână. 

— Când o vei cunoaște pe mama ai să înţelegi de ce. E 
o femeie foarte întreprinzătoare iar tu, dacă vrei să mă 
asculti... şi o vei face vrând-nevrând, demonstrează-i lui 
Mike cum ești în realitate. Deja a început să-și schimbe 
părerea despre tine. 

— Nu știu la ce te referi. Roșie la faţă, Jessica întoarse 
capul într-o parte, dar apucă să-l vadă rânjind cu gura 
până la urechi. 

— Eu cred că da. Altfel, repet, de ce m-ar fi adus 
aici? 

— Nu, n-ai cum să-nţelegi. De când ne-am cunoscut 
n-am făcut decât să-i întăresc convingerea că sunt o 
neîndemânatică. Dar, în faţa perspicacităţii lui Jake, se 
părea că este inutil să-și ascundă atracţia ce o simţea pen- 
tru Mike. Ceva, însă, îi spunea că poate avea încredere în 
discretia lui. 

— Nu-ţi rămâne decât să-i dovedești contrariul, zise 
Jake cu optimismul tinereţii care-l făcea să creadă că totul 
e foarte simplu. 


— Ce-ar fi să te duci acasă și să te pregătești pentru 
diseară? Arăţi ca naiba. Ştia și ea că e obosită şi murdară, 
iar faptul că Mike i-o spusese pe șleau nu făcea decât să-i 

scadă și mai mult moralul. Probabil că ceva pe figura ei îi 
dădu lui Mike de înţeles că fusese mai mult decât lipsit de 
tact, fiindcă adăugă: Ai muncit foarte mult, dar ai făcut o 
treabă excelentă. Ar fi păcat să lipsești la vernisaj pe motiv 
că eşti prea obosită. 

— Dar mai sunt... 

— Ne descurcăm noi, insistă el. Epuizată psihic și fizic, 
Jessica abia aştepta să ajungă acasă şi să stea întinsă măcar 
o oră înainte să se întoarcă să oficieze ceremonia de 
deschidere. Stuart poate da și el o mână de ajutor 
pregătind paharele și vinul. Jessica oftă adânc. În ultima 
săptămână Stuart se remarcase prin absență, tocmai 
atunci când orice ajutor era binevenit și, deşi nu se aștep- 
tase nici la sprijinul colegilor, ei având alte treburi, cu 
pacienții, toţi trecuseră să ajute când aveau o clipă de 
răgaz. Stuart, în afară de câteva „sfaturi” pe care i le 
dăduse când știa că nu-l aude nimeni, nu prea trecuse 
pe-acolo. 

— Du-te acasă, Jessica. Tonul lui Mike era atât de blând, 
aproape tandru, încât ea nu se mai putu împotrivi. Când 
să iasă îl mai auzi spunând: Vin să te iau la cinci și 
jumătate. Jessica se întoarse cu faţa spre el, surprinsă, dar 
el doar îi repetă: Hai, du-te acasă. 


E uimitor ce minuni poate face o baie lungă și fierbinte 
în spumant parfumat, se gândea Jessica, înfășurată în 

prosopul pufos, așezându-se la măsuţa de toaletă să se 
fardeze. Era prea cald ca să se machieze prea tare, așa că 
se mulțumi cu puţin rimel pe gene, o umbră de fard pe 
pleoape și un strop de ruj pe buze, dar petrecu minute în 
șir răsfirându-și buclele și aranjându-le să cadă lejer din 
smocul prins în creștet. 

Mai mult îi luă până se hotări în ce se-mbracă. Cu 
părere de rău fu nevoită să renunte la rochia transparentă 
cu imprimeu bej pe fond alb, pentru taiorul din stofă 
subțire de culoarea chihlimbarului. În fond, era o întâl- 
nire cu colegii de breaslă și ţinea la imaginea sa. Totuși, 
era prea cald ca să-și pună dresul, dar cu piciorul gol 
parcă s-ar fi dus la plajă și nu știa cât de comod s-ar fi 
simţit în pantofii bej cu toc înalt. În ultimul moment își 
aminti de ciorapii lungi cu bandă elastică, pe care nu-i 
purtase niciodată, și tocmai se admira în oglindă când se 
auzi interfonul. 

Se duse să deschidă la ușa și o lăsă ca Mike să poată 
intra, iar ea urcă în dormitor să-și ia geanta și jacheta. Dar 
parcă nu se simţea bine în ciorapii aceia și parcă elasticul 
era cam larg. În timp ce cobora la parter se gândi să 
invoce o scuză ca să se întoarcă să se schimbe, dar Mike, 
care nu mai intrase, o aştepta afară cu portiera deschisă și 
bombănind că ar trebui să se grăbească dacă voiau să 
ajungă la spital înaintea invitaţilor. 

Pe la jumătatea drumului, imaginându-se cu cio- 
rapii răsuciţi pe picior şi căzându-i în vine, se gândi că 


GHINIONISTA 121 


trebuie neapărat să facă ceva. Chiar dacă asta nu avea 
să se-ntâmple, știa că toată seara ar fi stat ca pe 
ghimpi. 

— Eşti drăguţ să oprești puţin aici? îl rugă pe Mike 
trăgându-l ușor de mânecă. 

— De ce? o întrebă oprind mașina. Fără să-i răspundă, 
Jessica se dădu jos din mașină și intră în magazinul de la 
colţul străzii de unde-și cumpără o altă pereche de cio- 
rapi, sperând să-i vină bine, şi pe care-i strânse în pumn 
înainte să se aşeze lângă el. După ce intră în trafic Mike o 
privi cu coada ochiului. Vrei să-mi spui și mie ce se-ntâm- 
plă? Jessica roși și scutură din cap și el nu mai insistă. 
Bine, îmi povestești mai târziu. 


După ce se schimbă, Jessica se duse lângă Mike să 
întâmpine invitaţii. Vinul se servea la etaj și toţi erau 
îndrumați să meargă acolo, unde Naomi îi aștepta să le 
înmâneze catalogul expoziţiei și să-i îndemne să bea. 

Jessica expediase câteva sute de invitaţii, începând cu 
forurile de specialitate, până la departamentul de 
sănătate, spitale de psihiatrie, medici de la St. Mungo, șefi 
de secţie, consilii locale, oameni de artă, și potenţialii 
sponsori pentru spitalul de zi. Fuseseră invitaţi toți 
pacienţii din spital care aveau expuse lucrări, sau care aju- 
taseră la aranjarea expoziţiei, dar puţini dintre ei veniseră 
și aceia se plimbau printre oaspeți lăudându-și lucrările. 

O mare parte din exponate fuseseseră puse în vânzare 
și Jessica nu mai prididea cu lipitul bulinelor roșii pe cele 
reținute şi încasând cecuri de la persoanele care, proba- 
bil, veniseră mai mult din curiozitate și care, astfel, încer- 
cau să-şi atragă consideraţia celorlalți. 

— Bravo, Jessie! 

— Felicitări, Jessie. 

— Ai făcut o treabă grozavă, doctor Balfour. 

— Splendidă, draga mea. 

Laudele o copleșeau și Jessica ştia că succesul era 
garantat, însă, în discursul său îi atribui lui Jake toate 
meritele, neuitându-i nici pe cei care munciseră din greu, 
dar toată lumea știa că ideea îi aparținuse și că numai 
datorită entuziasmului ei fusese pusă în practică. 

Jake, arătând foarte șic îmbrăcat în negru din cap până-n 
picioare, părea încântat de ceea ce realizase, fără însă a 
încerca să-i fure din succes. O prezentă lui Forbes, tatăl 
său, care semăna foarte bine cu Mike, doar că era mai în 
vârstă şi nu atât de înalt și mamei, Caroline, o femeie 
micuță, foarte blondă, cu un aer delicat, dar cu o perso- 
nalitate puternică, și care nu părea să se lase dominată de 
statura bărbaţilor din familia sa. 

Hughie, care dintr-o dată părea că nu mai aude voci, 
stătea în fața sculpturii pe care o expusese, o 
reprezentare abstractă a viziunii sale asupra ideii de 
„tratament”, atrăgându-și un public curios și 
respectabil. 

Roşie la față de emotie, Jeannie se învârtea printre 
invitaţi cu un pahar de vin în mână, asigurându-se că 
primiseră cataloage și îndemnându-i să semneze în 
cartea de onoare a expoziţiei. Se comporta normal, dar 
cel mai benefic era faptul că părea foarte fericită. Când 
şeful departamentului de sănătate i se prezentă și o 
felicită pentru munca depusă, Jeannie se îmbujoră și 
mai mult. 

— Nu cred că și-a dat seama că sunt pacientă, îi șopti 
îngrijorată Jessicăi. 

— Ce contează? Ai făcut o treabă bună, așa că acceptă 
felicitările și simte-te bine. 

— Ai dreptate, îi răspunse aceasta mai sigură de sine şi, 
înainte ca Jessica să mai adauge ceva, dispăru în mulțime. 

Jessica se trezi înconjurată de reporteri și fotografi și 
răspunse întrebărilor inteligent și logic, deși habar n-avea 
despre ce vorbește, apoi i se făcură fotografii lângă câte o 
sculptură sau tablou şi una alături de Mike în timp ce se 
uitau la un colaj făcut din pachete de țigări. Bineînţeles că 
singura femeie fotoreporter ținuse neapărat să aibă o 
fotografie cu Mike! 

Dar ce o interesa pe ea? Era prea ameţită ca să-i mai 
pese de ceva. Băuse câteva pahare cu vin pe stomacul gol, 
ceea ce, pe lângă euforia succesului, o făcea să se simtă de 
parcă ar fi plutit. 

— Vino, hai să mergem. Mike o prinse de mijloc, 
ținând-o să nu se clatine pe picioare. 

— Nu pot pleca. Trebuie să rămân până la sfârșit ca să 
fac ordine. Limba i se împleticea și abia articula cuvin- 
tele. 

— Au rămas doar ai noștri ṣi câţiva medici de la St. 
Mungo, şi nu cred că vor pleca până nu termină vinul. 
Am impresia că s-ar simţi mai bine dacă am dispărea 
de-aici. 

— Dar... 

— Fără comentarii. Fii fată cuminte. 

— Nu sunt o fată... începu nervoasă, dar imediat tăcu 
văzându-i privirea încruntată. 

Fără să mai scoată o vorbă se lăsă condusă la maşină și 
după zece minute intrau într-un restaurant din centrul 
comercial. 

— N-ai mâncat aproape nimic toată ziua şi băutura te-a 
ametit repede, i-o luă Mike înainte, ca ea să nu protesteze 
din nou și Jessica hotări că n-are rost să se certe cu el toc- 
mai în ziua în care expoziţia avusese un succes atât de 
mare. 

Mai târziu nu-și mai amintea ce mâncase, doar că Mike 
îi umplea tot timpul paharul și că râseseră mult. Îi poves- 
tise până și istoria cu ciorapii şi, deși el se distrase 
imaginându-și ce s-ar fi întâmplat, în cele din urmă tot 
clătinase din cap a resemnare. 

— Numai ţie ţi s-ar fi putut întâmpla așa ceva, îi 
spusese râzând, dar Jessica surprinsese în tonul lui o 
notă sarcastică. 

Vag își mai amintea și cum ajunsese acasă, cum Mike o 
ajutase să urce scările și o împinsese pe un scaun, după 
care se dusese la bucătărie să prepare cafeaua. 

— Dormi pe tine, îl auzise ca prin vis și protestase 
mormăind ceva. Nu voia ca el să plece, dar Mike o ridicase 
de pe scaun. Du-te la culcare, Jessica. Nu-i nevoie să stai 
după mine. 

— Nuu... gemu ea și, clătinându-se pe picioare se aple- 
case în faţă cu o clipă înainte ca el să se dea un pas 
înapoi. Ca să nu cadă, se agăţase de el, întinzând mâinile 
să-l prindă de umeri. Mike o cuprinsese în braţe și o 
sărutase apăsat ţinându-i capul de ceafă ca să-și poată 
strecura limba între buzele ei și făcând-o să i se înmoaie 
picioarele. 

Ridicând-o în braţe ca pe un copil, o dusese în pat, dar 
Jessica nu mai voise să-i dea drumul. 

— Succesul și băutura te îndeamnă să iei decizii pripite, 
aşa că hotărăsc eu în locul tău. Culcă-te, Jessica. 

— Dar... 

— Mâine ti-ar părea rău şi, oricum, când va fi să facem 
dragoste pentru prima oară, vreau să fii trează. 

Și, înainte ca ea să apuce să spună sau să facă ceva ca 
să-l rețină, el ieşi din dormitor. 


A avut dreptate, se gândea ea a doua zi 
dimineaţa, sorbind din paharul cu suc de portocale. 


126 KAREN WHIDDON 


Azi mi-ar fi părut rău și aș fi zis că nu știam ce fac. Dar 
asta nu însemna că încă nu regreta că o lăsase singură. 

Toată dimineaţa aşteptă ca el să-i telefoneze fiindcă, 
după cele întâmplate, era sigură că va suna. Dar el nu o 
căută nici în ziua aceea, nici a doua zi. 

În schimb, Jake îi telefonă și se felicitară reciproc pen- 
tru succesul expoziţiei. La insistențele lui stabiliră să ia 
prânzul împreună într-o zi a săptămânii următoare, dar 
discuţia cu Jake o făcu să-i fie şi mai dor de Mike. 
Duminică noaptea nu închise un ochi. Acum știa că îl 
iubește, iar sentimentul o copleșea. Întotdeauna crezuse 
că atunci când se va îndrăgosti va trăi cele mai minunate 
clipe din viaţa ei, dar realitatea era cu totul alta. 
Sentimentul iubirii îi stătea ca o piatră pe inimă, 
aruncând-o în braţele disperării. 


Luni dimineaţa constată că situaţia era mult mai 
serioasă; Mike nu-i dădea nici o atenţie. Singura ei vină 
pentru ce făcuse era vinul și euforia, dar Mike îi dăduse 
clar de înţeles că nu-l interesa, iar faptul că îi spusese că 
vor face dragoste nu fusese decât un vis pe care și-l dorea 
împlinit. 


Capitolul 9 


— Aici, soră, asta e pictura mea. Vezi? Scrie „vândută” 
Bărbatul, cu un aspect neglijent, se postă ţanţoș lângă 
tabloul pe care-l pictase, așteptând să fie fotografiat. 
Probabil că era mai tânăr decât arăta, dar grijile brăzda- 
seră riduri pe faţa lui, îmbătrânindu-l. 

Unul dintre lucrurile care îi dădeau Jessicăi o mare 
satisfacţie era să constate impactul pe care-l avusese 
asupra pacienţilor cu probleme psihice faptul de a-și fi 
văzut lucrările prezentate într-o „expoziţie adevărată”, 
redându-le încrederea în sine şi în talentul lor. 

— Bei un ceai? o întrebă Graham care se ducea la bufet 
și se oprise pe culoar să schimbe două vorbe cu ea. 

— N-am timp. Soțul doamnei Morris a sunat din nou și 
cobor să văd ce s-a-ntâmplat. 

— O altă alarmă falsă, bineînţeles. 

— Știu, dar nu-i exclus ca într-o zi... 

— Ai dreptate. Şi ridicând din umeri își continuă dru- 
mul. 

Activitatea în spitalul de zi reintrase în normal, 
expoziţia fiind deschisă numai seara și în weekend, dar 
existau solicitări din partea spitalelor de a aduce 
grupuri de pacienţi, astfel că două zile pe săptămână, 
pacienţii spitalului de zi deveneau gazde și serveau 
ceai și fursecuri celor care vizitau expoziţia. Originala 
idee îi aparţinea lui Jeannie, care și organizase aceste 
întâlniri. 

Măcar aici am avut dreptate, își spuse Jessica. Jeannie 
făcuse progrese remarcabile, reuşind chiar să-și suie 
mama într-un taxi și s-o aducă să vadă expoziţia. Atunci, 
doamna MacPherson, cum observase Jessica, nu păruse 
prea încântată de laudele primite de Jeannie pentru ceea 
ce făcuse, dar cum Jeannie începuse să-și recapete încre- 
derea în sine, trebuia să aibă o discuţie serioasă cu ea 
privind relaţia cu mama sa. 

— Credeam că Graham e de serviciu în seara asta. 
Jessica se uita consternată la Mike. Întreaga săptămână 
reușise să-l evite fără să nască suspiciuni, făcând vizite la 
domiciliul pacienţilor. 

Personalul spitalului de zi și cel de la St. Mungo făceau 
de pază şi conduceau vizitatorii. De obicei, pe tură era 
nevoie de patru oameni, alteori doar de doi. În seara 
aceea doar de doi. 


GHINIONISTA 129 


— Am făcut schimb cu el. Spunea ceva de o întâlnire cu 
asistenta de terapie ocupaţională de la St. Mungo. Se pare 
că s-au cunoscut în tura din weekendul trecut. Crezi că la 
fel se va-ntâmpla dacă vom sta mai mult împreună? o 
întrebă el zâmbind cu subinţeles. 

Da, o îndemna inima să spună, nu, o contrazicea 
capul. Ce i-ar fi răspuns n-avea să știe niciodată pentru că 
tocmai atunci ușa se deschise și intrară trei puști cam 
între opt și zece ani. 

— Vrem să vedem picturile, se poate? întrebă cel mai 
mic dintre ei. 

O clipă Jessica avu impresia că Mike o să-i gonească, 
dar acesta încuviinţă chiar le dădu și un catalog, după 
care îi îndrumă încotro s-o ia. 

— Ar fi mai bine să stau cu ochii pe ei, îi spuse Jessicăi 
și după ce băgă o monedă „pentru catalog”, în cutia pen- 
tru fonduri, se luă după cei trei. 

Aproape imediat apăru și o familie de turiști din sud și 
Jessica începu să le dea explicaţii despre scopul orga- 
nizării expoziţiei. 

— Sora mea are probleme psihice și când am văzut 
afişul ne-am zis că... am putea învăţa câte ceva. 

Foarte mulţi dintre cei care veneau să viziteze 
expoziţia avuseseră probleme psihice sau aveau pe 
cineva bolnav în familie, iar după ce vedeau picturile 
unii simțeau nevoia să se confeseze și să-și 
povestească necazurile. Toţi, însă, fără excepţie, 

lăudau expoziţia și munca depusă pentru a face lumea 
să înțeleagă suferința, incertitudinile și dilemele 
bolilor psihice. 

— O cafea? îi întrerupse Mike șirul gândurilor, punân- 
du-i în faţă o cană cu nes. 

— Mulţumesc. Chiar era nevoie să stea atât de aproape? 
Așezându-se la masă lângă ea aproape că își atingeau 
picioarele, ceea ce Jessicăi îi stârni o ușoară panică. Unde 
sunt băieţii? Nu i-am văzut plecând, spuse ca să rupă 
tăcerea stânjenitoare. 

— La etaj, dar mai e lume acolo, așa că nu cred să facă 
vreo prostie. De fapt, am văzut că se poartă civilizat, par 
chiar interesaţi de exponate și comentează între ei. Și 
imediat schimbă vorba, luând-o prin surprindere: Înţeleg 
că la sfârșitul săptămânii prezinti o lucrare la conferința 
despre reabilitare. Și, înainte ca ea să apuce să-i răspundă, 
adăugă: Și eu la fel, așa că ce-ar fi să călătorim împreună? 

Conferința urma să se ţină la un hotel de pe Coasta de 
Vest și, deşi drumul dura doar vreo oră și jumătate 
Jessicăi i se părea o veșnicie. 

— Ah, eram... Dar Mike nu o lăsă să continue. 

— Pe drum vom avea timp să rezolvăm o mulţime de 
probleme. Habar n-ai câte poţi face într-o călătorie cu 
maşina. 

Asta lasă loc de interpretări, se gândi Jessica, dar 
indiferent care ar fi fost intenţiile lui, tot n-ar fi renunţat 
să plece cu Mike. 

Din nou se lăsă o tăcere stânjenitoare, întreruptă de 
tropăiturile copiilor care coborau scările în fugă. Când 
ajunseră în faţa lor cei trei se opriră. 

— V-a plăcut? îi întrebă Jessica zâmbind. 

— Îhî. 

— Marfă. 

Cei doi mai mari se duseră să scrie în cartea de onoare, 
al treilea rămase pe loc zâmbind încurcat. 

— Bunicul vine aici aproape în fiecare zi, îi mărturisi el 
în şoaptă Jessicăi apoi, parcă speriat că îndrăznise să 
afirme așa ceva, o zbughi în stradă, urmat de prietenii lui. 

Dacă nu pentru altceva, măcar pentru vorbele acelea 
meritase tot efortul. De abia când Mike, care nu auzise 
nimic, o privi ciudat, realiză că avea o expresie înduioșată 
și ochii aburiţi de lacrimi dar, oricum, Mike nu părea 
genul pe care femeile sensibile să-l emoţioneze, iar dacă 
la plecare sperase că o va invita la masă sau să bea ceva 
impreună, rămase dezamăgită, fiindcă o condusese doar 
până la mașină, apoi se îndreptase spre a lui fără să-i mai 
arunce o privire. 


— Ia-o la dreapta. Tot sucind harta pe genunchi, Jessica 
se chinuia, fără să-i atragă atenţia, să orienteze corect 
mașina prin labirintul de străzi. Şi acum tot la dreapta. 
Mike o privi bănuitor, dar o luă în direcţia indicată de ea. 
Acum fă la stânga. 

— Eşti sigură? 

— Da, sunt sigură, zise ea, încercând să pară cât mai 
convingătoare. 

— Aveam impresia că hotelul e spre vest. 

Spre vest? Cum adică spre vest? Până atunci Jessica 
avusese probleme să nu greşească dreapta sau stânga și 
habar n-avea încotro era vestul. Tot timpul se căznise să 
nu uite că nordul era drept înainte. 

— Ajungem imediat... cred. Peste câteva minute, după 
ce mai străbătură câteva străzi, îl anunţă brusc: 

— La dreapta. 

— La dreapta? De data asta tonul lui era chiar sceptic și, 
în loc s-o ia pe unde îi spusese Jessica, opri mașina la bor- 
dură și, fără o vorbă, scoase din buzunar schiţa cu drumul 
spre hotel, trimisă de organizatorii conferinţei, o studie 
cu atenţie, după care întoarse mașina și porni exact în 
direcţia opusă. 

— N-ar trebui s-o luăm la stânga? îl întrebă Jessica la un 
moment dat, arătând cu mâna în dreapta. 

Mike opri din nou mașina, dar acum se întoarse cu fața 
spre ea privind-o serios. 

— Jessica, oi fi tu bună la altele, dar cu simţul orientării 
ești la pământ, așa că fii drăguță și ține-ţi gura. 

Tăcând mâlc se lăsă condusă și imediat ajunseră la 
destinaţie. Într-adevăr habar n-avea să se orienteze şi 
dacă Mike s-ar fi luat după ea, ar fi căutat hotelul mult și 
bine. 

Sorbind din paharul cu vin Jessica încerca să 
definească exact ceea ce simţea și singura concluzie la 
care ajunse era aceea că era și supărată și dezamăgită, 
toate la un loc. 

Într-adevăr, vorba lui, pe drum rezolvaseră o mulțime 
de probleme, discutând propunerile pentru reorgani- 
zarea Sistemului serviciilor la domiciliul pacienţilor, 
Jessica luând notițe pentru raportul pe care Mike urma 
să-l înainteze organizatorilor. Însă, îndată ce ajunseseră la 
hotelul unde se ţinea conferinţa, el nu-i mai dăduse nici 
o atenţie. 

Camera lui Mike era la câteva uși distanţă de a ei, dar 
destul de aproape ca ea să-i observe expresia malițioasă 
când o așteptase să-și descuie ușa. Deși nu făcuse nici un 
comentariu, Jessica știa că și el se gândeşte la scena simi- 
lară petrecută la hotelul din Londra. Cu obrajii în flăcări, 
răsuflase uşurată de-abia când se văzuse în cameră. 

Apoi, pe terasa barului se întâlnise cu câteva 
cunoștințe, dar nu dăduse atenţie zvonurilor despre cine 
nu va veni şi cine nu venise încă. Fără să-l vadă sosind, 
știuse când Mike apăruse pe terasă și fu dezamăgită că 
nu se oprise la masa lor, apoi simţise ca un cuţit 
răsucindu-i-se în inimă când de la masa la care el tocmai 
voia să se așeze, sărise în picioare o blondă care se 
repezise să-l imbrățişeze. Dar asta nu durase decât câteva 
secunde, până să-și dea seama că femeia nu era alta decât 
Rowan Stewart, iar bărbatul cu care dădea mâna Mike, 

soţul acesteia, doctorul Nathan Price. Jessica își amintise 
poveștile de pe vremea când era subalternul lui Nathan 
Price şi înțelese că toţi trei erau prieteni foarte apropiaţi. 
Asta se văzuse clar și din felul cum Rowan Stewart îl luase 
de mână și-l trăsese pe scaunul de lângă ea, fără ca soţul 
ei să obiecteze în vreun fel. Chiar de la distanţa aceea, 
Jessica le observase și schimbul de priviri, priviri care 
exprimau limpede că în afară de ei parcă nimeni n-ar mai 
fi fost în jur. Deși roasă de invidie, asistase neputincioasă 
la scena aceea, fără să se clintească de pe scaun. 

Spre disperarea ei îl zări pe Johnny Blair, apropiin- 
du-se de masa la care stătea ea. Johnny era unul dintre 
farmaciștii care participau la conferință, un tip libidi- 
nos, cu pielea moale, albă, prea îngrijită, cu părul prea 
lins și costume prea bine croite, iar pe ea, cel puţin, 
vederea lui o făcea să i se zbârlească părul la ceafă. 
Bărbatul se așeză pe scaunul de lângă ea, atingându-i ca 
într-o doară braţul și genunchiul. Unora, purtarea lui li 
se părea o glumă inofensivă, dar existau femei care îl 
reclamaseră, totuși asta nu-i schimbase comportamen- 
tul. Ceea ce o surprindea pe Jessica era că femeile cu 
care lucra se împăcau bine cu el. Faptul că aborda 
femeile în văzul tuturor era folosit drept scuză pentru 
comportamentul său care nu putea fi cotat drept 
„hărţuire sexuală”; atâta timp cât n-o făcea pe la colţuri. 
Cine știe, ăsta o fi fost felul lui de a fi. Poate chiar așa 
era și dacă ea s-ar fi apucat să facă scandal, ar fi fost 

etichetată ca „femeie cu probleme”, Johnny s-ar fi 
amuzat pe seama ei și, când nimeni n-ar fi auzit, i-ar fi 
zis că e frigidă. 

Acum stătea mult aplecat spre ea și-i făcea o curte 
asiduă. Cum naiba să scape de el? Dacă Mike ar fi fost cu 
ei la masă, s-ar fi simţit mai în siguranță. 

O mână puternică o strânse de braţ și stropi din 
paharul cu vin se împrăștiară pe jos. Şi pe pantofii lui 
Mike. Dar el păru să nu observe. 

— Mergem să mâncăm? 

Dar Jessica n-apucă să-i răspundă fiindcă el deja o 
trăgea spre salonul-restaurant. 

— Trebuia să te salveze cineva, nu-i așa? îi şopti la ure- 
che. 

Jessica încuviință din cap, fără să scoată o vorbă. 

— Ce-i cu tine, Jessie? Mike o privi suspicios. Doar nu-l 
crezi pe Johnny Blair? Ştii cât e de neserios. 

— Poate, însă tu nu trebuie să te iei după el și tot tim- 
pul să umbli cu insinuări. În tonul ei era mai mult patos 
decât ar fi dorit şi asta nu-i scăpă lui Mike care, întorcând 
capul, îl zări pe Johnny Blair prinzând de mijloc o nouă 
„victimă”. 

— Nu mi-am dat seama că te deranjează atât de mult. 
Poate trebuia... Şi se răsuci furios, cu intenţia de a se 
întoarce să se certe cu celălalt, dar Jessica îl apucă de braț. 

— Nu, lasă-l în pace. 

— Credeam că vrei să-l pun la punct. 

— Da, dar nu acum și nu aici, spuse ea, speriată că ar 
putea isca o scenă. Bineînţeles că la sfârșit tot pe ea ar fi 
dat vina. Totuși, o surprindea că Mike nu pregeta să se 
amestece în toată povestea asta. Dacă considera că 
Johnny Blair era inofensiv, de ce nu-l ignora, pur şi sim- 
plu? 

Ameţită de-a binelea, se lăsă așezată la o masă rotundă, 
apoi se așeză și el, ca la câteva clipe să apară și Nathan 
Price cu soţia și să ia loc lângă ei. Ce doi bărbaţi schim- 
bară priviri furişe, iar Jessica avu sentimentul că Mike 
plănuise ceva, dar ce, habar n-avea. Rowan se făcu că nu-i 
observă și aplecându-se prin faţa lui Nathan, i se prezentă 
Jessicăi. 

— Ştiu totul despre tine... de la Mike, adăugă, uitându-se 
la acesta, care-și făcea de lucru cu șervetul de masă. 

Jessica se relaxă treptat, Nathan Price fiind cel care, în 
ciuda reputației de tip dur și intransigent, destinse 
atmosfera, făcând-o să se simtă în largul ei și încercând 
s-o atragă în cohorta sa de admiratoare. Şi nu era deloc 
greu să-i cazi în mreje. Jessica își aminti aprecierile lui 
Maggie, slăbiciunea acesteia pentru doctorul Price și dis- 
preţul faţă de femeile blonde. Pe Rowan nu părea s-o 
deranjeze comportamentul soţului ei și Jessica își spuse 
că probabil era obişnuită cu stilul lui şi că nu ea avea ceva 
deosebit care îl îndemna s-o curteze. Totuşi, nu putea să 
nu se întrebe cum făcea Rowan faţă acestei situaţii, însă 
schimbul de priviri între cei doi îi dădu de înţeles că 

puţin le păsa lor de gura lumii. Dar ce o interesau pe ea toate 
astea? Pe ea Mike o preocupa și nimeni altcineva n-o interesa. 

După cină, în timp ce se îndreptau spre bar, Mike 
aproape că se lipi de ea și la un moment dat o luă de 
mijloc, conducând-o prin aglomeratie. Jessica nu știa cum 
să reacționeze. Fără să atragă atenţia încercă să se 
îndepărteze ușor de el, dar Mike o urmă îndeaproape. 

În mod surprinzător, salvarea veni din partea lui 
Nathan, care o luă de lângă el, ducând-o la masa la care 
stătea Rowan, lăsându-l pe Mike la bar să aducă băuturile. 
Și din nou Jessica se întrebă dacă Nathan alesese 
intenționat acea masă pe colţ, unde a patra persoană n-ar 
fi avut loc. 

— Hai să ne plimbăm. Mike se înghesuise lângă ea pe 
bancheta îngustă și respiraţia lui îi făcuse pielea ca de 
găină, lucru pe care Mike nu putea să nu-l observe. 

— Acum? șopti fără să-l privească, dar era sigură că o 
auzise. 

— De ce nu? E o seară superbă, e cald și încă nu 
s-a-ntunecat. 

Jessica se foi pe banchetă, atingându-i piciorul. 

— Și cum crezi că o să ieşim de aici? Toată lumea e cu 
ochii pe noi. Ce o să creadă? 

— Că sunt un bărbat norocos. Deși nici un mușchi nu i 
se mișcă pe faţă, ochii îi străluceau într-un fel anume, 
parcă anticipând ce avea să urmeze, făcând-o să se 
înfioare. 

Fără să-i mai pese ce ar putea crede cei din jur, Jessica 
se ridică de la masă și se îndreptă spre terasă, fără să 
privească în urmă. O clipă doar îi trecu prin minte ce or 
fi crezând Rowan şi Nathan, dar tot ea își spuse că cei doi 
vor înţelege și nu o vor judeca. Fără să se uite înapoi știa 
că Mike o urmează la un pas. 

Afară era cald, dar Jessica se zgribuli, apoi tresări 
şocată când Mike își trecu braţul pe după mijlocul ei. Se 
îndepărtară de hotel pe drumul ce ducea spre mare și 
curând ieșiră din raza vizuală a celor care-i urmăreau cu 
privirea de pe terasa hotelului, dar știa că nu pot ajunge 
prea departe mergând prin pietrișul de pe alee. 

— Ar fi trebuit să mă-ncalț cu altceva. Astea nu-s făcute 
pentru plimbare. Și se uită la sandalele din barete subțiri, 
aurii. M-au costat o grămadă de bani și nu vreau să le stric. 

Mike râse pe înfundate şi o trase sub un copac. 

— Nu te-am scos afară ca să ne plimbăm, şopti el, 
înconjurându-i mijlocul cu braţele și trăgând-o aproape. 

— Dar pentru ce? 

— Voiam să fiu singur cu tine. Fiindcă voiam să fac asta. 
Și, aplecându-și capul, o sărută atât de ușor pe buze încât 
Jessica deschise ochii ca să se convingă că nu visează. 
Imediat însă el își apăsă buzele de ale ei, forțând-o să 
deschidă gura. Strângând-o în brațe își strecură limba 
printre buzele ei, pătrunzându-i în gura umedă și caldă. 

Niciodată nu-i pusese la îndoială abilităţile de bun 
amant însă, mai mult decât atât, o impresionă la el atenţia, 
înțelegerea și răbdarea cu care o așteptase să atingă orgas- 
mul și faptul că după ce momentul de pasiune se risipi o 
cuibări în braţele lui întorcând-o pe o parte. 

— Nu puteai să iei şi tu o cameră cu pat dublu? îi șopti 
somnoros la ureche. 

— Mmm, fu singurul ei răspuns, și începu din nou să se 
frece de el simţindu-l cum se excită. 

De această dată totul se termină mai repede, dar cu 
aceeași intensitate a plăcerii. 

Când Mike îi șopti că trebuie să se întoarcă în camera 
lui, era prea somnoroasă ca să protesteze, deși n-ar fi vrut 
să rămână singură. Dar Mike avea dreptate și nici ea nu 
voia să fie văzut ieşind dimineaţa din camera ei, în plus, 
nici unul din ei nu s-ar fi putut odihni cum trebuie în 
patul îngust. Așa că îl lăsă să plece știind că aceea era 
prima dintr-un şir nesfârșit de nopți pe care urmau să le 
petreacă împreună. 

A doua zi abia aștepta să rămână singură cu el. Drumul spre 
casă avea să le ofere prilejul să stea de vorbă înainte de lăsarea serii. 

Renunţând să mai urmărească statisticile interesante 
dar prea complicate prezentate de un venerabil om de 
știință, începu să se gândească la o cină romantică urmată 
de o noapte de dragoste pătimașă cu Mike. Gândul o făcu 
să roșească, iar lângă ea Mike observă și-i făcu cu ochiul. 
Să fi fost telepatie? 

Lovitura veni pe neașteptate după ce făcuseră dragoste 
și, îimbrățișaţi, începură să discute. 

— N-aș fi crezut că poate fi așa, spuse Jessica lipin- 
du-se de el. Mike o strânse mai tare în braţe, dar nu zise 
NIMIC. 

Până atunci nu-i spusese că o iubește, dar era convinsă 
de asta. Trecându-și mâna peste corpul lui fu mulțumită 
să-l audă cum își ţine respiraţia și să simtă sub palmă cum 
i se încordează mușchii abdomenului. 

— Recunoaște că știu să mă descurc, râse ea. 

Mike chicoti şi brusc o prinse de mâini, o rostogoli pe 
spate și începu s-o sărute. 

— Spuneai cumva că știi să te descurci? o întrebă în 
timp ce-și plimba buzele pe gâtul ei și în jos, spre sâni. 

Deși poziţia în care stătea nu o deranja deloc, încercă 
să se tragă de sub el, dar Mike o reţinu fără nici un efort. 

— Credeam că nu-ţi plac femeile nedescurcăreţe. 

— Nici nu-mi plac, îi confirmă și el și, spre surprinderea 
ei, se trase într-o parte. 

Pentru Jessica gestul lui însemnă mai mult ruperea 
unei comunicări afective decât una fizică. 

— Povestește-mi, îl rugă ea, cuvinte pe care mai târziu 
regretă că le rostise. 

Întorcându-se pe spate și cu ochii aţintiţi în tavan, 
Mike începu să povestească. Era cel mai tânăr dintre cei 

trei fraţi, cel mare fiind tatăl lui Jake, și toți semănau la 
fizic şi temperament cu tatăl lor, un fost medic de țară. 
Mama, o femeie minionă și delicată ca o păpușă, fusese 
dependentă de el până într-o zi când nu mai suportase 
monotonia și viaţa lipsită de distracţii în ţinuturile sălba- 
tice ale Scoției și, preferând luminile Londrei, fugise de 
acasă cu un turist venit acolo în vacanţă. 

— Părăsindu-și copiii? întrebă Jessica intrigată. 

— Părăsindu-și copiii. Eu aveam doar șapte ani. Tata a 
suferit ca un câine, pentru că o diviniza. Atunci a 
început să urască femeile, mai ales pe cele „neaju- 
torate”, cum le numea el. Îmi amintesc cum mă sfătuia 
să nu am niciodată încredere în astfel de femei. Jessica 
simţi cum îi îngheaţă sângele în vene, dar Mike con- 
tinuă, fără s-o audă repetându-i cuvintele. Curând după 
aceea fraţii mei au plecat la universitate și cât timp am 
mai Stat şi eu acolo nici unul nu s-a mai întors acasă. 
Forbes, tatăl lui Jake, s-a însurat cu Caroline și a rămas 
în Glasgow. El a avut noroc, dar nu același lucru se 
poate spune și despre Kav. 

— Kav? 

— Kavan, celălalt frate. El a urmat tot medicina şi s-a 
întors să profeseze la ţară după ce tata s-a pensionat. Soţia 
lui e genul despre care îţi vorbeam și, pe deasupra, și 
foarte egoistă. L-a părăsit cu câteva săptămâni înainte de 
Crăciun. Kav a fost distrus şi când ne-am cunoscut pe vis- 
colul ăla, tocmai mă-ntorceam de la el. 


142 KAREN WHIDDON 


— Dar nu toate femeile sunt așa, protestă Jessica 
îngrozită. Mike nu putea fi atât de orb să nu observe! Ba, 
uite că putea. 

— Mi-a plăcut să fiu cu tine, să facem dragoste... Se opri 
lăsând-o nedumerită, de parcă n-ar fi ştiut ce să mai 
spună, sau cum să-și aleagă cuvintele. 

— Dar nu vrei o relaţie permanentă, îl completă ea. Asta 
încercai să-mi spui, nu-i aşa? 

Mike se întoarse cu faţa spre ea, dar când vru să-i ia 
mâna într-a lui, Jessica îl respinse. 

— Da... cred că da. Eu... îmi placi foarte mult, Jessie, 
dar... Se ridică într-un cot şi continuă privind-o direct în 
ochi: Ne putem distra foarte bine împreună. 

Acesta fu momentul în care Jessica își pierdu 
cumpătul. 

— Eşti un mare ticălos, un escroc sentimental! Astea-s 
doar pretexte... În realitate nu vrei să te complici, să te 
implici într-o relaţie stabilă, așa că invoci teama pentru ca 
nici o femeie să nu se ataşeze de tine. Eşti... 

— Nu-i adevărat! Figura și tonul îi trădau nedumerirea 
față de felul cum fusese atacat, dar Jessica n-avea de gând 
să tacă. 

Continuară să-și arunce vorbe pe care a doua zi 
dimineaţă amândoi le regretară, dar era prea târziu. Mike 
plecă ofensat, Jessicăi nemairămânându-i decât să încerce 
să se convingă, dar asta nu făcu decât s-o deprime și mai 
mult, că niciodată nu-l iubise. 


Capitolul 10 


— Ai afirmat, sau nu, despre el că nu trebuia să se facă 
medic psihiatru? 

Cum se ajunsese la așa ceva? Mike urla la ea, desfigurat 
de furie, aruncându-i priviri ucigătoare. Încearcă să mă 
provoace, se gândi Jessica, dar era limpede că intenţia lui 
era aceea de a o distruge. 

Stuart, de cealaltă parte, făcea eforturi să nu zâm- 
bească. Retras în spatele celor doi, cu mâinile îndesate în 
buzunarele pantalonilor, își plimba privirea arogantă de 
la unul la celălalt. 

Nevrând să se lase umilită, Jessica își îndreptă umerii și 
porni la atac. 

— Da, am spus-o, și într-o situaţie asemănătoare aş 
repeta-o. Nu știam că trage cu urechea la ce discutam cu 
cineva şi nu înţeleg de ce s-a trezit tocmai acum să mă 
reclame. 

Privirea ei acuzătoare probabil că îl luase prin sur- 
prindere fiindcă imediat își lăsă ochii în jos, apoi și-i aţinti 
asupra lui Stuart. 

— Stuart crede că tu și ceilalți complotaţi să-i subminaţi 
autoritatea. 

— Şi cum presupui că o s-o facem? 

Mike nu-și luă privirea de la Stuart. 

— Ai vrut să discutăm deschis, i se adresă tânărului. 
Vino cu argumente concrete în favoarea acuzațiilor pe 
care i le aduci și să-ncercăm să punem capăt conflictului. 

— Nu sunt sigur... ezită Stuart și Jessica avu impresia că 
nu se așteptase să fie pus într-o situaţie delicată. 

— Ca și cum n-am avea destule pe cap... bombăni Mike. 
Eu unul n-am timp de pierdut cu frecușurile dintre voi... 
i se adresă tot lui Stuart și Jessica răsuflă ușurată... dar nici 
să las situaţia să scape de sub control nu vreau, așa că 
dacă aveţi ceva de spus, faceţi-o acum. 

Se părea, însă, că Stuart nu avea cu ce să-și susţină 
acuzaţiile. Falsele incriminări și răstălmăcirea vorbelor nu 
dovedeau nimic concret. 

— Acuzaţiile pe care i le-ai adus doctoriţei Balfour sunt 
grave, dar n-ai argumente serioase, așa că mai bine las-o 
baltă. 

Stuart părea cam stânjenit, dar asta nu o mulţumi pe 
Jessica. 

— Eu nu o las baltă deloc, declară ea, lăsându-i per- 
plecși pe cei doi care parcă uitaseră că era și ea acolo. 

— Jessica... 

— Dacă vrei o... 

Cei doi replicară la unison, dar privirea pe care i-o 
aruncă Mike îl făcu pe Stuart să amuţească. 

— Eu îţi propun s-o lași baltă. Stuart îţi va cere scuze, 
iar tu va trebui să-ţi controlezi de-acum încolo comporta- 
mentul. Solidaritatea feminină devine, uneori, pericu- 
Joasă, iar tu te-ai erijat în purtătorul lor de cuvânt. Putin 
mai multă toleranţă nu strică. 

— Cum îndrăznești... 

— Jessica! se răsti el. În locul tău m-aș potoli. Să zicem 
că nu s-a-ntâmplat nimic și sper să rămână între noi ce 
s-a discutat aici. 

— Da, domnule, fu de acord Stuart. După mutră se 
vedea că începuse să realizeze că nu era lucrul cel mai 
inteligent s-o acuze fără probe concrete. Acum singura lui 
grijă era cum să-și ia mai repede tălpășița, sperând că inci- 
dentul va rămâne fără urmări, că va fi dat uitării. Măcar de 
Michael Knight. 

— Jessica! Tonul lui îi dădu de înţeles că așteaptă o 
explicaţie, dar că nu-i va înghiţi gogoșile. 

— Da, îi răspunse posacă. N-o fi avut Stuart dovezi con- 
crete, dar reușise să-l atragă pe Mike de partea lui și asta 
o durea cel mai mult. 

Mike îi aruncă lui Stuart o privire dându-i de înţeles că 
e liber să plece și tânărului atât îi trebui că s-o zbughească 
afară, iar Jessica se întoarse să-l urmeze. 

— Jessica! o strigă Mike, dar ea se făcu că n-aude. 
Jessica, așteaptă! Însă ea se repezi pe culoar și apoi afară 
din clădire. De-abia în mașină realiză că-și lăsase baltă 
pacienţii, dar de întors nu se mai putea întoarce. În plus, 
i se făcuse și foame. 

La a doua ceașcă de cafea își aminti că deși Mike îl 
somase pe Stuart să-i ceară scuze, acesta n-o făcuse. Și nici 
nu credea că o va face sau că Mike va insista, chiar dacă-și 
va aminti... 

— Mă gândeam eu că te găsesc aici. Mike își trase un 
scaun și se aşeză în faţa ei la masă. Vrei să-mi explici și 
mie? 

— Să-ţi explic? izbucni ea indignată. Ea nu avea ce să-i 
explice. Dar, pe cât de ușor își ieșise din fire, pe atât de 
repede se calmă. Ce să-ți explic? Stuart şi cu mine ne-am 
contrazis în privinţa tratamentului unor pacienţi. Nu-i 
nimic interesant în asta. 

— Ştii bine că nu mă refer la Stuart. Vreau să ştiu de ce-ai 
fugit din biroul meu înainte să auzi ce-aveam de zis. 

— Fiindcă nu voiam să aud cum îl scuzi, fiindcă nu 
voiam să te-aud spunând că eu sunt vinovată pentru toată 
povestea asta, fiindcă... 

Mike ridică mâna în semn că se predă. 

— Gata, gata, am înţeles. 

— N-ai înţeles nimic. Asta-i problema. 

— Ba am înţeles că ești foarte nervoasă. Trebuie să 
lucrăm împreună ca să... 

— Nu cred că o să apucăm, dacă părăsesc spitalul. Cum 
de-i veniseră pe buze cuvintele acelea? Nu asta 
intenționase să-i spună, dar aproape că merita impru- 
denţa, ca să-i vadă expresia comic-surprinsă. Era limpede 
că nu se așteptase la așa ceva. 

— Doar nu vorbeşti serios? zise el, aproape sufocându-se. 

— Ba da. 

— Îţi distrugi cariera. Eşti... 

— Ştiu. Este singurul lucru care mă mai reţine aici. 
Cariera e mai importantă pentru mine decât orice altceva, 
de-asta nu-nțeleg, de ce trebuie să-ți permit ţie sau altcui- 
va să mă puneţi în situaţii neplăcute. 

Lui Mike îi reveni vocea și sângele îi coloră din nou 
obrajii palizi. 

— Aşa nu mai putem continua, zise el pe un ton cate- 
goric, parcă hotărât să întreprindă ceva. Hai să cinăm 
împreună diseară şi să rezolvăm această situaţie. Și, 
întinzând mâna peste masă, o mângâie pe obraz. Trebuie 
să existe o soluţie... Nu vreau să te pierd, Jessie. Vorbele 
lui fură de-ajuns să-i ridice moralul și să-i amintească lui 
Mike că ar trebui să se întoarcă la treabă. De discutat, 
puteau discuta și mai târziu. 

Urcându-se în mașină se tinu aproape de Volvo-ul lui 
Mike. Deși accidentul se petrecu în câteva clipe, mult 
timp după aceea ea și-l aminti într-o succesiune de 
imagini date cu încetinitorul. O mașină roșie condusă de 
doi puşti apăruse de pe o stradă laterală, fără să semna- 

lizeze, și intrase direct și cu atâta forță în portiera 
mașinii lui Mike încât o aruncă într-o parte, fără ca el 
s-o mai poată redresa. Camionul care venea din față 
încetinise viteza, dar nu suficient de repede, așa că 
mașina lui Mike lovise botul camionului, se răsucise 
pe loc, apoi derapase oprindu-se într-un stâlp. Jessica 
de-abia frânase când auzise bufnitura și zdrăngănitul 
fiarelor strivite de impact. Sărise din mașină și se 
repezise spre mașina lui Mike fără să mai stea pe gân- 
duri. Motorul încă mergea, iar în aer se simţea miros 
de benzină. 

— Oh, nu, Doamne, nu! ţipase văzându-l căzut peste 
volan, nedând semne de viaţă. 

Un bărbat o apucase de braţ trăgând-o într-o parte. 

— Nu te apropia, poate exploda în orice moment. 

Se smucise din strânsoarea lui și se repezise din nou 
spre mașină, deși mirosul de benzină era și mai puternic. 
Singurul ei gând era să-l scoată pe Mike de-acolo. 

Trăsese de portieră, dar aceasta era înțepenită, apoi 
deschise portiera din spate şi urcându-se pe banchetă 
încercase să-l tragă de umeri. Mașina era plină de sânge 
de la tăieturile de pe frunte provocate de cioburile sărite 
din parbrizul spart, și Jessica îl auzise horcăind. Tot bor- 
dul mașinii era distrus și la început crezuse că era prins 
sub volan, apoi observase că, de fapt, centura de sigu- 
ranţă nu-i dădea voie să se miște. La o examinare rapidă 
trăsese concluzia că nu avea răni grave, în schimb o îngri- 

jora faptul că nu-și recăpătase cunoștința. Mai important 
însă era să-l scoată pe Mike din mașină înainte să ia foc 
amândoi. 

Desfăcându-i centura de siguranță îl trăsese spre spate 
și răsuflase ușurată văzând că deși plină de sânge, fața, lui 
nu avea răni grave. 

Fiindcă nu reușise să-l tragă peste scaunul din faţă 
încercase să-i deblocheze portiera. Întinsese mâna să 
ridice piedica și în clipa aceea realizase că de afară o 
urmărea un polițist foarte tânăr, aproape un copil, care 
părea foarte speriat. Îi făcuse semn să tragă de portieră 
și, înțelegând-o, băiatul se opintise şi, unindu-și efor- 
turile, reușiseră în cele din urmă s-o deschidă. Fără să 
piardă o clipă, Jessica îl împinsese afară, iar de cealaltă 
parte polițistul îl prinsese în braţe și îl trăsese din 
mașină, după care coborâse și ea, împreună reușind să-i 
elibereze și picioarele. Tocmai atunci se auzise și sire- 
na ambulanţei urmată de cea a mașinii de pompieri. 
Un alt poliţist împrăștia mulțimea de curioși care se 
înghesuiseră să-l vadă pe Mike când fusese scos din 
maşină. 

— Dă-i la o parte! îi strigase polițistul „ei”, apoi un alt 
echipaj de poliţie îi îndepărtă de mașina accidentată. 
Răsuflând ușurată, Jessisca nu se mai putuse gândi decât 
că erau în siguranţă și nici nu ripostase când unul dintre 
polițiști o îmbrâncise ca să-l poată lua pe Mike de picioare 
și să-l ducă la adăpost. 

Exact la timp, pentru că după câteva secunde benzina 
scursă din rezervor se aprinsese și mașina explodase, 
învăluită în flăcări. 

Bubuitura și suflul exploziei o trântiseră în genunchi, 
dar se ridicase repede, vrând să știe ce se-ntâmplă cu 
Mike. 

În următoarele minute siluete şi imagini i se derulaseră 
prin faţa ochilor ca prin ceaţă. Bărbaţi îmbrăcaţi în pele- 
rine galbene fugeau pe lângă ea fără să observe că, din 
cauza șocului și a oboselii, se prăbuşise la pământ. Doar 
când fusese dusă la ambulanţă se împotrivise să urce și 
numai văzându-l pe Mike întins pe targă se lăsase urcată, 
spunându-și că el trebuia să ajungă la spital cât mai 
repede posibil. 

Când ambulanta intrase în curtea spitalului Jessica 
începuse să tremure, să-i clănțăne dinţii și lacrimile să i se 
rostogolească pe obraji, abia atunci realizând prin ce acci- 
dent groaznic trecuseră. lar după ce o asistentă o con- 
dusese într-unul din cabinetele despărțite prin draperii, 
dăduse frâu liber lacrimilor și suspinelor până când 
apăruse cineva să se ocupe de ea. 


Oprindu-se în faţa rezervei unde Mike era internat, 
Jessica își netezi fusta și trase adânc aer în piept de câte- 
va ori. Inima îi bătea frenetic și respira întretăiat, dar nu 
credea că el va observa. Mike avusese un noroc incre- 

dibil fiindcă, în afară de câteva zgârieturi pe faţă, un 
cucui și niște vânătăi destul de uşoare, nu păţise nimic. 

După ce fusese și ea examinată i se dăduse voie să 
plece acasă, de fapt i se ordonase să plece acasă, pentru 
că insistase să rămână ca să afle în ce stare se află Mike. 
Naomi, care sosise între timp, o convinsese că după o 
baie și un ceai fierbinte se va simţi mult mai bine și că va 
fi înapoi înainte ca lui Mike să i se facă toate radiografiile. 

Vorbind despre radiografii și cucuie își amintise de 
seara în care el căzuse pe scări, și din nou îi venise să 
plângă. Totul se întâmplase numai din vina ei și atunci și 
acum. Dacă n-ar fi fugit din spital, Mike n-ar fi venit după 
ea și accidentul nu ar mai fi avut loc. Medicii o asiguraseră 
că e în afara oricărui pericol, dar până nu-l vedea cu ochii 
ei nu se putea convinge. 

Atunci, de ce îi era atât de frică să deschidă ușa și să 
intre? Spunându-și că dacă avusese curajul să se strecoare 
în mașina avariată, va putea să intre și în rezerva lui, își luă 
inima în dinţi și deschise ușa. 

În afara palorii accentuate și a vânătăilor de pe faţă, 
Mike era la fel de frumos cum îl ştia. Atentă la figura lui 
nu observă de la început că era dezbrăcat până la brâu, 
apoi rămase cu ochii aţintiţi la pieptul musculos acoperit 
cu păr blond, și la dunga vânătă, dovadă că centura de 
siguranță îi salvase viața. O mișcare ușoară îi atrase 
atenţia, apoi îi văzu mâna strângând, apoi dând drumul 
păturii cu care era învelit. 

— Cum te simţi? îl întrebă cu vocea gâtuită de 
emoție, rugându-se ca el să poată fi în stare să-i 
răspundă. 

— Voi supravieţui. Mike schiță un zâmbet, apoi făcu o 
grimasă de parcă orice mișcare i-ar fi provocat durere. 
Numai să mă lase migrena asta. 

Jessica doar încuviinţă din cap, ştiind că în clipa aceea, 
dacă ar fi vorbit, ar fi izbucnit în plâns. 

— Tu cum te simţi? N-ai păţit nimic? o întrebă el abia 
articulând cuvintele și auzindu-l, Jessica își spuse, din 
nou, Că este vinovată pentru tot ce i se întâmplase. Ce ar 
fi putut face ca el s-o ierte? Să-i spună că îi pare rău nu era 
suficient, dar putea fi un început. 

— Mă simt bine. Mike, îmi... 

— Jessica, nu ştiu... 

Vorbiseră în același timp și se opriră în același timp, 
schimbând priviri timide. 

— Spuneai că... zise ea, neindrăznind să-l privească în 
faţă. 

— Nu, spune tu ce voiai să spui, o îndemnă el, parcă și 
mai stânjenit. 

Jessica trase adânc aer în piept. Acum sau niciodată. 

— Îmi pare rău... Și se opri simțind că i se pune un nod 
în gât. Apoi, cuvintele începură să-i iasă din gură cu o 
viteză care le făcea neinteligibile. Oh, Mike, a fost vina 
mea. Îmi pare atât de rău. Puteai să mori. N-am să mi-o 
iert niciodată. Dacă ţi s-ar fi întâmplat ceva... Lacrimile pe 

care până atunci reușise să și le stăpânească începură se 
i se prelingă pe obraji, înceţoșându-i privirea, dar nu 
într-atât încât să nu observe surprinderea pe faţa lui 
încremenită. 

— Nu-nţeleg, despre ce vorbeşti. Mike se foi în pat, 
parcă vrând să se ridice, dar renunţă imediat, lăsându-se 
pe spate, gemând. Apoi îi întinse mâna. Jessica, vino aici. 
Jessica se apropie până ce Mike reuși s-o prindă de mână 
și s-o tragă pe pat. S-o luăm de la început. Despre ce vor- 
beai? Pentru ce îţi ceri scuze? 

După ce o trăsese pe pat, Mike nu-i dăduse drumul la 
mână şi acum, cu degetul mare, îi mângâia dosul palmei, 
masându-i încheietura acolo unde îi bătea pulsul. 

— Pentru accident. E vina mea... 

— Vina ta? Cum adică, vina ta? Puștii aceia au furat 
mașina. Ce legătură are asta cu tine? 

— E vina mea că te afli aici. Dacă nu fugeam, nu veneai 
după mine și... 

— Şi dacă eu nu eram un idiot, tu n-ai fi fugit. Deci, vina 
e a mea. 

— Nu. Eu trebuia... Dar Mike îi puse degetul pe buze, 
făcând-o să tacă. 

— Şşşt! Putem sta ore întregi aici să ne certăm cine e de 
vină când, de fapt, adevărații vinovaţi sunt cei doi puști. 
Ei au fost răniţi ușor şi-şi revin pe culoar sub ochii unui 
poliţist nervos şi a două mame gata să-i omoare. În locul 
lor m-aș pune imediat sub protecţia poliţiei... dar ce ne 

pasă nouă de ei? Și o strânse de mână. Nu știu cum să-ți 
mulțumesc pentru ce-ai făcut pentru mine. Nu e de-ajuns 
să-ţi spun că mi-ai salvat viaţa. E vorba de mult mai mult. 
Nu numai că m-ai salvat, dar ţi-ai pus viaţa în pericol pen- 
tru mine. Când mă gândesc ce se putea întâmpla... 

— Dar nu s-a-ntâmplat... 

— Dar... Nu, ai dreptate. N-are rost să ne gândim ce 
s-ar fi întâmplat. Îţi rămân recunoscător, deși ştiu că 
niciodată n-am să mă pot revanșa pe măsură... 

Iubindu-mă, poate fi un început, se gândi Jessica dar, 
fireşte, nu spuse nimic. Apoi își dădu seama că dacă Mike 
i-ar fi propus să reia legătura, s-ar fi gândit dacă o face în 
semn de mulţumire sau din obligaţie. Probabil că Mike 
citise ceva pe figura ei, fiindcă îi luă amândouă palmele 
într-o mână, cu cealaltă dându-i la o parte părul de pe 
fată, văzându-i ochii înlăcrimaţi. 

— Ce-i cu tine? Ce-i cu mutra asta? La ce te 
gândești? 

— N-am nimic. Vocea îi era neașteptat de sigură, fără 
să-i trădeze nimic din zbuciumul sufletesc. În clipa aceea 
nu-și dorea decât să plece cât mai departe de-acolo. 

— Oh, Jessie! Şi cu o mișcare rapidă o trase în jos, 
lipind-o de pieptul lui, șoptindu-i vorbe liniștitoare. 
Jessica își ascunse faţa în umărul lui și-i simţi bărbia 
frecându-i ușor obrazul. Jessie, am fost un prost. Te 
iubesc atât de mult, dar asta am realizat-o abia în momen- 
tul în care îndreptându-mă spre stâlp, am văzut moartea 

cu ochii. În clipa aceea, m-am gândit că nu ţi-am spus-o și 
că niciodată nu vei afla. Şi, strângând-o în braţe nu mai 
zise nimic, parcă așteptând ca ea să spună ceva, dar 
Jessica rămase tăcută. Fiecare vorbă a lui îi strângea inima 
într-un cerc de gheață, protejând-o să nu-i creadă cuvin- 
tele. Pentru că, nu-i așa, i le spunea în semn de 
mulțumire, sau, și mai rău, din milă. Jessie! Nici de data 
asta nu-i răspunse și nici nu se mișcă. Se simţea prea bine 
în brațele lui, respirându-i parfumul, simțindu-i sub 
degete şi prin materialul rochiei de bumbac căldura pielii. 
Jessie, mă crezi un egoist? Vocea lui rupse vraja și Jessica 
încercă să se ridice din braţele lui, deși nu voia. O clipă 
nu se gândi că el o să-i dea drumul, dar Mike își lăsă 
braţele în jos, dându-i voie să se ridice. Jessica își coborî 
privirea și nu apucă să-i vadă faţa înnegurată. Fireşte, asta 
n-ar conta decât în cazul în care și tu m-ai iubi, nu-i așa? 
Dacă sperase că vorbele lui o vor șoca și o vor face să-și 
înalțe privirea spre el, probabil că era dezamăgit pentru 
că ea rămase cu ochii atintiti la palmele adunate în poală. 
Ştiai că la unele popoare există credinţa că dacă salvezi 
viaţa cuiva, acea viaţă îţi apariține? Ce-ai zice dacă viaţa 
mea ti-ar aparţine? 

De data asta nu mai putea să tacă, trebuia să-i răspundă 
ceva. 

— Nu fi caraghios. Nu-mi datorezi absolut nimic. 

— Dar dacă eu cred că da? 

Jessica ridică din umeri. 

— Eu mă bucur că trăiești. Nu vrei să schimbăm subiectul? 

Mike oftă adânc. Cam teatral, se gândi Jessica. 

— Eşti sigură că asta doreşti? 

— Da. 

— Deci, nu-ţi datorez nimic? 

— Absolut nimic. 

— Aici greșeşti. Îţi datorez, totuși, ceva. Scuze. 

Jessica îi aruncă o privire pe sub sprâncene. Ce 
șmecherie mai era și asta? 

— Pentru ce? 

— Pentru că te-am judecat greşit tot timpul. Poate datorită 
împrejurărilor în care ne-am cunoscut și problemelor fami- 
liale pe care le aveam în perioada aceea. Te-am luat drept o 
femeie care nu se poate descurca fără ajutorul celor din jur, 
care depinde de ei, o femeie căreia îi place să fie cocoloșită... 

— Dar... 

— Ştiu că nu ești așa, o întrerupse Mike. În ciuda fap- 
tului că faci ce faci şi mai intri în câte o belea, ştiu că tu 
nu ești ca... mama sau cumnata mea. Te-am învinovăţit 
pe tine pentru greșelile lor, sau pentru ce credeam eu că 
sunt greșeli. Poate că am judecat greșit lucrurile. 

Jessica simţi că se înfurie. Cum îndrăznise să o con- 
damne pentru greșelile altor femei? Și cum îndrăznea 
acum Să-și ceară scuze că îl salvase, când prin asta își 
dovedise sieși că era un om pe care se putea conta? 

— Nu cred că am nevoie de scuzele tale. M-ai con- 
damnat pentru ceea ce nu sunt și m-ai judecat... 

— Jessica, mărită-te cu mine. Vorbele lui o făcură să se 
oprească în mijlocul frazei și nu știa dacă să râdă sau să 
plângă. Asta era ce dorise să audă de la el, numai că acum 
era prea târziu. Acum nu se mai putea mărita cu el. Știu 
ce crezi despre mine, Jessica. Că o fac din obligaţie, dar 
nu-i așa. Te iubesc într-adevăr. Eşti deşteaptă și curajoasă 
și nostimă și independentă și, trebuie s-o spun, lipsită de 
tact și cu o înclinaţie de a te băga în... să-i zicem, situaţii 
mai ciudate. Dar asta nu mă împiedică să te iubesc. Cred 
că te iubesc de când te-am cunoscut, şi vreau să mă însor 
cu tine. 

Jessica scutură din cap, încercând să fie tare, să nu i se 
arunce în braţe și să-i spună că se va mărita cu el. 

— Nu ar merge... fură singurele cuvinte pe care le putu 
rosti. 

— Eşti sigură? 

— Da, sunt sigură. Acum cred că ar fi mai bine să plec. 

Mike nu făcu nici un gest s-o oprească și cei câţiva 
metri până la uşă parcă nu se mai sfârșeau. 

— Dacă te-ai hotărât să pleci, poate ar fi bine să iei asta. 

Se întoarse şi văzu că Mike ţinea ceva în mână. 

— Ce e aia? Și făcu un pas înainte. 

— Vino şi ia-o. Pentru tine l-am cumpărat și mi-ar 
plăcea să-l porţi. Nu vreau să-l dau altcuiva. 

Jessica întinse mâna și el îi puse în palmă o cutiuţă de 
catifea. Inima începu să-i bată cu putere. Semăna cu... nu, 
nu putea fi... 

— N-o deschizi? Asta ar fi vrut să facă, dar degetele 
n-o ascultau. Mike îi luă cutiuța din mână și-i 
deschise capacul, așa că Jessica putu să vadă cel mai 
frumos inel cu diamant, care-i făcea cu ochiul din 
lăcașul de catifea neagră. Mike îi luă mâna într-a lui. 
Lasă-mă să ţi-l pun pe deget. Ca prin ceaţă îl urmări 
cum îi strecoară pe inelar inelul care i se potrivea 
perfect. Şi atunci își ridică spre el privirea aburită de 
lacrimi. 

— Nu înţeleg... Nu... 

— L-am cumpărat a doua zi după conferință, după 
noaptea petrecută împreună, în care ne-am certat. 
Atunci am fost sigur că vreau să mă însor cu tine, că nu 
vreau să-mi petrec viaţa fără tine. Dar eram speriat. 

— Speriat? 

— Tot timpul îmi aminteam de mama și de soţia lui Kav. 
Ştiam că nu ești ca ele. Știam că ești tot ce-mi doresc, dar 
mi-era greu s-o recunosc. Dumnezeu știe de ce. Îmi pare 
rău că te-am rănit. Nu pot schimba trecutul, dar te pot 
face fericită în viitor. Ce zici? Jessica nu-și putea desprinde 
privirea de la inelul de pe deget. Acolo era locul lui, dar 
ea nu putea vorbi. 

— Spune da, Jessica. I-ar fi spus, dar ceva o împiedica. 
Spune da, Jessica, repetă el. 

— Te iubesc, se trezi ea spunând. 

— Bineînţeles că mă iubeşti. Mike vorbea de parcă ar fi 
fost greu de crezut să fi fost altminteri. Spune da. 

— Şi e adevărat că am o ușoară... doar ușoară tendinţă 
să intru în situaţii cam neplăcute din care trebuie să mă 
salvezi... 

— De asta există pe lume cavaleri. Spune da, Jessica. 

— ... Şi că îmi doresc o carieră, să devin un medic... 

— Bineînţeles că da... fiindcă vom avea nevoie de 
salariul tău... 

— Poftim? 

— Cu copiii se cheltuiesc mulţi bani și cred că ar trebui 
să avem câţiva. Spune da, Jessica. 

— Eşti sigur, sigur? Şi privindu-l drept în ochi, citi 
răspunsul pe care şi-l dorea. 

Oftând ușurată se aruncă în braţele lui, uitând de 
rănile de pe piept, dar Mike, ca un adevărat cavaler cu 
inima vitează, o strânse și mai tare în braţe și își lipi 
buzele de ale ei, într-un sărut lung care-i tăie respiraţia. 

— Spune da, Jessica, îl auzi şoptindu-i la ureche. 

În cele din urmă capitulă. 

— Da. 


Sfârşit 


